
1. LJUBIJANKIĆ, Irfan 


Na osnovu člana 19. tačke 12, stav 2. Zakona o porezu na promet proizvoda i usluga ("Službeni list RBiH", br, 5/95 i 9/95.), a na zahti- 
jev SDA - Centra za dokumentaciju, analitiku i komuniciranje sa javnošću Federalno ministarstvo obrazovanja, nauke, kulture i sporta 
Ai IH H H endl G +, 11 " ,. , : u " )' " P i č Ž 
daje mišljenje da je knjiga "De, Irfan Ljubijankić: čovjek, Bošnjak, šehid..." priređivača Sulejmena Vlajčića proizvod iz člana 19. tačke 12, 


Zakona o porezu na promet proizvoda i usluga na čiji se promet ne plaća porez na promet proizvoda 


, 


ČOVJEK, BOŠNJAK, ŠEHID. 


PREDGOVOR 


ovome teškom, tragičnom i istovremeno slavnom i herojskom dobu Bo. 

sne i Bošnjaka, u trenutku predaha i potrebe da se osvrnemo na tek mi- 

nuli period naše borbe za slobodu, SDA knjigom o rahmetli dr. Irfanu 

Ljubijankiću, svome istaknutom prvaku i predsjedniku Glavnog odbora, 
upućuje poruku Bošnjacima, da zapisom o nesebičnom aktivizmu i požrtvovanosti na- 
ših boraca ostane pisani trag budućim generacijama, Taj zapis poslužit će kao primjer, 
kao iskustvo i kao izvor nadahnuća u vremenu koje dolazi onima čija će obaveza biti da 
sačuvaju postignute rezultate borbe za samostalnost Bosne, ali i da se bore do konačne 
pobjede. 

Mnogo je Bošnjaka palo u borbi za Bosnu. Mnogo je poginulih i živih Bošnjaka či- 
ji heroizam nadilazi moguće i prelazi u legendu. O svima njima valja progovoriti, poš- 
teno, seriozno i s osjećanjem duga prema njihovom djelu. Stoga, ovaj prvi prilog naš- 
oj političkoj memoriji znači osvrt na spremnost brojnih sudionika našega nacionalnog 
i političkog pokreta - SDA, koji su u vremenu između 1990. i 1996, godine činili he- 
rojske podvige i na taj način odužili dug svom narodu. Irfan Ljubijankić je jedan od 
prvaka SDA, koji je u vihoru rata položio život na političkom zadatku. 

Knjiga "Dr. Irfan Ljubijankić: čovjek, Bošnjak, šehid..." priređivača Sulejmena Vlaj- 
čića, predstavlja svojevrsnu političko-publicističku hroniku mnografskog karaktera ute- 
meljenu na izvornim dokumentima i vlastitom komentaru autora kao vezi između ra- 
zličitih poglavlja. Po svome sadržaju ona je zbir svjedočanstva o političkom djelatniku 
mlade generacije i njegovom sudjelovanju u profiliranju političkog interesa i otklanja- 
nju dilema Bošnjaka bihaćko-cazinskog kraja (Krajine), a potom i u političkodržavnom 
vrhu Bosne i Hercegovine. Ta svjedočanstva kazuju da je dr. Ljubijankić uspješno dje- 
lovao kao talentirani političar u Bihaću i u Sarajevu, u parlamentu BiH, u Stranci de- 
mokratske akcije, u našoj diplomaciji, na čijem je čelu bio u trenutku pogibije. Valja 
ovdje napomenuti da je vrijeme u kojemu se formirao politički lik Irfana Ljubijankića 
kratko i zgusnuto. Ono je opterećeno dramatikom unutarnacionalnog previranja Bo- 
šnjaka - Krajišnika, ali i potrebom za iskorakom u pravcu jedinstva naroda u trenutku 
definitivnog opredjeljenja našega nacionalnog pokreta da zaključi epohu komunističke 
vladavine u Bosni i istovremeno da se suoči sa otvorenom najezdom najprije Srba, a 
potom i Hrvata u složenim političkim okolnostima raspada Jugoslavije. U raspadu Ju- 
goslavije naši susjedi i jedni i drugi su uvidjeli šansu da, komadajući Bosnu, ispune svo- 
je nacional-šovinističke velikodržavne planove. Shodno iskustvu iz ranijih ratova, a po- 
sebno iz Drugoga svjetskog rata, bošnjačka (muslimanska) politička matica, koja je ofo- 
rmljena u ključnome historijskom trenutku (1990, godine) SDA, a utemeljena kako na 
idejama antifašizma i antikomunizma Mladih Muslimana tako i na ideji i potrebe hi- 
tne političke emancipacije bošnjačkog naroda na osnovi vlastite tradicije i kulture, te 
izjednačavanja sa Srbima i Hrvatima u političkom smislu, jasno je usmjerila i animira- 
la Irafana Ljubijankića koji će u tom, za sve Bošnjake ključnom vremenu, stati uz inte- 
Tes svoga naroda. Stoga valja napomenuti da je među Bošnjacima bilo i drukčijih 
nm 2 MA JE medu Došnjacima Dilo 1 drukčijih 


ideja i oštrih udara na bošnjačku političku maticu, da je bilo više poziva i ponuda na 
izdaju (posebno u Krajini) i da je Ljubijankić u pravom trenutku znao razlučiti koju ide- 
ju treba slijediti. Taj osjećaj i opredijeljenost doveo ga je u vrh našeg nacionalnog po- 
kreta. Postao je blizak saradnik osnivača SDA i prvog predsjednika Predsjedništva osa- 
mostaljene bosanske države, gospodina Alije Izetbegovića. 

Raspad Jugoslavije stavio je bošnjački narod pred historijski izbor: krnja Jugosla- 
vija ili samostalna i odlučna borba za suverenitet vlastite države. Suočenje sa nuždom 
izbora i u uvjetima posve oskudnih pretpostavki za borbu nije obeshrabrilo čelnike 
SDA, među kojima se našao i rahmetli Ljubijankić, Velikosrpska agresija na Bosnu, 
koja je uslijedila neposredno nakon opredjeljenja većine njenih građana da istupe iz 
zagrljaja Beograda, zatekla je Bošnjake politički organizirane u SDA, što je, pokazat će 
vrijeme, bilo od presudnog značaja kako za otpor agresoru tako i za profiliranje otpo- 
ra i perspektivu bosanske države. 

U tim presudnim danima, u uvjetima okruženja naših gradova, u čeličnom zagrlja- 
ju agresora, Ljubijankić u Bihaću uspješno organizira otpor, radi na sređivanju politi- 
čkih prilika i vodi borbu protiv izdajnika u bošnjačkom narodu. Epilog te borbe danas 
je jasan. Bihać je slobodan, a borba do potpunog oslobođenja Bosne se nastavlja. 

Knjiga o Irfanu Ljubijankiću nije akademsko štivo studijske naravi. Ona nije ni 
istraživački projekat koji rasvjetljava historijske okolnosti i uvjete pod kojima se vodi: 
la oslobodilačka borba u Bosni, preciznije u bihaćko-cazinskom kraju, u kojemu je sta- 
sao Ljubijankićev politički autoritet. Ova knjiga predstavlja zbirku svjedočanstava ko- 
ja zorno ukazuju na historijsku ulogu bošnjačkoga političkog pokreta i ličnosti koje su 
ostavile snažan pečat na našem ukupnom naporu da se kao narod konačno konstitu- 
iramo, da se uspravimo i zaključimo epohu našeg osporavanja. U knjizi su i svjedoča- 
nstva o odnosu predstavnika drugih naroda prema nama koja su izraz priznanja i po- 
štivanja naše borbe, a iskazana su u povodu pogibije dr, Ljubijankića. 

Ova knjiga, ovaj naš prvijenac predstavlja jedan srčani napor priređivača i otvara 
nadu da će Bošnjaci imati sve više snage da o sebi sakupljaju vjerodostojna svjedoča- 
nstva na kojima se temelji naša povijest i istina o nama kao narodu. 

Sudbina je htjela da Irfan Ljubijankić izgubi život od srpskih zločinaca na današ- 
njem hrvatskom državnom prostoru, koji je ubrzo nakon njegove pogibije hrvatska 
vojska uz pomoć Petog korpusa Armije BiH oslobodila, Zato ova knjiga ima smisla i 
stoga što ukazuje na vezu između oslobodilačkog pokreta u Bosni i u Hrvatskoj - pro- 
tiv istog agresora, ali i na činjenicu da Hrvatska nije izdržala poziciju žrtve i iskrenog 
saveznika Bosne, već je u kritičnoj fazi našeg otpora agresoru posegnula za Bosnom, 
čime je ugrožen trijumf otpora Bošnjaka, Uticaj iz Zagreba i Beograda na izdaju u Ve- 


likoj Kladuši, čemu je prethodio pokušaj razbijanja SDA, učinio je situaciju u Krajini 
još složenijom, ali presudnom, iz čeg 


a se diferencirala ona snaga koja je porazila i agre- 
sora i izdajnike. Historičari i sudionici ovih događaja već u ovom trenutku mogu po- 
uzdano ustanoviti da je političk 


otpora bila izuzetno važna. 
Na kraju valja čitoacu u 


a uloga upravo dr, Ljubijankića u konsolidaciji pokreta 
Najposlije, u toj misiji Ljubijankić je i poginuo, 
kazati na značaj ove knjige koja se pojavljuje u trenutku kad 


Bošnjaci provjeravaju stupanj svoje historijske i političke sposobnosti da očuvaju jedi- 
nstvo, da očuvaju rezultate tek minule oružane oslobođilačke borbe i da potvrde svoj 
multikulturni osjećaj za Bosnu. To znači da je objavljivanje knjige o ovome istaknutom 
Bošnjaku u trenutku priprema SDA za izbore, usred izborne kampanje, znak ispunje- 
nja one vrste duga prema ugledniku Stranke koja ga, unatoč pogibiji, ostavlja na sce- 
ni kao primjer čiji je nacionalni, vjerski i politički identitet neosporan. 

Neka ova knjiga i kao svjedočanstvo brojnih uglednika, kako Bošnjaka tako i pri- 
padnika drugih naroda o rahmetli Irfanu Ljubijankiću bude ohrabrenje porodici Lju- 
bijankić, a njegovom potomstvu potvrda da je njihov Irfan i kao uzoran suprug, otac, 
brat, vrstan ljekar, političar i diplomat, časno odživio život i preselio boreći se na pra- 
vom putu, za slobodu Bošnjaka i Bosne. 

U svojoj vjeri i na svojoj zemlji! 


Sarajevo, augusta 1996. godine 
Dx. Ismet Grbo 


IZVODI IZ RECENZIJA 


njiga "Dr. Irfan Ljubijankić: čovjek, Bošnjak, šehid..." u suštini je zbirka svjedo- 
čanstava o čovjeku i vremenu, o ljudima i Krajini, koja se čitaju i kao historijo- 
grafska građa, ali i kao živo svjedočenje o neposredno minulim, za nas u Bosni, 
sudbinskim događajima. Ona i kao prvi naš ogled o nama ima posebno značenje, 
jer se pojavljuje u trenutku suočavanja nas Bošnjaka sa učinjenim, ali i sa izgledom vlastite 
perspektive na granici iskoraka iz krize u prosperitet, iz rata u mir, iz neslobode u slobodu. 
Pojavljivanje knjige o ovom istaknutom Bošnjaku u trenutku odluke SDA da izađe 
na izbore znak je ispunjenja one vrste duga prema ugledniku Stranke koja ga, unatoč 
pogibiji ostavlja na sceni kao primjer među Bošnjacima čiji je nacionalni vjerski i poli- 
tički indentitet nesporan. To je prilika za sve Bošnjake da u primjeru ovog svog sunaro- 
dnika usklade moguću pragmatiku aktuelnog trenutka sa ukupnim nacionalnim 
interesom i u okolnostima kakve jesu iskažu volju primjereno našoj perspektivi. To 
znači da kao nacija pokažu nepodijeljen osjećaj za Bosnu u svom punom političkom 
identitetu i s osjećanjem odgovornosti za pobjedu. 


Dr. Ismet Grbo 


Tj aa 


ednim od posljednjih vozova koji su prije zatvaranja dušmanskog, satanskog kru- 
ga okolo Sarajeva jurili na sjever i sjeverozapad, prema Bihaću sa dr, Ljubijanki:- 
ćem, kolegom iz skupštinskih klupa, vraćao sam se iz Sarajeva. Svaki na svoje oba- 
veze u svoje gradove i svoje "krajine". 
Pred njegov posljednji "igmanski put", kojim sam kao i on i mnogi drugi nebrojeno 
puta ispod metaka i granata hodio nakon još jedne sjednice Skupštine REPUBLIKE 
BOSNE I HERCEGOVINE, stisnuo sam mu ruku zbog radosti viđenja. Tih dana je 
kao ministar mnogo putovao izvan Bosne a zbog Bosne, 
Niti smo tada 1992, godine znali da će to dugo biti jedan od posljednjih vozova iz 
Sarajeva niti da je tog maja 1995, godine njegov "posljednji igmanski put". 
Ja danas znam da je dr. Irfan Ljubijankić veliki sin Bosne, veliki sin Krajine, veli- 
ki sin Bihaća. Mi to znamo, Znam da mu je bilo drago što Bosna, bosanske krajine i 
krajišta imaju još mnogo velikih sinova i kćeri. U tome je čudo bosanskog i bošnjačkog 13 
otpora, I opstanka. Zato je i Bihać raskinuo dušmanske okove smrti. 
O čovjeku koji je snažno volio i knjigu, evo, napisana je knjiga. Prije svega da kao doku- 
ment o jednom čovjeku i jednom vremenu na najbolji način svjedoči dokumentima. Našu 
ljubav i naše poštovanje. 


Ovdje je najviše svjedočenja - o dirljivo plemenitom Bošnjaku, Bosancu - Krajišni- 
ku, čija se ljubav za svoju zemlju, za svoj narod, za svoju Krajinu tako elegantno, samo- 
uvjereno i nenametljivo a tako sugestivno zrcalila - nikoga ne ostavljajući ravnodušnim 
ali nikoga ni na trenutak ugroženim. Samo takvi iz Bogu znanih razloga, NA ISTINU, 
idu prije negoli se nama čini da je tome vrijeme. 

O čovjeku koji je tako snažno volio Bosnu, ovovremeni dobri Bošnjani - Bošnjaci 
= Bosanci, evo, govore porukama njegovim i porukama Bosne. Porukama koje znače 
istovremno i oprez i avanturu, i bojažljivot i odlučnost, i bistrinu trenutka i maglovi- 
tost neizvjesne sudbine. 

Čovjeku koji je tako volio svoju KRAJINU, svoj Bihać, u kojima je uvijek bilo 
mjesta i za druge i drukčije, jedna druga krajina, tijesna krajina, krajina na kraju du- 
ha, kraju neljudskosti i samoživosti, poželjela je kraj ne znajući da je to KRAJ i nje sa- 
me. Ne znajući da je to za Irfana početak novog puta, puta ŠEHIDA. 

Iščitavanje knjige dokumenata o čovjeku i Bošnjaku, šehidu dr. Irfanu Ljubijanki:- 
ću, svakom će, pogotovo onima koji su bolje poznavali njega, i poznaju naše novovre- 
mene izazove i usud, jasno reći da je ona tek dio onoga što se može i treba reći. Tek, dio 
onoga što će se, uvjeren sam, reći o njemu. 

Zato je ova slika jednog čovjeka i jednog vremena ne samo naš dug prema njemu 
nego i prijeka potreba. Zato je i nastala i zato je preporučujemo. Zbog sjećanja, poru- 

ka i pouka... zarad ibreta... 


Mirsad Ćeman 


(PETE 


igurno je, ovaj čovjek voli ljude. Sve što radi, za njihovo je dobro - to je sretan 
čovjek. Ipak, ljubav prema Krajini i Krajišnicima, svom narodu, ta odlika pose- 
bnih, izvor su ogromne snage i energije koju tako dobro kontrolira i koristi. Sto- 
ga i poseban zanos i duboka osjećanja kada se o njima i u njihovo ime govori. 


Prof. dr. Midhat Haračić 


RIJEČ PRIREĐIVAČA 


rirediti knjigu čija je ambicija da bude skromnim svjedokom dostojanstvenog 

življenja, ustrajne borbe i šehidskog umiranja jednog iz ešalona velikih sino- 

va Bosne, zasigurno je i izazov i rizik i obaveza koja se ne da izbjeći. 

Kao dugogodišnji prijatelji, saradnici i saborci dr. Irfana Ljubijankića, mr. 
Huso Živalj, ambasador, i prof. dr. Krešimir Izaković, ministar-savjetnik u Ambasadi 
RBiH u Beču, s kojima sam također želio propitati ideju o ovoj monografiji, napisali 
su mi potkraj prošle godine: ",..Istovremeno smo ohrabreni i iskreno dirnuti prijedlo- 
gom da se jednim ozbiljnim izdavačkim projektom obilježi lik i djelo dr. Irfana Ljubi- 
jankića kao čovjeka, kao vrsnog i popularnog liječnika, kao jednog od onih Bošnjaka 
koji su samoprijegorno bili tešku i krvavu bitku za dobro svoga naroda i svoje zemlje, 
kao neimara novog vremena, kao čovjeka koji je s mnogo uspjeha humanističke vrije- 
dnosti svoje liječničke profesije inkorporirao u svoj politički kredo i program svojih 
političkih aktivnosti, jednom riječju, kao čovjeka koji je još za života postao primjer i 
podsticaj i koji je kao takav ušao u legendu - zauvijek," 

Moguće bi, poštovani čitaoče, i iz ove jedne jedine rečenice o prijatelju bilo domi- 
sliti sadržaj i nakanu knjige koja je pred tobom, Važno je, međutim, naglasiti da se ona 
u svom nastajanju snažno oslanjala na dokumente koji su najpouzdanijim svijedokom 
burnih i sudbonosnih vremena što smo ih sa dr, Irfanom Ljubijankićem živjeli. 

Hronološkim slaganjem dokumentarne i evokativne građe (uz nužne eksplikativne 
intervencije autora) koju je bilo moguće prikupiti u Bihaću, Sarajevu, Ljubljani, Beču 
i Minchenu čini se, evo, pokušaj da se od zaborava sačuvaju historijski događaji i lju- 
di koji su ih činili. . . 

Rm A ER RER A 

AUTOBIOGRAFSKI PODACI" 


ođen sam u Bihaću 26. novembra 1952. godine, gdje sam završio osnovnu 
i srednju školu. Medicinski fakultet završio sam u Beogradu 1977. godine. 
Nakon obaveznog staža i služenja vojnog roka tokom 1977. i 1978. godine 
upućen sam u Libiju kao ljekar opće prakse u svojstvu člana Jugoslavenske 
medicinske misije, gdje sam proveo 16 mjeseci. Od 1980.-1984. godine proveo sam 
na specijalizaciji otorinolaringologije i cervikofacijalne hirurgije u Zagrebu (Klinika za 
ORL Medicinskog fakulteta Sveučilišta u Zagrebu), Tokom 1982, i 1983. godine za- 
vršio sam i postdiplomski studij iz ORL i MFK i položio sve ispite propisane progra- 
mom tog studija, Od 1984.-1988. godine opet proveo godinu dana u Libiji kao član 
Jugoslavenske medicinske misije u Bolnici u Misurati. Po povratku iz Libije, 1989. go- 
dine uključujem se u demokratske procese koji rezultiraju osnutkom SDA i slomom 
komunizma. Izabran sam za poslanika u Skupštini RBiH na prvim demokratskim 
izborima. Početkom rata izabran sam na funkciju predsjednika okruga Bihać, gdje sam 
proveo prvih 10 mjeseci rata, a od marta 1993. godine, kada sam razriješen dužnosti 
predsjednika Skupštine okruga Bihać, radim kao šef ORL odjela u Regionalnoj bolni: 
ci Bihaća. Član sam Glavnog i Izvršnog odbora SDA RBiH. Objavio sam desetak stru- 
čnih i naučnih radova iz oblasti Hirurgije glave i vrata i nekoliko radova iz oblasti opće 
kulture, muzike i poezije. 
Oženjen sam suprugom Minkom, rođenom 1954. godine u Sarajevu, koja ima vi- 
soko obrazovanje iz oblasti zubne protetike, Imam dvoje djece, Senada od 11 i Selmu, 
koja ima 4 godine. Govorim engleski i ruski, a služim se kolokvijalnim arapskim. 


Dr, med. Irfan Ljubijankić 


97 Jepoka , 


?" Dokument iz personalnog dosjea dr. Ljubijankića u MVP BiH, skvaja 1993. godine. 


BIOGRAFIJA 


iografiju dr. Irfana Ljubijankića, koja ovdje funkcionira tek kao dokument, 

njegovom rukom pisan, nužno je dopunuti nekim nepoznatim, ali za poima- 

nje širine njegove ličnosti - bitnim faktima. 

U kući Ljubijankića u Bihaću vjera je imala svoje dostojanstveno mjesto, a 
ovaj dom bio je i ostao ispunjen nepatvorenom dobrodošlicom za svakog namjernika 
koji je želio čuti lijepu ljudsku riječ, zatražiti savjet ili pomoć. 

Irfan je, dakle, odrastao u uglednoj bihaćkoj porodici kao najmlađe dijete oca mu 
Zarifa, poštovanog krajiškog imama, i majke Senije, kojoj je bio veoma privržen baš 
kao i njemu sestra Enisa. Braća Abdulah, Enes i Reuf, intelektualci par excellence, te 
sestre Razija i Enisa, najmlađeg su brata Irfana znali podržati, ali je uvijek ostajao onaj 
prostor koji omogućuje čovjeku da nađe sebe, otkrije put i odvažno krene njimć, 

Od majke Senije naslijedio je smisao za umjetnost, za lijepo... Majka ga je uvela u 
tajne islama. Irfan je svom drugom djetetu dao i ime po majci, ali je malu Seniju zla 
bolest prerano otela životu. 

Poput mnogih Krajišnika i Irfan se, kao gimnazijalac, okušao u poeziji i imao uspje- 
ha. Neke pjesme dobili smo od njegovih bihaćkih prijatelja. 

Valja zapisati i to da je Irfan Ljubijankić dobro svirao gitaru i klavir, pa čak i ko- 
mponirao, To će se pokazati i početkom agresije na Bosnu i Hercegovinu, kada on svo- 
ju ljekarsku ordinaciju povremeno ustupa saborcima koji su i pjesmom prkoseći nepri- 
jatelju, podizali moral hrabrih branilaca Bosne. 

Sa majkom Senijom u rodnom Bihać 


ć iz gimanzijskih dana 


Irfan Ljubijanki 


Va prijemu za delegacije Bill i Hrvatske 
kod američke ambasadorke u Beču 1994. 
godine. Dr. Ljubijankić za klavirom, NJ. €. 
is. Svance Hunt i gospođa Ljubijankić 

i + Pjesme iz z gimnazijskih da dana 1969. godine, zapisane u svesku bifanovor s 51 kolege Mehmedulije Zulića, 
novinara RTV Bihać, 

Groblje o kom govori u pjesmi "Moja rozeta" su Harmani u Bikaću, wlje je nakon pogibije i sahranjen. 
Na-prvu godišnjicu smrti (28. 05,1996. godine) -posmrimi ostaci dr, Ljubijankića preneseni su i sahranjeni uz 
FETHIJU džamiju u Bihaću. 

Molitva za Bosnu 


Čuvaj mi, dragi Bože, Bosnu 

od ovih ljudi zvijeri 

ja evo umirem s imenom Tvojim 
i s ljiljanima zlatnim 

u plavetnome oku 

ime dok Ti šapćem 

čuvaj mi, dragi Bože, Bosnu 
Spasi nam ovo malo duše 

s ljubavlju mržnju da spržim 

ja evo umirem s imenom Tvojim 
nek? Bosna moja živi 

i ime Tvoje slavi 

molitve Ti molim 

spasi nam, Bože, ovo duše. 
Spasi nam, Bože, ovo duše 

s ljubavlju mržnju nek" sprži 

ne daj da krvnici pomen Tvoj ruše 
nek' Bosna živi 

i ime Tvoje slavi 

molitve Ti molim 

spasi nam, Bože, ovo duše. 
Spasi nam, Bože, ovo duše 


Spasi nam, Bože, Herceg Bosnu. 


+ "Molitva za Bosnu" nastala je na samom početku agresije na našu domovinu i među prvim je patriotskim pje- 
smama ispjevanim 1992. godine, 


RADNI, RATNI, POLITIČKI DOMAŠAJI 

rvo poglavlje, koje je koncipirano tako da se u njegov okvir pokuša situirati ukupno. 


st radnog, ratnog i političkog djela dr. Irfana Ljubijankića, sa sijaset iskušenja i izazova bu- 
rnih i sudbonosnih vremena Bosne i Bošnjaka od 1990. do 1995. godine, otvaramo zapisom 
o kolegi i prijatelju prof. dr. Midhata Haračića, člana Izvršnog odbora SDA. 


Ljekar i humanista 


ahmetli dr, Irfana Ljubijankića sreo sam prvi put u Velikom salonu Pre- 
dsjedništva Republike Bosne i Hercegovine, odmah nakon preuzimanja fu- 


nkcije ministra vanjskih poslova u Vladi RBiH. 
Vrijeme teško, ratno. Vrijeme sudbonosnih odluka, iskušenja, vrijeme 
akcije. Doba istinskih heroja. 

Ranije sam slušao o njemu; uspješan, ljekar - subspecijalista, humanista, jedan od osni:- 
vača i utemeljitelja SDA i Petog korpusa Armije BiH. Vjernik. Cijenjen, omiljen, skroman, 
ali autoritativan, snažna ličnost - vođa, vizionar. 

Rukujemo se, posmatram ga, slušam kako govori: izgleda mi mnogo mlađi, čak previše 
mlad za odgovornu funkciju u Vladi RBiH. Blijed, smiren. Besprijekorno odjeven, prefi- 
njenih manira. Govori polahko, tečno, ležerno. Pažljivo sluša sugovornika, ne prekida ga, 
ne povisuje ton. Ponešto zapiše; gledam rukopis. On govori o čovjeku: slova krupna, jedna- 
ka, kaligrafski rukopis. Rukopis čovjeka koji mnogo piše, rukopis intelektualca. 

Oba smo ljekari. Brzo uspostavljamo kontakt, razgovaramo o zbrinjavanju povrijeđenih 
i oboljelih, o krvi, o ranama - onim na tijelu, i onim težim, u duši. Razgovaramo o ljekari- 
ma, o moralu, o ratu, o "herojima u bijelom". 

A onda, neizbježna tema: o ljudima, Krajišnicima, njihovoj patnji i herojstvu. 

Pred sobom vidim potpuno drukčijeg čovjeka; oči sjaje, lice u grču, prekida me, želi što 
više kazati. Očito, to je prava tema za ovog čovjeka. On ne opisuje stanje, on učestvuje u nje- 
mu. Sebe ne spominje. 

On je istinski Krajišnik. O ljudima govori sa posebim izrazom na licu, gleda me u oči. 

Na šta me podsjeća taj pogled? 

Gdje sam to već vidio? 

Kakva su to osjećanja! 

Zašto nas je prekinuo? Rukujemo se, odlazi... 

Dugo sam razmišljao o tom čovjeku. Osjećao sam ponos, sreću i zadovoljstvo. Ponos, 
jer sam upoznao izuzetnog čovjeka, sreću, jer pripadamo istom narodu i zadovoljstvo što će 
baš on obavljati vrlo odgovornu funkciju u Vladi RBiH. 1 još nešto; osjetio sam se snažnim 
i odlučnim. Potpuno sam uvjeren: sa ovakvim ljudima moramo pobijediti. 

Mada smo se kasnije često sretali, ovaj susret ostao mi je u trajnom sjećanju. 

Dali su kasnije susreti i zajedničke aktivnosti u Glavnom i Izvršnom odboru SDA pro- 
mijenili impresije i uvjerenja koja sam ponio nakon prvog sastanka: 

Da. 

Naše poznanstvo i saradnja dodalo je nove kvalitete; izuzetan smisao za humor, urođe- 
na skromnost, ljubav prema muzici, poznavanje svjetskih jezika, upornost, temeljitost i sta- 
bilnost, Izuzetnu medicinsku naobrazbu. Istinsku i potpunu pripadnost islamu i njegovim 
vrijednostima te poseban, topao odnos prema porodici, 


Vrijeme koje je dolazilo uvjerilo me je da se radi o izuzetnom čovjeku. Bijeli mantil, - 

operacionu salu, razgovor sa pacijentima i kolegama zamijenio je izuzetnom aktivnošću 
na diplomatskom planu. Potpuno se posvetio formiranju, organizaciji, jačanju naše mla- 
de diplomatije. Temeljito, planski, bez inprovizacija. U potpuno drukčijem ambijentu ali 
sa istom snagom i energijom, predajući se potpuno. 

Ali, za probleme Krajišnika, uvijek je nalazio vremena. Nekoliko dana prije pogibije, za- 
jednički smo pripremili i uputili u Bihać znatnu količinu deficitarnih lijekova. Dogovarali 
smo se kratko, u pauzi njegovih državničkih aktivnosti. Sa maksimalnom odgovornošću, 
koncentracijom i neopisivim entuzijazmom. 


Vremenom sam dobio i odgovore na neka pitanja: 

Sigurno je, ovaj čovjek voli ljude. Sve što radi, za njihovo je dobro - to je sretan čovjek. 
Ipak, ljubav prema Krajini i Krajišnicima, svom narodu, ta odlika posebnih, izvor su ogro- 
mne snage i energije koju tako dobro kontrolira i koristi. Stoga i poseban zanos i duboka 
osjećanja kada se o njima i u njihovo ime govori. 

A onaj pogled, koji mi je ostao u sjećanju: on me zaista podsjeća na pogled majke kad 
joj uzimaju dijete. Da, upravo tako! 

Za ljekare se kaže da su sretni ljudi. Oni prisustvuju veličanstvenim trenucima: rađanju 
i umiranju. To je velika privilegija ali i odgovornost. Oni se bore za suštinsku vrijednost: za 
Život, 

Međutim, postoji nešto i iznad toga: to je borba za svoju domovinu i svoj narod. 

To su ciljevi koje dostižu samo rijetki, posebni ljudi. Rahmetli dr. Irfan Ljubijankić po- 
stigao je oba cilja. I više od toga. 

Poginuo je na ratnom zadatku i humanoj misiji. 

Šehid. 

Ostavio nas je u dubokom uvjerenju da smo na pravom putu, a da borba za istinske vri- 
jednosti predstavlja naš uzvišeni cilj. 


Prof. dr. Midhat Haračić 


rodor demokratije na samom početku devedesetih godina ozbiljno je uzdramao ideolo- 

ge i protagoniste totalitarizma i na našim prostorima. SDA poziva narod da se prepozna u 
svoj svojoj raznolikosti i individualnosti, da se ne stidi onoga što jeste, nego onoga što nije i 
konačno uhvati korak sa nadolazećim demokratskim promjenama. Vrijeme je dakle, hra-|— 3; 
brih, moralnih, slobodomislećih ljudi. Dr, Irfan Ljubijankić stavlja se na čelo takvih u Bi- 
haću i Krajini. 

O tome svjedoči gutentičan govor rahmetli Irfana Ljubijankića na Osnivačkoj skupštini 
ogranka SDA Bihać, 23. 6. 1990. godine u MZ Brekovica. 


Utemeljitelj SDA Bihać 


OSNIVAČKA SKUPŠTINA 
STRANKE DEMOKRATSKE AKCIJE 
OGRANAK BIHAĆ 

23. 6. 1990. godine 


Dr. Irfan Ljubijankić 

Dragi sugrađani, dame i gospodo, 

Dozvolite da otvorim Osnivačku skupštinu Stranke demokratske akcije, ogranka u 
Bihaću. 

Dozvolite da predstavim i naše današnje goste: 

- gosp. Alija Izetbegović, predsjednik Stranke, 

- gosp. Adil Zulfikarpašić, potpredsjednik, 

- gosp. Mirsad Veladžić, predsjednik ogranka u Velikoj Kladuši, 

. gosp. Asim Ibrahimpašić, predsjednik Bosanske demokratske stranke, 

- gosp. Salim Šabić, član Izvršnog odbora SDA, 

- gosp. doc. dr. Šemso Tanković, predsjednik ogranka SDA u Zagrebu. 

Neka mi oproste oni koje u ovom popisu nisam nabrojao. 

Pozdravljam i predstavnike sredstava informiranja i ostale goste koji su došli da 
svojim prisustvom uveličaju ovaj skup. 

Dozvolite mi da predstavim i Radno predsjedništvo Skupštine. 

Predlažem u Radno predsjedništvo slijedeće članove: 

- gosp. Adil Zulfikarpašić, 

- Sejfudin Dedić, obrtnik iz Bihaća, 

- mr. Mirsad Veladžić, inženjer iz Velike Kladuše 

i, na koncu, ako dozvolite - sebe. 


Dragi prijatelji, mještani Brekovice, uvaženi gosti 

Dozvolite mi da započnem ovaj govor s jednim, za neke u ovoj sredini, nažalost, 
arhaičnim pozdravom: Esselamu alejkum ve rahmetullah ve berekatuhu - Mir s vama 
i Božija milost i blagoslov. 

Ne činim to samo zbog folklornog kolorita bosanske tradicije koji tako toplo treperi 
u bosanskom literarnom opusu, već želim da nas sve skupa podsjetim na mnoge tradici- 
onalne vrijednosti koje smo u zadnjih 45 godina življenja na ovom tlu bacili pod noge. 
Između ostalih, i to je jedan od temeljnih poticaja koji su nas ovdje okupili u nadi da će- 
mo vratiti onaj optimum samopoštovanja, bez kojeg jedan narod ne može postojati. 

Poštovani sugrađani 

Svjedoci smo demokratskih promjena neviđenih u historiji Evrope i svijeta, gdje 
je cijeli jedan sistem kvazivrijednosti ovaploćen u komunističkom bloku Istočne Evro- 

pe priznao svoj prirodni oslonac, ideolozi i protagonisti jednoumlja na našim prosto- 
rima još se panično opiru prodoru demokratije koja je ozbiljno uzdrmala njihove pri:- 
vilegije u jednom sistemu sračunatom da gušenjem svake individualnosti pretvori na- 
rod u poslušnu masu podložnu najdrskijim manipulacijama. 


Dragi prijatelji, 

Koliko će demokratija zaživjeti i u Bosni i Hercegovini i koliko ćemo i ovdje osjeti- 
ti dah Evrope - ovisit će od nas samih. Represivni duh još lebdi nad nama, plašeći nas 
da ćemo, ukoliko se organiziramo tako da možemo iskazati i nacionalne interese, auto- 
matski postati i nacionalisti i podmećući muslimanskom, srpskom i hrvatskom naro- 
du u Bosni a priori šovinizam. Manipulirajući sa potencijalnim strahom naroda od 
međunacionalnih sukoba, pojedinci u državnom i partijskom aparatu sebi ostavljaju 
ulogu spasitelja i pomiritelja, nastojeći po prozirnoj formuli (Divide et impera) još ko- 
ji dan produžiti svoju vlast. Ali mi ne nasjedamo na to. Bilo bi katastrofalno za Bošnja- 
ke Muslimane, kao uostalom i za bilo koji drugi narod, da se organizira na štetu dru- 
gih naroda. Ne treba sloboda meni Muslimanu ako je moj komšija Srbin ili Hrvat ne- 
ma, Ne pristajem na takvu slobodu, jer to i nije sloboda. Svi mi u Bosni i Hercegovi- 
ni znamo da nam je živjeti skupa u miru i u slozi, jer drukčije ne može biti. Svi smo 
mi dio ovog prostora, sve nas je majka ovdje rodila i odninala, te raznolike cvjetove u 
istoj bašči, i svi ovdje imamo dovoljno kruha i dovoljno topline i ljudskosti jedni za 
druge. Naše različitosti su samo naše bogatstvo, naša komparativna prednost u odno- 
su na druge, pa zašto onda te različitosti ne pokazati i ne ispoljiti. Zar nije onaj među 
nama, koji je sposoban prihvatiti, razumjeti ili, pak, samo poštovati drukčije mišljenje, 
drukčije duhovne vrijednosti i kulturne obrasce, zar nije takav plemenitiji i vredniji od 
onog koji u svojoj sredini nenaviknut na različitosti, susreće uvijek iste stereotipe ku- 
lture u istom kulturnom miljeu, pa je podložan opasnoj zabludi da su sve ljudi već po 
prirodi stvari isti i istomišljenici i da je različitost nešto nenormalno. Takav čovjek će 
postati sam sebi mjerilo vrijednost ili, po definiciji, mediokritet. 

Ne dajmo se prevariti, ne budimo mediokriteti. Njegujmo naše raznolikosti i naše 
individualnosti, ne stidimo se onoga što jesmo, nego onoga što nismo, to poručujemo 
svim narodima Bosne i Hercegovine, jer ćemo se tako bolje upoznati i više poštovati i 
voljeti. A kako smo se do sada odnosili prema našim kulturnim i povijesnim osobito- 
stima, to nam je, valjda, svima jasno. Vjerujemo da će SDA biti ona snaga koja će ta- 
kav odnos ispravljati. 

SDA, Stranka demokratske akcije, dobrim dijelom u svome imenu sadrži i svoj 
program. Demokratska odrednica implicira naše zahtjeve za demokratskom vlašću, ko- 
ja, da bi to bila, mora biti smjenjiva. 

A da bi se to ostvarilo, mora biti ukinut monopol jedne partije i njenog produkta 
partijske države. Nadamo se i želimo vjerovati da smo na dobrom putu da to i ostvari- 
mo. Neka klasična krilatica francuske revolucije: Egalite, fraternite, liberte. (Jednako- 
st bratstvo i sloboda), koja je nadahnula najprosperitetniji period ljudske historije, na- 
dahne i naše ljude makar sa 200 godina zakašnjenja. Naša programska deklaracija isti- 


če da demokratiju shvatamo kao vladavinu pravednih zakona, a ne prvenstveno kao 
vladavinu većine. Vladavina većine bez posredovanja pravednih zakona pretvara se u 
tiraniju većine, koja je tiranija kao i svaka druga. 

Naša druga odrednica koja stoji u imenu stranke - akcija, podrazumijeva aktivan 
odnos prema svim problemima koji se tiču Muslimana, Bosne i Hercegovine i Jugosla- 
vije. Suočeni smo sa činjenicom ignoriranja samobitnosti i interesa BiH Muslimana, 
za što ima poveliki spisak dokaza, od kojih je krunski dokaz Agrokomerc. Uklanja- 
njem iz političkog života nekolicine političara koji su, makar i na boljševički način, za- 
stupali interese ovog kraja, omogućilo se bjesomučno uništavanje imovine i živine, či- 
me je desetine hiljada ljudi dovedeno do ivice bijede i gladi, a da niko za to nije odgo- 
varao. Naprotiv, čovjek koji nastoji u ovom času oživjeti proizvodnju i vratiti pouzda- 
nje Krajini, proglašava se smutljivcem i isforsiranim informacijama o tzv. paralelnoj 
vlasti pokušava se nametnuti slika vanrednog stanja da bi se ponovo moglo djelovati 
sa pozicija neprikosnovene vlasti, 

Konstituiranjem SDA vjerujemo da je došao kraj takvim vremenima, kraj vreme- 
nu u kome Muslimani nisu odlučivali o bitnim pitanjima svoga života i kulture, kraj 
vremena pripisivanja Bošnjaka-Muslimana ovom ili onom nacionalnom korpusu, kraj 
vremena huškanja Muslimana na druge bratske narode, kraj vremena kad se o trećoj 
po veličini naciji u Jugoslaviji, o Muslimanima, odlučivalo bez Muslimana. 


Dragi prijatelji, 

Dozvolite mi da iznesem stav naše stranke prema nekim aktuelnim pitanjima da- 
našnjeg života. 

Jedno od takvih pitanja koje se nameće je pitanje federacija ili konfederacija, ili ka- 
kvu to Jugoslaviju želimo. Smatramo da tako važnu odluku mogu donijeti samo zaje- 
dno svi jugoslavenski narodi. SDA se ne upušta u terminološke zamke pojmova fede. 
racija i konfederacija i ostavit će pravnim stručnjacima da primjene adekvatan naziv za 
onu Jugoslaviju za kakvu se njeni narodi odluče. U svakom slučaju, mi smo za jugosla: 
vensku opciju i što je jako važno, za nepovredivost granica Bosne i Hercegovine i Jugo- 
slavije. Mi smo za očuvanje Bosne i Hercegovine kao zajedničke države Muslimana, 
Srba i Hrvata, države suverene u onim dimenzijama u kojima to odluče njeni narodi. 
Naš predsjednik gosp. Alija Izetbegović je nedavno izgovorio naš stav riječima: 

$Mi smo za razumnu federaciju", a ja bih dodao, koja neće biti protiv dostojanstva 
nijednog jugoslavenskog naroda. 

Drugo od pitanja veoma prisutnih u javnosti je pitanje imenovanja Muslimana, 
dakle Muslimani ili Bošnjaci, nalazimo shodnim da se odredimo spram te dileme. O 
svome imenu odlučit će muslimanski narod sam i niko mu ga ne može nametnuti. Mu- 
slimani su ono što jesu, i da li će se zvati svojim historijskim imenom - Bošnjaci ili 
aktuelnim - Muslimani ovisit će o argumentiranim, znanstveno zasnovanim, konstru- 
ktivnim i dobronamjernim mišljenjima pro et contra. Smatramo da do slijedećeg po- 
pisa stanovništva još godinu dana treba zadržati sadašnje ime radi izbjegavanja mogu- 
ćih konfuzija i očuvanja cjeline nacionalnog korpusa. Budućnost i neometano izražava- 

nje mišljenja o toj dvojbi, kakvo očekujemo u budućoj parlamentarnoj demokratiji, dat 
će pravi odgovor. 
Ostala bitna pitanja života, razvitka i napretka naše zajednice - elaborirana su u na- 


šoj programskoj deklaraciji, koja će biti naknadno pročitana. 


Cijenjeni skupe, 

Na kraju, svojim sugrađanima koji me znaju kao čovjeka, odanog, prije svega, svo- 
joj struci, dužan sam objasniti motive moga angažiranja u Stranci demokratske akcije, 
koji se manje ili više podudaraju sa motivima i ostalih članova Inicijativnog odbora za 
Bihać. Najveći broj nas nismo po svojoj vokaciji niti po psihointelektualnom sklopu 
političari, i potaknuti smo na takvu akciju, prije svega, suočeni sa činjenicom da za- 
ostajemo u općejugoslavenskom procesu redefiniranja društvenih odnosa i demokra- 
tizacije. Što zbog straha, što zbog neobaviještenosti, što zbog indoktriniranosti četrde- 
setogodišnjim periodom monopola jednog političkog mišljenja koje je uvijek bilo ne- 
prikosnoveno, ljudi su postali inertni i s podozrenjem gledaju na svaku novotariju u 
političkom životu, znajući da je takvo što u prošlosti redovito završavalo represijom. 
Skloni smo vjerovati da je takvo vrijeme u nepovrat prošlo. Apeliram na sve one koji 
su sposobni i kadri baviti politikom u službi demokratije, da preuzmu taj posao od nas 
praktičara koji ćemo se vratiti našim svakidašnjim poslovima onda kada demokratija 
i u našem prelijepom Bihaću zaživi. 


Budimo svoji na svome sa Strankom demokratske akcije, SDA. 
Hvala! 


Cijenjeni skupe, imam posebnu čast predložiti rukovodstvo Stranke demokratske 
akcije, ogranak Bihać. 

U Izvršni odbor Stranke, predlažem slijedeće članove: 

1. Faruk Tabaković, dr. medicine, neuropsihijatar, 

2, Sejfudin Dedić, obrtnik, 

3. Hasan, Midžić, radnik, 

4. Osman Kulenović, dr. medicine, neuropsihijatar, 

5. Nađisa Tabaković, advokat, 

6. Ibro Dizdarić, radnik, 

7. Irfan Ljubijankić, dr. medicine, otorinolaringolog, 

8. Afan Hasić, nastavnik, 

9, Hajrudin Ferizović, inženjer, 

10. Enver Morankić, imam, 

11. Edib Džubur, inženjer mašinstva. 

Ima li neko protiv - suzdržan? 

Konstatiram da je predloženo rukovodstvo" jednoglasno prihvaćeno. 


+ Za predsjednika ogranka SDA Bihać predložen je i izabran dr, Irfan Ljubijankić. 


stražujući period djelovanja dr. Irfana Ljubijankića kao poslanika SDA u Vijeću gra- 
dana Skupštine Republike Bosne i Hercegovine, valja zapisati da autorizirani stenogrami go- 
vore o savjesnom članu Parlamenta koji se za svaku skupštinsku sesiju temeljito pripremao 
i, uvažavajući stranačku disciplinu, uvijek pokušavao ponuditi razložan kompromis kada bi 
rasprava zapala u krizu, koju su najčešće izazivali poslanici SDS-a. 

Zato je, po sjećanju prof. dr. Abdulaha Konjicije, predsjednika Vijeća građana Skupštine 
RBiH, dr. Irfan Ljubijankić bio vrlo uvažavan među kolegama-poslanicima. 

Uz dokument sa konstituirajuće sjednice Skupštine 20. decembra 1990. godine o njegovom 
izboru, za valoriziranje odnosa prema časnoj i vačnoj dužnosti poslanika Skupštine RBiH, nude 
se stenogrami u kojima dr, Irfan Ljubijankić inicira da se na dnevni red Skupštine stavi. prije. 
dlog o priznavanju međunarodnog suvereniteta Bosne i Hercegovine, na vanrednoj zajedničkoj 
sjednici 13. decembra 1991. godine i obrazloženje prijedloga o Referendumu o nezavisnosti BiH 
na 9. zajedničkoj sjednici vijeća Skupštine RBiH 24. i 25. januara 1992. godine. 


37 


Poslanik Vijeća građana prve višestranačke 


Skupštine SRBiH 


NASTAVAK VANREDNE ZAJEDNIČKE 
SJEDNICE VIJEĆA SKUPŠTINE RBiH 
(13. decembar 1991. g.) 


Irfan Ljubijankić, poslanik u Vijeću građana, SDA: 

Cijenjeni gospodine predsjedniče, dame i gospodo poslanici, 

Htio bih danas predložiti Skupštini jedno pitanje koje nemamo pravo zaobići, ne že- 
leći pri tome širiti diskusiju na ovoj sjednici. Ne insistiram da to pitanje danas stavimo 
na dnevni red, ali čini mi se da njegovo uvrštavanje u dnevni red prve slijedeće sjedni- 
ce Skupštine je nezaobilazno ako želimo opravdati našu dužnost narodnih poslanika. 

Ovo pitanje stoga kao promemorija može biti prisutno pred svima nama do te slijede- 
će sjednice Skupštine, koja bi morala biti sazvana u najskorije vrijeme. Jer ima, naime, ne- 
koliko elementarnih političkih pretpostavki za rješavanje naše ekonomske situacije, koju 
danas razmatramo, kod kojih je suštinska međunarodna pozicija Bosna i Hercegovina. 

Ja danas predlažem da Skupština razmotri i donese odgovarajuću odluku o zahtje- 
vu za međunarodno priznanje suvereniteta Bosne i Hercegovine. Razloge za ovo ne bi 
trebalo obrazlagati naširoko. Republike oko nas se vladaju kao potpuno suverene drža- 
ve. Uz deblokadu saobraćajnica, zabrane uvoza i izvoza, šalju rezerviste i dobrovoljce itd. 

Bosna i Hercegovina se mora hitno zaštititi od blokada i nametanja političkih vo- 
lja mimo interesa svojih građana. Ukoliko mi ne donesemo hitan paket zaštitnih mje- 
ra, bit ćemo jednostavno preplavljeni bezvrijednim novcem i svedeni na prosjački štap 
kolapsom cijele naše privrede. 

Stoga moramo hitno zaštititi Republiku i onemogućiti tragediju njenih stanovni- 
ka, svih nacija i vjera. Smatram da je potrebno razriješiti i pitanje s vojskom. I uvjeren 
sam da je to moguće na način koji je u skladu sa interesima građana ove republike, a 
i same vojske i svih dostignutih razina standarda vojnih lica i njihovih familija. 

Zato predlažem da danas donesemo zaključak o hitnom sazivanju sjednice Skupšti- 


ne na kojoj bi bila razmotrena ova pitanja. 


9. ZAJEDNIČKA SJEDNICA 
VIJEĆA SKUPŠTINE RBiH 
(24. i 25. januara 1992. g.) 


IRFAN LJUBIJANKIĆ, poslanik SDA u Vijeću građana 
Poštovane dame i gospodo, kolege poslanisi, ja ću svoje učešće u diskusiji priložiti 
pismeno ovdje da ona kao dokument uđe u konačan stenogram ove sjedinice, a htio 

bih samo objasniti zašto "nezavisna", s obzirom da sam u konzultaciji ovdje sa nekoli- 
ko poslanika o tome razgovarao i sa predsjednikom Predsjedništva gospodinom Ali- 
jom Izetbegovićem. Badinterova komisija" je upravo tražila takvu formulaciju i na 
engleskom je u obrazloženju rečeno da se traži nezavisnost, Odluka o nezavisnosti. Pre- 
ma tome, ja samo iz tog razloga ne bih mijenjao taj izraz, mada se on nekome može či- 
niti nepodesan, pa bih ispoštovao to što traži od nas Bedenterova komisija, jer, na ko- 
ncu, ona je i predložila ovaj referendum. 


Gospodine Predsjedniče, 

Dame i gospodo poslanici, 

Među pitanjima i prijedlozima koje smo najčešće mogli čuti u ovome domu valja- 
lo bi istaći, prije svih, pitanje o budućem ustavno-pravnom položaju Bosne i Hercego- 
vine. To je pitanje zamršeno i sa stanovišta posebnosti bića Bosne i Hercegovine i sa 
stanovišta političkih opredjeljenja stranaka čiji su članovi izabrani kao predstavnici 
građana u ovome parlamentu. 

Bosna i Hercegovina je, kako je to često ponavljano, jedinstven komad evropske ze- 
mlje. Na njemu stoljećima koegzistiraju različite religije, različite nacije, različite kultu- 
rei različite politike. One su međusobno uravnotežene na vrlo složen i često površnom 
promatraču posve nerazumljiv način. U toj izmiješanosti i povezanosti, nacionalne za- 
sebnosti su gotovo na posvećen način prepoznatljive i zaštićene. Istodobno, one su me- 
đusobno tako povezane da čine neraskidivo jedinstvo. U takvom biću Bosne i Herce- 
govine počivaju i glavni razlozi za stabilnost bosanskohercegovačkih granica i prilična 
otpornost prema spoljnim pritiscima. Granice Bosne i Hercegovine, kakve danas zna- 
mo, nastale su u dugom razdoblju i unutar njih je uspostavljena cjelovitost, prema ko- 
joj su spoljne sile često pokazivale pretenzije, a nekad provodile i brutalna nasilja. Ali 
unatoč svemu tome, Bosna i Hercegovina je pokazivala začudnu žilavnost, koja je po- 
znavaocima njezinog bića sasvim razumljiva, a naivnim izvanjskim promatračima za- 
čudna. Privrženost načelima zasebnosti i jedinstvenosti, tolerancije i otvorenosti, ko- 
mšiluka i solidarnosti, bila je prva karakteristika bosanskohercegovačke lojalnosti ku- 
Iturno-historijskoj zasebnosti i cjelovitosti ove zemlje. Sve nacionalne, religijske ili po- 
litičke isključivosti podjednako su razorne i odbojne i bosanskom Muslimanu, i bosa- 
nskom Hrvatu, i bosanskom Srbinu. A kada se u Bosni susretne zagovornik isključi- 
vosti i netolerancije, on se jednostavno doživljava kao čovjek čiji su pogledi i način ži- 
vota strani bosanskohercegovačkom iskustvu, koje je na nižoj razini razumijevanja svi- 
jeta. Biti Srbin u Bosni, znači biti posve otvoren i odan svojim nacionalnim i vjerskim 
tradicijama, ali istodobno otvoren i odan načelima koegzistencije, solidarnosti i tolera- 
ncije, Biti Musliman ili Hrvat, znači, također, biti otvoren i odan muslimanstvu i hrva- 
tstvu, ali istodobno biti otvoren i odan vrednotama drugih tradicija; 

Sa stanovišta političkih opredjeljenja stranaka kojima smo članovi, mogli smo u 
ovom parlamentu čuti različite pristupe preustrojstvu pravnog poretka Bosne i Herce- 


+ Tw. Badinterova komisija konstincirana je na Konferenciji o bivšoj Jugoslaviji u Bruxellesu 16. decembra 
1991. godine, kojoj su prisustvovali ministri vanjskih poslova zemalja:članica Evropske zajednice. 


govine. Jedni su se zalagali za građanski koncept, drugi za nacionalni, a treći za građa 
nsko-nacionalni. Te su nas rasprave dovele do polarizacije, koju, očito, nismo u stanju 
riješiti bez pouzdanijeg arbitra. Suvremeno iskustvo evropskih demokratskih društava 
ne daje nam za pravo da u našoj nacionalno izmiješanoj državi dajemo ekskluzivni zna- 
čaj naciji. Naše nacionalne zasebnosti nam, pak, ne daju, s druge strane, pravo, da na- 
cionalno posve prigušimo građanskim konceptom. Preostaje nam, stoga, da primije- 
nimo iskustva evropskih država koji imaju sličnu poziciju. Pri tome bi, vjerujem, pri- 
mjeri Švicarske i Belgije mogli biti od velike koristi. Demokratska efikasnost i politi- 
čka stabilnost Bosne i Hercegovine podrazumijeva favoriziranje koncepta građanske re- 
publike, pri čemu će sva nacionalna i religijska prava pojedinaca i naroda biti osigura. 
na i zaštićena najdjelotvornijim instrumentima moderne države. Položaj Bosne i He- 
rcegovine kao države u kojoj žive Srbi, Hrvati, Muslimani i drugi, a koja je smještena 
između Srbije i Hrvatske kao nacionalnih država Srba i Hrvata, nameće nužnost da Bo- 
sna i Hercegovina stekne državnu nezavisnost koja bi bila istovjetna s državnim neza- 
visnostima Srbije i Hrvatske. Takvim svojim statusom Bosna i Hercegovina bi bila u 
mogućnosti zaštititi i razviti svoju političku stabilnost, omogućiti uspostavljanje otvo- 
renih i stabilnih veza među dijelovima muslimanskog, srpskog i hrvatskog naroda, me- 
du državama u evropskoj zajednici slobodnih država i naroda. 

Nametnuti i neprirodni odnosi među jugoslavenskim državama doveli su, kako je 
to vidljivo, do raspada Jugoslavije kao federalne države, Pokušaji da se ta država saču- 
va vodili su i vodit će nasilju kada god ti pokušaji ne uvažavaju slobodnu i demokra- 
tski izraženu volju svih dijelova od kojih je bila komponirana Jugoslavija. Bosna i He- 
rcegovina je, kao geopolitička i kulturno-historijska cjelovitost, prenijela dio svog suve- 

reniteta na nivo federalne države. Kada je ta federalna država rastočena, cijeli suvere- 
nitet Bosne i Hercegovine vratio se na nivo republike. Ona je tako postala, zapravo, su- 
verena i nezavisna država i pored toga što joj u sađašnjem periodu nametnuti moneta- 
rni, prometni, diplomatski, ekonomski i politički uvjeti onemogućuju da u cjelosti ko- 
risti svoj državni suverenitet u skladu s potrebama svojih građana. Pred nama je, sto- 
ga, obaveza da svim raspoloživim demokratskim sredstvima pribavimo uvjete da ova 
država funkcionira kao suverena, s punom momentarnom, političkom, kulturnom, 
ekonomskom i diplomatskom suverenošću. Toj našoj potrebi punu podršku dali su i 
međunarodni faktori na osnovi koji su Predsjedništvo i Vlada Bosne i Hercegovine po- 
dnijeli zahtjev evropskoj zajednici za međunarodno:-pravno priznanje nezavisnosti i su- 
verenost Bosne i Hercegovine. Polazeći od smjernica za priznavanje novih država, Ba- 
dinterova arbitražna komisija je, nakon detaljnog proučavanja svih materijala, doku- 
menata i okolnosti u vezi s Bosnom i Hercegovinom, predložila nedležnim državnim 
institucijama Bosne i Hercegovine da putem referenduma pod međunarodnim nadzo- 
rom pozove građane Bosne i Hercegovine da se slobodno izjasne za sticanje statusa su- 
verene i nezavisne države. Predlažemo, stoga, ovoj Skupštini da prihvati ovaj poziv, bu- 
dući da je on neminovnost bez koje Bosna i Hercegovina ne može steći status ravno- 
pravnog subjekta u međunarodnoj utakmici na tržištu kapitala, roba i znanja. 

Pozivajući ovu Skupštinu da se odazove prijedlogu Predsjedništva Bosne i Hercego- 

vine za raspisivanje referenduma, izražavamo svoje duboko uvjerenje da nijedna stra- 
nka na političkoj sceni Bosne i Hercegovine ne može imati pravo da osporava slobo- 
dno izražavanje volje građana Bosne i Hercegovine, budući da ta volja predstavlja na- 
jpouzdaniju mjeru pravilnosti i nčpravilnosti naših političkih stavova. Posebno upuću- 
je poziv Srpskoj demokratskoj stranici, kao najznačajnijoj političkoj snazi srpskog na- 
roda u Bosni i Hercegovini, da dade punu podršku raspisivanju i provođenju refere- 
nduma građana Bosne i Hercegovine. Tek nakon stjecanja uvida u tu volju, moguće je 
pristupiti reorganiziranju administrativno-teritorijalnog sistema vlasti u Bosni i Herce- 
govini, u skladu s novim uvjetima života i novim demokratskim težnjama građana i 
naroda Bosne i Hercegovine. 

va će dokumenta koji slijede - obraćanje dr. Irfana Ljubijankića članovima i si- 
mpatizerima SDA u drugoj polovini 1990. godine na predizbornom skupu u Velikoj Kla- 
duši, kojem je prisustvovao i veliki broj naših radnika na privremenom radu u inozemstvu i 
Uvodni referat na Izbornoj skupštini SDA u Bihaću 5. oktobra 1991. godine - potvrditi da 
je on beskompromisan borac za nacionalno i političko osvješćivanje bošnjačkog naroda. 
Kao takav, sudjelovao je i na historijskom skupu 365 ljudi, Muslimana iz cijele bivše Jugo- 
slavije 10. juna 1991, godine u Sarajevu, kojem je predsjedavao Alija Izetbegović i dao svoj glas 


za poznati Proglas, iš 
Na Prvom kongresu Stranke demokratske akcije? izabran je za člana Glavnog odbora, "" 


" Prvi Kongres SDA održan je 28. i 29. IL., te I, 12. 1991. godine u Sarajevu. 
++ Za člana Izvršnog odbora SDA dr. Irfan Ljubijankić izabran je 19. 12, 1991. godine. 
Na IV, sjednici Glavnog odbora SDA 27. 3. 1994. godine, izabran je za predsjednika GO SDA. 


Na putu nacionalnog i političkog osvješćivanja 
bošnjačkog naroda 


PREDIZBORNI SKUP SDA U VELIKOJ KLADUŠI, 

KOME SU PRISUSTVOVALI NAŠI RADNICI PRIVREMENO 
ZAPOSLENI U ZEMLJAMA ZAPADNE EVROPE, 

DRUGA POLOVINA 1990. GODINE 


Dr. Irfan Ljubijankić: 

Dragi zemljaci, dame i gospodo! 

Dozvolite mi da ovih nekoliko minuta posvetim promociji jedne nove riječi u politi- 
čkom žargonu. Taj pojam je morinizam ili merinizacija. Etimološki - riječ ćemo vezati za ime 
čuvenog kosovskog političara Rahmana Morine, koji je u jednom odsudnom času u histo- 
riji svoga naroda doprinio skretanju toka događaja u pravcu golgote tog naroda, koja nam 
se odvija pred očima, i čiju tragiku sublimiramo u riječi kosovizacija, koja je u političkom 
vokabularu također novijeg datuma. Te dvije nove političke kovanice, tačnije, izvedenice, je- 
dna drugu nadopunjuju i ne mogu jedna bez druge. 

Kako smo svjedoci ozbiljnih pokušaja kosovizacije Bosne, tako nam je i vrlo bliska opa- 
snost od morinizacije Bosanaca i to onih Bosanaca nesigurnih u svoje ranije političke oslo- 
nee koji lahko podliježu opasnoj zabludi da u pripadnosti jednom ideološkom obrascu istra- 
ju do kraja i kada je taj obrazac do kraja uprljan i potrošen. To se naročito odnosi na one na- 
še sugrađane koji su kao članovi SK ostali bez zdravlja i živaca ispravljajući svojim ličnim po- 
štenjem sve zablude, prljavštine i utopije boljševizma, ispravljajući te krive Drine i slijepo vje- 
rujući u nekakvu imaginarnu pravdu žmirili pred montiranim sudskim procesima, politi. 
čkim i privrednim kriminalom najgore vrste, ne osjećajući se suodgovornim za takvo što. 

Neka se sada zapitaju, ostanu li u tom kolu do kraja, neće li ih historija obilježiti kao otpa- 
dnike svoga naroda. U nesumnjivom očekivanju pokušaja kosovizacije Bosne, računa se na ta- 
kve ljude, jer nema kosovizacije Bosne bez morinizacije Muslimana. Neka dobro promisle oni 
neodlučni koji se boje da će izdati neke svoje ranije ideale ako nam se pridruže. Mnogo je tra- 
gičnije kada se postane simbolom izdaje svoga naroda na njegovoj historijskoj prekretnici, Bu 
dimo sada pokret za emancipaciju svoga naroda, za postizanje onoga što drugi već odavno 
imaju, zaboravimo lične i porodične netrpeljivosti, sve ono što nas je do jučer razdvajalo i što 
nas još razdvaja, Mi smo već taj pokret koji se izdigao iznad klasične političke partije, zasno- 
vane na jednoj političkoj deklaraciji, mi smo svenarodni pokret koji se temelji na jednoj ča- 
snoj i plemenitoj ideji da postignemo onaj optimum samopoštovanja koji jedan narod treba 
da bi se zvao narodom. SDA je pokret koji uvažava mnogostrukost interesa bosanskih naro- 
da i koji nastoji da ničim ne povrijedi dostojanstvo i čast drugih naroda, čuvajući ga kao svo- 
je dostojanstvo i svoju čast, To je pokret koji će postaviti tri temelja demokratije, davno zasno- 


vana na Zapadu, a to su: porodica, vjera i privatno poduzetništvo, 


Nj j SSR 

Mi ćemo čuvati i poštovati naše džamije, naše crkve i naše sinagoge, mi nećemo dozvo- 
liti da vjernici bilo koje vjere budu građani drugog reda, mi ćemo uzdići porodicu i njeno 
materijalno i duhovno blagostanje kao ideal društvene vrijednosti, mi ćemo privatni po- 
sjed i privatno poduzetništvo učiniti neprikosnovenim i posebnim društvenim interesom. 

Dragi zemljaci, mi danas znamo da poštovati sebe, ne znači mrziti druge, mi se više ne 
stidimo onoga što jesmo, nego onoga što nismo. SDA će biti pobjednik koji neće imati ba- 
hatost pobjednika, nego mudrost i merhamet dobitnika koji je iskusio nepravdu i nikad je 


neće nanijeti drugom. 


IZBORNA SKUPŠTINA SDA 
BIHAĆ, SP.DV. "LUKE" 
5. OKTOBAR 1991. 


UVODNI REFERAT" 

Dr. Irfan Ljubijankić: 

Zaista Bog neće izmijeniti sudbinu jednog naroda dok taj narod ne izmijeni sebe. 

Dragi prijatelji, dragi gosti, braćo i sestre, Stranka demokratske akcije preuzela je na se- 
be odgovornost i obavezu da nas, Muslimane, učini boljima da bismo imali pravo na bolju 
sudbinu u suživotu sa našim komšijama u Bosni koji se različito mole Jednom i Jedinom na- 
ma svima zajedničkom Milostivom Bogu, 

Prošlo je, evo, godina i tri mjeseca od historijske osnivačke Skupštine SDA u Bihaću, 
kada smo smogli dovoljno hrabrosti i mudrosti da našem lijepom Bišću pokidamo njegovu 
provincijsku ljušturu i kao prvom većem gradu u BiH poslije Sarajeva, osiguramo značaj 
začetnika demokratskih gibanja na ovim prostorima. Dozvolite mi, poštovani sudionici 
ovoga skupa, dragi prijatelji i gosti, da vas u jednoj kratkoj retrospektivi podsjetim na naš 
protekli rad i da ga analiziramo s jednim jedinim ciljem - da iz toga što se desilo, dobrog i 
lošeg, izvlačimo pouke na našem putu da postanemo bolji, plemenitiji, čvršći, tolerantniji, 
istrajniji i mudriji, slijedeći poruku već citiranog kur'anskog ajeta. 

Stoga moram skicirati okolnosti koje su prethodile nastanku Stranke koji su, nažalost, 
u Jugoslaviji eskalirali do rasula državne zajednice, do ustavne krize, gdje zakon više nikoga 
ni na šta ne obavezuje i, na kraju, do jednog besmislenog i prljavog rata u našem susjedstvu, 
nad kojim se zgražava cijeli svijet i koji nam neke snage nastoje importirati u Bosni. Dakle, 
dugotrajna totalitarna klima struktuirala je naše građane da na pojam jasnijih i smjelijih 
opservacija mislećih i odgovarajućih ljudi ostanu prilično inertni, tako da je u početku SDA 
predstavljala pribježište malog broja vrlo osviještenih intelektualaca, koje su svesrdno po- 
držali, prije svega, vjernici ali i Muslimani koji su sebe doživljavali kao nacionalni entitet, 
Vrlo brzo je svijest o potrebi političke snage muslimanskog naroda osvajala srca naših lju- 
di. Pritom moram istaknuti vrlo jasnu razliku u odnosu na kolektivne svijesti nekih drugih 
nacionalno-političkih cjelina koje su pothranjivale kolektivnu mržnju prema drugim naro- 
dima, tražeći joj ram u historijskim okolnostima. U sadašnjem haosu SDA je, naprotiv, nje- 


" Izlaganje je neznatno skraćeno zbog nemogućnosti dešifriranja jedne rečenice u originalnom rukopisu, ali bez 
posljedica po autentičnost dokumenta 


govala kolektivnu svjest o nužnosti i bogatstvu našeg zajedničkog življenja, kolektivnu svje- 
st o potrebi tolerancije i njegovanja civilizacijskih tekovina svih kultura koje su obogatile 
tle BiH ali istovremeno razvijala i snažnu samosvijest o potrebi političke emancipacije Mu- 
slimana, kao ravnopravnih sudionika u redistribuciji društvenih uticaja i moći. Neki su ta- 
da u nama gledali snage mraka, ali mi smo te predrasude strpljivo razbijali i pridobijali sve 
više pristalica. Prva veća osnivačka skupština bihaćkih ogranaka održana je u Gati i već se 
tada vidjelo jasno da je narod prepoznao svoju Stranku ali i da u tom narodu ima tako kva- 
litetnih moralnih i obrazovanih ljudi da budućnost Stranke neće doći u pitanje. Nizale su 
se osnivačke skupštine ogranaka koje su okupile na desetine hiljada ljudi: Vrste, Izačića, 
Ulokve, Vovkića, Pokoja, Brekovicu, Jezera, Ripča, Prekounja, Bakšaiša. 

SDA je počinjala svoj sustavni i pobjedonosni put na dva polja: 

1. da se pripremi za svoje normalno funkcioniranje tako da ojača svoju infrastrukturu 
= unutrašnju organizaciju ogranaka, komunikaciju između svoga općinskog vrha i baze, pita- 
nje finansiranja Stranke, dogradnje statutarnih odredbi i 

2. pripremi za prve demokratske izbore u BiH u novembru 1990. 

U izvršavanju gore spomenuta dva posla naišli smo na široku podršku, prije svega ma- 
terijalnu a i moralnu. Napominjem da tada nismo imali niti jednog povjerenika zaposlenog 
da radi pored telefona, čak ni prostorija, a što je najteže u rješavanju naših egzistencijalnih 
problema, nismo nailazili na razumijevanje zvaničnih vlasti. Naprotiv, žestoko smo napada- 
ni od zvaničnih javnih glasila. Moram pri tome istaći niz časnih poštenih pojedinih novi- 
nara koji su nam omogućili objektivnu promociju u javnosti putem radija i lista "Krajina". 

U svim aktivnostima na rješavanju ovih problema nismo mogli očekivati pomoć od Ce- 
ntrale Stranke u Sarajevu, jer su se i oni susretali sa sličnim, ako ne i većim problemima. 
Ali moram istaknuti svesrdnu podršku koju smo imali od strane rukovodstva Stranke, oso- 
bito od gospodina Alije Izetbegovića, koji nas je u svakom kontaktu bodrio da istrajemo i 
sam zadovoljan našim radom i početnim uspjesima. I 

To je bilo vrijeme kada smo se sastajali gotovo svakodnevno - Izvršni odbor sa najširim kru- 
gom naših aktivista. Tada u najtežim časovima naše aktivnosti mjesni ogranak Bakšaiš nam je 
omogućio da kao svoje - koristimo prostorije mjesne zajednice, gdje smo se svaku večer okuplja- 
li i pravili taktiku i strategiju za izbore. Tada smo se dogovorili da naši osnivački skupovi budu 
istovremeno i predizborni skupovi. Tada počinje aktivnost oko prikupljanja dobrovoljnih pri- 
loga i ne mogu a da se i ovom prilikom ne zahvalim mnogim bihačkim privatnicima i drugim 
građanima koji su iznijeli finansijsku stranu našeg problema na svojim plećima. 

Predizborne aktivnosti koordinirali smo sa Centralom, odakle smo dobili niz korisnih 
i svrsishodnih projekata i ideja koje su nam na kraju osigurale sigurnu pobjedu, Želio bih 
ovom prilikom istaći tri javne tribine u ovoj dvorani, kojima smo preko noći promjenili i 
ojačali svoj uticaj, stičući sve više simpatizere, Na tim tribinama smo, promovirajući se kroz 
političke ideje, pokazali nadmoć nad našim političkim protivnicma, što se ubjedljivo poka- 
zalo na izborima, Još jedan skup zaslužuje pažnju kao historijski. Šesnaestog septembra 
1990. klanjali smo dženaze nevinim civilnim žrtvama pokolja koji u 50 godina nije bio do- 
stojno obilježen, čime je SDA odužila civilizacijski i moralni dug prema našim nevinim pre- 
cima i sunarodnicima. Tom prilikom položili smo vijenac u spomen nevinim Srbima, Žrtva- 

ma ustaškog pokolja 1941, 

Takozvani raskol u rukovodstvu SDA i odlazak Adila Zulfikarpašića i Muhameda Fili- 
povića našu Stranku u Bihaću nije pogodio kao mnoge druge ogranke u BiH, zahvaljujući 
čvrstoj organizaciji, stalnom balansiranju i vrednovanju ideja svih članova Izvršnog odbora 
te stalnom provjerom vlastitih poteza kod najšireg članstva. 

Jedan težak problem imali smo kod odabira kadrova za općinske odbornike. Često su i 
naši članovi i pristalice odbijali da budu zvanični kandidati Stranke, ne želeći se eksponira- 
ti, što je rezultiralo i nekim greškama - ne toliko kod odabira kandidata - koliko kod neza- 
stupljenosti pojedinih teritorijalnih cjelina u općinskom parlamentu. 

Zadnje predizborne manifestacije su protekle gotovo trijumfalno i pobjeda se već nazi- 
rala. Osvojili smo natpolovičnu većinu u općinskom parlamentu i dobili 43 odbornika, a 
na regionalnom planu - od devet mogućih poslaničkih mjesta za Vijeće granađana - dobili 
šest. U Bihaću smo također pobijedili u izboru kandidata za Vijeće općina Skupštine BiH 
u prvom krugu. 

Bili smo u situaciji da imamo najveći dio vlasti u općini - predsjednika općine i predsje- 
dnika Izvršnog odbora, te resore urbanizma, sekretarijat za upravu i sekretarijat za upravu 
prihoda te mjesto načelnika općinskog štaba TO. U svemu tom imali smo mjeru da i naši 
partneri na vlasti ne ostanu bez učešća u upravi, tako da smo jedna od rijetkih sredina gdje 
nije bilo sukoba oko podjele vlasti. 

Nakon konsolidiranja situacije oko preuzimanja vlasti, mogli smo se posvetiti i rješava- 
nju nekih vitalnih problema u funkcioniranju Stranke - dobili smo prostorije, telefon i za- 
poslili prvog profesionalca - tehničkog sekretara Stranke. 

Od februara pa do danas teče kontinuirani rad Stranke u novim uvjetima. Održane su 
33 sjednice IO SDA Bihać i jedna sjednica općinskog (tzv. proširenog odbora). 

Održali smo ili učestvovali u organizaciji niza skupova 16. 3. 1991. skup "Krajina za su- 
verenu BiH", 22. 3. 1991. - Javnu tribinu SDA u ovoj dvorani. Sa 15 autobusa naših pri- 
stalica prisustvovali smo na skupu podrške suverenitetu BiH u Banjoj Luci, 19. 4. 1991. 
Organizirali smo skup Patriotske lige za BiH u ovoj dvorani, na kom je govorio naš predsje- 
dnik Alija Izetbegović. 

Posebnu pažnju u ovom periodu zaslužuje postavljanje načelnika CSB Bihać. Svima je 
poznato da je tu mimo naše saglasnosti postavljen čovjek iz protivničkog političkog tabora. 
Energičnom akcijom svih članova proširenog odbora - javnim protestnim skupom ispred 
zgrade SUP-a te odlukom najistaknutijih članova Stranke u Sarajevo kod predsjednika Ize- 
tbegovića, uspjeli smo osujetiti to imenovanje, što nas je dovelo u direktni sukob sa g. Fi- 
kretom Abdićem, koji nas je neodmjerenim istupom u štampi pokušao dezavuirati nizom 
laži i kleveta. Mi smo pokazali svoju snagu i dostojanstvo ne upuštajući se u svađe i ne na- 
padajući integritet Abdićeve ličnosti, ali jasno i oštro osuđujući njegov postupak. 

Zadnja dva skupa - Miting podrške majkama vojnika i Miting protiv rata 31. 8. 1991. 
okupila su veliki broj građana koji su potvrdili našu ispravnu političku orijentaciju. 

Na koncu, dragi prijatelji, dozvolite mi da iznesem i kritički stav o našim slabostima i pro- 

pustima. 
U našem radu preovlađuje amaterski način, jer osim jednog profesionalca, nemamo 


drugih stranačkih službi i pomagala za pojedine segmente života i djelovanja. Često sam li- 
čno u situaciji da sa velikim teškoćama obavim najobičniji telefonski službeni razgovor sa 
svoga radnog mjesta, da angažiram prijevoz za pojedine naše ljude pri obavljanju poslova i 
zadataka. O ovome moramo ozbiljno porazmisliti, da bi u budućnosti bili efikasniji. 

Smatram također da pojedina radna tijela, Sud časti, Komisija za žalbe, Kadrovska ko- 
misija, nisu funkcionirali, tako da je Izvršni odbor uglavnom arbitrirao u svim spornim me- 
đuljudskim sukobima, kao i žalbama građana, te u mnogim kadrovskim pitanjima. Ove 
ozbiljne slabosti morat ćemo savladati i na novom Izvršnom odboru. Bit će velika obaveza 
da infrastrukturu Stranke osposobi za efikasan rad. 

Ne upuštajući se u detaljne analize, preporučujem novom Izvršnom odboru da traži od 
svih organa u vlasti da se obavežu na saradnju i provođenje politike Stranke, jer su oni egze- 
kutori jedne političke volje koja je proistekla iz naroda. U protivnom, morat će se pomaći 
sa svojih mjesta i ustupiti ih drugima. 

U ovom presudnom historijskom trenutku ponovit ću za kraj kur'anski ajet: "Zaista 
Bog neće izmijeniti sudbinu jednog naroda, dok taj narod ne izmijeni sebe." 

Promijenimo se nabolje, birajmo za rukovodstvo moralne, obrazovane ljude koji se če- 
sto rukovode vlastitom savješću, kojima su visoko na ljestvici vrijednosti vjera u Boga, tra- 
dicionalne i kulturne vrijednosti vlastitog naroda ali i svijest o nužnosti tolerantnog suživo- 
ta sa našim komšijama Srbima i Hrvatima u zajedničkoj nam domovini BiH. 


Završavam porukom da SDA nikada neće iznevjeriti svoj narod. 
Hvala i Esselamu alejkum! 

Predsjednik Predsjedništva RBiH Alija Izett 
Irfan Ljubijankić u Bihaću, nekoliko mjeseci prije agre 
sije na Bosnu i Hercegovinu. 


Degović i dr. 


PROGLAS 


Mi. muslimanski zastupnici u Skupštini Bosne i Nercegovine, muslimanski 
zaslupnici u općinskim skupštinama, članovi Glavnog i Izvršnog odbora Stranke 
demokratske akcije, članovi Glavnog odbora Muslirnanskog omladinskog saveza, 
članovi Predsjedničtva Kultumog društva Muslimana "Preporod", članovi Glavnog 
odbora Dobrotvornog društva "Merharnet", polpisnici Rezolucije muslimanskih 
intelektualaca ("RezolucijaR4"),nezavisniizvanstranačkiinteleklualciiprivrednici. 
Svi pripadnici muslimanskog naroda - okupljeni na sastanku održanom 10. juna 
1991. godine u Sarajevu, razmatrajući sadašnji i budući položaj Muslimana u 
Bosni i Hercegovini, Sandžaku i na širem jugoslavenskom prostoru, svjesni 
ozbiljnosti pnilika i odgovomoslti pred muslimanskim narodom, uvjereni da 
izražavamo slavove i težnje svih Muslimana Jugoslavije, objavljujemo sljedeće: 


1, Muslimanski narod u Jugoslviji našao se na histonjskom raskršću i pred izborom 
koji se ne rnože odgađati. . 
Ponrđujemo punu saglasnost sudionika ovog skupa u ocjeni da taj izbor jesti da 
može biti samo suverena icjelovita Bosna i Hercegovina. Kao domovina Bosanskih 
Muslimana. Kao otadžbina svih jugoslavenskih Muslimana, 
Za taj izbor spremni smo boniti se. 


2. Do sada su Muslimani mnogo puta dokazali da su za Jugoslaviju. Od sada, 
Muslimani su samo za onu Jugoslaviju koja priznaje suverenost i ravnopravnost 
Bosne i Hercegovine. Za takvu Jugoslaviju spremni smo zalagati se. 

Bosna i Hercegovina je dornovina Muslimana, Srba, Hrvala i svih građana koji u 
njoj žive. Ona nije djeljiva jer je izmiješana. Svoju nedjeljivosti ona je zajamčila 
stoljećima zajedničkog življenja. Svoje dijeljenje. morala bi platiti hiljadama 
života. ,- 

Stoga pozivamo sve Muslimane, sve Srbe i sve Hrvate, 
Hercegovine, da brane svoju domovinu. 


sve građane Bosne i 


4.Opredjeljujemo se za Bosnu i Hercegovinu kao građansku republiku u kojoj će bili 
poštovani sloboda i prava čovjeka i građanina i nacionalna prava naroda i 
manjina, u kojoj će vladati ekonomska i politička demokracija. To je trajno 


opredjeljenje muslimanskog naroda. 


5.Muslimani su spremni dio svog nacionalnog suvereniteta prenijeti na građanski 
suverenitet Bosne i Hercegovine. 
Pozivamo bosanskohercegovačke Srbe i Hrvate da na isti način dio svog 
nacionalnog suvereniteta prenesu na građanski suverenitet Bosne i Hercegovine! 
Suverenitet Bosne i Hercegovine jest zaloga nacionalnog suverenilta svakog od 


nas. 


6. Vjerujemo u polrebu i budućnost integracija na jugoslavenskom i evropskom 
prostornu. Stoga bosanskohercegovačke granice trebaju bili trajno otvorene prema 
Hrvatskoj, Srbiji 1 Crnoj Gori i dalje, preko njih, prema Evropi. Za otvorenost 
granica prema svima imarno samo jedan uslov - prijateljske namjere. 

7. Budući da se ova naša ljudska demokratska opredjeljenja iz dana u dan suočavaju 
sa politikom nacionalnog hegemonizma i velikodržavlja i sa izazovima koji pnjete 
opstanku Bosne i Hercegovine kao republike, a time izravno i opstanku 
muslimanskog naroda, danas osnivamo Savjet za nacionalnu odbranu. Savjet se 
osniva uz Stranku demokratske akcije i djeloval će od danas pa nadalje, sve dok 


za to postoje potrebe. 


8. Pozivamo građane Bosne i Hercegovine da se odlučno suprotstave svakoj poliuci 
i djelatnosti koje osporavaju ili ugrožavaju ravnopravnost i cjelovitost Bosne i 
Hercegovine i jednaka prava svih njezinih građana i naruda. 

Pozivamo Stranku demokratske akcije da preispita svoje odnose prema onim 
političkim snegarna koje rade proliv Bosne i Hercegovine. 


9, Uvjereni u trajnu vrijednost demokracije | demokratskih ustanova, izražavamo 
spremnost da vodimo dijalog o svim pitanjima zajedničkog života u demokratskoj 
i građanskoj republici Bosni i Hercegovini. 


10, Muslimani, sjedinjeni i okupljeni oko svojih političikih zastupnika, organizacija i 
društava, predstavljaju, snagu i jamstvo opstanka Bosne i Hercegovine, kao 
suverene inedjeljive republike, uređene nalemeljima najboljih iskustava evropsluh 
građanskih država. 


U Sarajevu, 10. Juna 1991. g. 
Radno predsjedništvo Skupa 


REZULTATI IZBORA ZA ČLANOVE GLAVNOG ODBORA SDA 


Izabrani kandidati u 1. krugu glasanja za izbor članova Glavnog odbora 


5. Bihać — Regija 


I. Alagić Ejub 333 izabran 
2. Alibegić Kasim 289 izabran 
3. Hasić Zijad 271 izabran 
4. Ibrahimpašić Nenad 314 izabran 
5. Ljubijankić Irfan 398 izabran 
6. Topić Alaga 394 izabran 
7. Veladžić Mirsad 407 izabran 
8. Velić Esad 298 izabran 
Ukupno glasačkih listića: 546 
Od toga — važećih; 543 

nevažećih: 3 


6. Doboj — Regija 


1, Aličić Ahmet 302 izabran 
2. Brka Osman 388 izabran 
3. ĆemanMirsad 440 izabran 
4. Smajić Aida 380 izabrana 
5. Tihić Sulejman 247 izabran 
Ukupno glasačkih listića: 546 
Od toga — važećih: 543 

nevažećih: 3 


7. Mostar — Regija 


1. Aličelebić Muhamed 289 izabran 
2. Efendić Bahrudin 297 izabran 
3. Fazlagić Šemsudin 271 izabran 
4. Hadžihuseinović Rusmir 313 izabran 
5. Hadžiosmanović Ismet 330 izabran 
6. Rizvanbegović Alija 391 izabran 
Ukupno glasačkih listića: 546 

Od toga — važećih: 545 


nevažećih: 1 


ako skromnog vojničkog znanja , širinom svoje ličnosti i prirodom nepokolebljivog Kra- 
jišnika, dr. Irfan Ljubijankić stao je u prve redove odbrane bihaćko-cazinske regije. Mnogo 
ranije nego što će agresori svom silom udariti na Bosnu, u Patriotsku ligu Bosanske krajine, 
početke i njeno stasavanje. U reorganizaciji i preformaciji PL, TO, OS RBiH i, najzad, 
Armije BiH, jednu od ključnih uloga nosio je baš dr. Irfan Ljubijankić. Potvrdu, pak, nose i 


originalni dokumenti iz tog vremena, kao i fragmenti sjećanja Hajrudina Osmanagića, ko- 
mandanta Regionalnog štaba Patriotske lige. 

Strateg odbrane bihaćko-cazinske regije 


+. Ja sam od onih ljudi koji vjeruju da je budućnost poznata samo Bogu, ali nama 
moraju biti poznate naše namjere. Mora nam biti poznato naše uvjerenje, koje mora- 
mo čvrsto slijediti, a to je uvjerenje da moramo imati svoju državu. Ovo je prilika ko- 
ja se stavlja pred jedan narod jedanput u historiji. Pod ovo narod podrazumijevam, za- 
ista, sve konstitutivne činioce Bosne i Hercegovine, koji baštine Bosnu i Hercegovinu 
kao državu, koja nije država od jučer, ali je u modernoj historiji zaista uvijek bila neči- 
ji dominion, nečija moneta za potkusurivanje. 

Tu priliku moramo iskoristiti. Za to je neophodna armija. U toj armiji, moramo svi uče- 
stvovati, svi dati svoj doprinos. Ujediniti se oko nje: i komunisti, i lijevi i desni, i klerikalni 
i liberalni, i stari i mladi, i oni koji su imućni i oni koji nisu imućni, i obrazovani i koji ni- 
su obrazovani. Nezavisna BiH je zalog za koji zaista vrijedi živjeti. 

To je jednostavno pitanje naše zajedničke budućnosti..." (Izvod iz govora predsjednika 
okružne skupštine Bihać dr. Irfana Ljubijankića 24. 11, 1992. godine u MB "Lipovača", na 
svečanoj primopredaji dužnosti komandanata 5. korpusa Hajrudina Osmanagića i Ramiza 
Drekovića) 


Hajrudin Osmanagić u svom sjećanju za Knjigu o dr. Ljubijankiću, zapisao je: 

s Naša saradnja u vrijeme moje dužnosti komandanta Regionalnog štaba Patriotske 
lige, komandanta okružnog štaba i veoma kratko komandanta 5. korpusa bila je u prvoj fa- 
zi na pripremi svih struktura za odbranu Bihaćko-cazinske regije, na stvaranju vojnih forma- 
cija u početku odreda TO, kasnije brigada, USOG-a, Korpusa i svih pratećih službi. 

Ta saradnja inicirana je početkom novembra 1991. godine. Iz Sarajeva, ispred Patriotske 
lige u Veliku Kladušu došao je Sefer Halilović, kojeg su dočekali predsjednik Izvršnog odbo- 
ra SO Velika Kladuša magistar Mirsad Veladžić i predsjednik SO Velika Klađuša Ejub Ala- 
gić i Hajrudin Osmanagić. 

Tom prilikom obavili smo razgovor a potom, sutradan, otišli u Bihać, u Medicinski ce- 
ntar, gdje nas je primio dr. Irfan Ljubijankić, 

Tada me je Sefer Halilović, uz saglasnost rahmetli Ljubijankića, postavio za komanda- 
nta regionalnog štaba (regije Bihać) Patriotske lige. Od tog datuma počinje organizirani rad 
na stvaranju svih potrebnih uvjeta za odbranu Bihaćko-cazinske regije. 

Ovom prilikom ne bih želio zaboraviti prvog koordinatora Patriotske lige na ovom pro- 
storu zvanog Dugi", kasnije, borca i starješine u odbrani grada Sarajeva... 

Kraj 1991. i početak 1992. godine za rad na organizaciji odbrane regije, a tim i dijela 
Bosne i Hercegovine na ovom prostoru - bio je krajnje težak i opasan, Istog su se prihvatili 
najsvjesniji i najvidovitiji i oni koji su imali mnogo hrabrosti. 


" "Dugi" je nadimak Zijada Kozića, majora Armije BiH, koji je jedno vrijeme uoči i u početku agre- 
sije na BiH boravio na prostorima Bosanske krajine. Sada je na odgovornoj komandnoj dužnosti 
Prvog korpusa ARBiH. 

Velike probleme posebno smo imali u Bihaću, jer je to jedino mjesto u regiji u kojem je 
sve do početka rata bila JNA (ojačana nekim jedinicama koje su došle iz Slovenije i lokalnim 
srbočetnicima)... 

U Bosanskoj Krupi je OPŠTO pretežno bio sastavljen od srpskih oficira, pa se u PL uklju- 
čio jedino Sead Šehić zvani Sejo. Mnogi današnji oficiri ARBiH umanjuju značaj PL, možda 
zato što u njoj = nisu učestvovali, a analizirajući njen rad, došao sam do zaključka da ja kao 
prvi komandant Regionalnog štaba PL za regiju Bihać, bez pomoći i uvažavanja tadašnjih po- 
litičkih i poslovnih ljudi, ne bi bilo mogućnosti za postavljanje temeljne vojnoodbrambene 
organizacije, koja je kasnije stasala u respektivnu snaga na ovim prostorima. PL je bila inici- 
jalna osnova za stvaranje odlične organizacije 5. korpusa... 

Gospodin Sefer Halilović dolazio je u regiju do početka rata još petršest puta i sa istim, 
u vojnom smislu, aktivno smo radili na formiranju jedinica Patriotske lige. 

Najveću pomoć, u ta dosta teška vremena, pružili su mi gospoda Mirsad Veladžić i Ejub 
Alagić. Oni su redovito sarađivali sa dr. Ljubijankićem i omogućili da Općinski štab TO 
Velika Kladuša u potpunosti pretvorimo u Štab PL. 

To je bio prvi, a možda i jedini OPŠTO u BiH, koji je u cjelosti pretvoren u Štab PL... 

Sa dr. Ljubijankićem i mr. Mirsadom Veladžićem i ostalim predsjednicima četiriju kra- 
jiških općina (Bihać, Cazin, Bosanska Krupa i Velika Kladuša) oformili smo Regionalni 
štab PL regije Bihać već u prvom mjesecu 1992, godine, koji je imao više od 40 ljudi. 

Potpukovnik JNA Prtina, komandant ondašnjeg Okružnog štaba TO, rekao je da je ovaj 
štab jači od njegovog i još je u februaru 1992. god. procijenio da je neophodno formirati 
respektivne jedinice, bez obzira što je u Bihaću JNA i OKŠTO. 

U ovom štabu, ispred Muslimana Bosanskog Petrovca aktivno je radio poslanik rahme- 
tli Safet Hidić. . 

Veoma je bila dobra saradnja sa predsjednikom SDA u Prijedoru dr, Mirzom Mujadži- 
ćem. Sastanci su održavani redovito, jednom sedmično, držani su po planu i to svaki put u 
drugoj općini. Rezultat ovog planskog rada je pravovremeno donošenje i provođenje odlu- 
ke da se pokret omasovljuje, da se u preduzećima traže i nađu ljudi za saradnju (u procesu 
proizvodnje za potrebe TO-PL, evakuacija mašina i roba na sigurnija mjesta, formiranje je- 
dinica po mjestima i radnim kolektivima, evidencije ljudi, naoružanja, vozila i opreme na 
raspolaganju PL-TO, osiguranje vitalnih objekata i ljudi od značaja itd...) 

Bez obzira na sve probleme, radilo se mukotrpno na organizaciji PL, koja je već imala 
prave rezultate. U februaru 1992, god. u selu Kumarica, SO Velika Kladuša, u Zadružnom 
domu imali smo obuku kasarnskog tipa diverzantskog voda PL. Polaznika prvog voda bilo 
je negdje oko 40. Nakon ove obuke, redoslijed je bio da SO Cazin na obuku pošalje svoj 
vod, a kasnije i druge općine. 

U Sarajevu, na obuku i pripremu radioveza poslali smo dva radioamatera. Isti su, po po- 
vratku, sa sobom iz Sarajeva donijeli radiouređaj za vezu i ključ i tablicu za šifriranje i dešifrira- 
nje primopredajnih poruka. Njihovim povratkom otpočinje naša redovna radioveza sa Gla- 
vnim štabom PL u Sarajevu... 

.- Naredbom Ministarstva odbrane iz Sarajeva, 13. 4. 1992. godine postavljen sam za 


komandanta OKŠTO (kasnije OKŠO) i od tog momenta rad PL nastavlja se kroz rad zva- 


ničnih i legalnih organa već formiranih štabova odbrane, Mojim dolaskom u Bihać (u Bi:- 


haću je još VAK i neke jedinice i službe JNA) u saradnji sa dr. Irfanom Ljubijankićem i svim 
ostalim članovima Štaba PL, prelazimo na reorganizaciju ReŠPL u Okružni štab. 

Na osnovu realne procjene najveći broj zaposlenih u Štabu a koji je izrazio lojalnost 
BiH, ostao je i dalje aktivno raditi u Štabu. Uz konzultacije u OKŠO dovode se stručni i 
odani ljudi i Štab veoma brzo postaje sposobnim i doraslim da rukovodi pripremama a ka- 
snije i borbenim djelovanjima. 

Okružni štab pokazao je svoju pravu vrijednost veoma brzo. SDS Bihaća i Bosanske Kru- 
pe tražio je podjelu općina na srpsku i muslimansku, odnosno lojalnu BiH. Tražili su "svoj" te- 
ritorij, koji je iznosio daleko više od onog koji bi im pripadao po normalnim kriterijima. 

U političkim pregovorima sa istim, kao komandant OKŠTO, nisam učestvovao osim je- 
dnom prilikom, kada se raspravljalo o redovnim pitanjima. Ove pregovore vodili su dr. Ljubi. 
jankić i ostali općinski funkcioneri Bihaća i Bosanske Krupe. Bez obzira na svu umješnost dr. 
Ljubijankića i tadašnjih predsjednika općina Bihać - Nenada Ibrahimpašića i Bosanske Krupe 
Mehe Mahića, i ostalih funkcionera, ono što se desilo, nije se moglo izbjeći. 

Naša realna procjena je bila da će srbočetnici izvršiti napad na pravcu gdje mi imamo 
najslabiju odbranu, a to je bila Bosanska Krupa. Tako se i desilo. Bosanska Krupa je napa- 
dnuta 21. 4. 1992. godine nakon pregovora sa SDS-om Bosanske Krupe i predstavnicima 
JNA, u kojima je učestvovao Fikret Abdić, tadašnji član Predsjedništva RBiH. 

Naravno, ništa nisu dogovorili, znalo se da će JNA i četnici napasti, iako su svi zajedno 
(nažalost, nije se znalo tad bar u Bosanskoj krajini da je Abdić na njihovoj strani) izdali sa- 
općenje preko radija za javnost, da se narod ne brine, da rata neće biti. 

U to vrijeme, daleko organiziranije od Bihaća po pitanju odbrane bile su općine Velika 
Kladuša i Cazin. Problem neblagovremenog imenovanja komandanta OPŠTO Bihać poka- 
zao je svu stranu nespremnosti za rat, Po naređenju komandanta OKŠTO, osim jedinica PL 
Bosanske Krupe učestvovao je po jedan odred iz Velike Kladuše i Cazina. U prvim borba- 
ma posebno se istakao Cazinski odred po komandom Hamde Delalića, prvog i današnjeg 
komandanta Cazinske brigade. Prvi borac koji je dao život za slobodnu Bosnu na bihaćkoj 
regiji bio je Sead Ćehić iz odreda Velike Kladuše, po kojem je poslije nazvana namjenska 
proizvodnja u regionu Bihać... 

...Pad Bosanske Krupe umnogome je otrijeznio sve one koji su dotle živjeli u dilemi. 
Okružni štab imao je redovite veze sa Štabom VK u Sarajevu. Nakon toga donosi se Ure- 
dba o formiranju Okruga u BiH. Dr. Ljubijankić biva izabran za predsjednika Okružne sku- 
pštine okruga Bihać a magistar Mirsad Veladžić za predsjednika Izvršnog odbora okruga. 

Tada počinju maksimalne pripreme za odbranu regije a posebno grada Bihaća. Veoma 
brzo formiraju se gradski i područni odredi, Ovdje se u punoj mjeri ostvaruje jedinstvo vo- 
jnog rukovođenja i komandovanja sa civilnom strukturom vlasti, Okružni štab popunjava 
se sposobnim kadrom i pristupa zaživljavanjem svakog segmenta za pot rebe oružane borbe. 

Medicinsko osoblje i ekipe MC Bihać svojim angažiranjem umnogome su doprinijeli 
sanitetskom osiguranju odbrane Bosanske Krupe a kasnije i cijele regije. To je organizira- 

no, najvećim dijelom, zaslugom rahmetli dr, Ljubijankića i direktora MC rahmetli Šabuli- 
ća. Dr, Ljubijankić, kao predsjednik Skupštine okruga, 30. 5. 1992, godine donosi odluku 

o početku rada teritorijalne bolnice sa sjedištem u Cazinu... 

Komandant OPŠTO Bihać Ramiz Dreković, uz pomoć OKŠTO, dr, Ljubijankića, pre- 
dsjednika Okružne skupštine, i općinskih funkcionera i članova PL, uspješno i brzo radi na 
organizaciji odbrane Bihaća.., 

Posebno dobre rezultate postigao je u uključivanju civilne policije u odbrani grada Bi- 
haća. U odbrani Bihaća angažiraju se manje jedinice iz Velike Kladuše i Cazina. 

Bihać je napadnut 11, 6, 1992. godine. Već u prvim danima borbe, bilježe se uspjesi i 
dolazi do prvog ratnog plijena, pored municije, uzima se i jedan tenk, 

Početni uspjesi pozitivno su se odrazili na dalju organizaciju odbrane... 

Procjene, iskustva i realne analize šalju se ŠVK i od istog se dobijaju prvo organizacijska 
a kasnije i izvršna naređenja o ukrupnjavanju jedinica, što se pretežno realizira u sedmom 
i osmom mjesecu 1992, godine. 

Kao komandant Okružnog štaba bio sam redovan član Okružne skupštine. Svako fo- 
rmiranje jedinica, pozadinske baze, namjenske proizvodnje, regrutnog i školskog centra, Va- 
zduhoplovne grupe Bihać, izrada osnovnog aerodroma u Ćoralićima i pomoćnog u Dolovi:- 
ma kod Velike Kladuše i jednog lažnog, ne bi bilo moguće bez pomoći i učešća Okružne sku- 
pštine i općinskih vlasti... 

Praktično, 16. 6. 1992. godine preletom sa avionom UTVA-75 poručnika Samira Be- 
ganovića" i Edvina Iftića, sa aerodroma Dolovi za aerodrom Pleso bio je uspostavljen zra- 
čni most iz RBiH u RH i obrnuto. Ovaj most, iako skroman i povremen, u moralnom i ma- 
terijalnom smislu imao je ogroman značaj za vojsku i narod Bihaćko-cazinske krajine. 

---Po naređenju ŠVK, sa ciljem ukrupnjavanja jedinica, formirali smo Unsko-sansku 
operativnu grupu, koju smo rasformirali po stizanju naređenja za formiranje korpusa..." 


RT rm 
" Samir Beganović poginuo je u noći 31. 7, na 1. 8, 1994. godine leteći iz Bihaća za Zagreb, U izvršavanju bor- 
benog zadatka spriječila ga je neprijateljska raketa, 


Pise H 


+}. , me STE 


R. Dreković, H. Osmanagić, I. Ljubijankić i 
M. Selmanović, na smotri Prve bihaćke 


brigade 28. jula 1992. godine. 


Dan uoči prvog leta 16. 6. 

1992. godine: = poručnici 
Edvin Iftić (u maskirnoj 
uniformi) i rahmetli Samir 
Beganović pored "Utve" na 
improviziranoj = pisti u 
Dolovima. 


REPUBLIKA BOJNA I HERCEGOVINA 
Ovi Bihać j 
Skupiitina okruga 


Brojt 01/3-012-44_ /92, 
Datun; 30+05.,1 . godine 


Na osnovu člana 15, Uređbe sn zakonekon snagom 0 obri- 
ZoVenju i redu okruga (Predsjedništvo SR BIN, Utr. Dov. brade 
92-7/4/30) člana G. Štatuta okruga Biheć SruniitAn: otbpuge Bihać 
ubo +e+ ojednici održanoj 30,55,1992, gočine doni jele. je 


ODLUKU 
o nročetku rađa teritorijalne bujnice 


I 


Teritorije) Selena za okrvg DMhuć se vjedičten u Ca- 
sine našinje Sto rajayg + je "Nije do 05.00.1992, godine, 


St 
Zu sorovadja:nje ove Odluke ređužuju 5o: 


= dr. Mensur Šabulić, 
— dr. Jusko Dervišić, 


I'I 
Ove Odluka stupa na snagu dunom donočenj:, 


DOSTAVLJENO; 
1, dr. Measur Sabulić, 
2. dr. Ilasan Jusić 

3. dr, Jusko JerviŠić 


4. dr. i(lfet Čaubević 


Bo. s:/ti 


koa titiae okmua 
I'ina 4 


/. 
Pa 


LC 


—); /I 


I /| 
Oružane Snage Tepojjilćer 


REPUBLIKA BOSNA E Ji 
" NUe MG UG KR EROVONA BOZIE 1 HERCEGOVINE 
PREDSJEDINTAŽNID = (SRUGA BTMAĆO OKRUŽNI STAB ODOPANE 
L SILA GPR__. su). 05 /41 3A 
20 j: UDep 'CV.br +01/! .=-012=_ / /92 datum MH (ez ZBEE 22. 
ijihaće 2380%.1%:32.godine BIHAĆ 


NE osnovu člana 4. stav 2. Uredbe sa Zakon") 9u 
snagom o obrazovanju i radu Okruga (Predsjedništvo oći., 
strepov.br.o1-94/90), i člana Bf.Statuta okruga Bihuć, u u 
vezi nastale situacije zbog neriješenog statusa USOG oroik'e 
šloj iz kontradiktornih rješenja Vrhovne komande Oružanih snaga 
(esuhlite Bomne i Hercegovine, Predsjedništvo Okruga Biheć ona 
sjednici održanoj 22.09.1992.,godine, donijelo je 
slijedeću 


ODLUKU 


1. DAJE SE legalitet i legitimitet već for:{ ranoj 
Konendi Unsko=sanske operativne grupe shodno neredjenju VYriovne 
kosande Oružanih snaga Republike Bosne i iercegovine br. o0::=747-1 
od 27.05.1992.godine, koja ima neprikosnoveno pravo u rukovodje= 
nju i komandovanju u borbenim dejstvima po svim elementima bojeve 
gotovosti od rukovodjenja i komandovanja do pozadinskog SU 8- 


djenjn,(/rebolo yt. MOJAB _aaA Jedi. GVG 


2. Ova odluka stupa na snagu danom donošenji.e 


Obrazloženje 


Fredsjedništvo Okruga Bihać odlučilo je kao u 
dispozitivu ove odluke cjeneći da je ovakva odluka nužna rs 4 
nastevka započetih borbenih dejstava te de bi svako drugo =jejenje 
ozviljno ugrozilo komandovanje i rukovodjenje na % području Gkruga 
gšihaće 

Definitivno rjšenje statusa UGLU ća se postici u 
dojovoru sa Vrhovnom komandom, Kategij gora llepublike Bosne i 


Okrug BLAG. 
DID 


- Ž €. "s 
5. Opštinski žtabovi odbrane 8542. 

t5 AP / j 
ko O/B.= Osna i WiG 


otrese u SDA Bihać i borbu za vlast u Bosanskoj krajini dr. Irfan Ljubijankić najbo- 

lje će objasniti u intervjuu nezavisnom listu "Ideja", augusta 1993. godine, kada kulmini: 
raju sukobi sa Abdićevim separatističkim težnjama. 
Znao je u to vrijeme često govoriti da je najopasnija dnevna politika. "Ona se temelji na kra- 
tkoročnim prizemnim interesima, najčešće pojedinaca ili grupa ljudi, Ona simim koncesija 
ma i pogodnostima kupuje ljude za kafić, za stan, za posao. Ona generira u politici najve- 
će podlosti i onu njenu stranu koja politiku čini prljavom... 

Takva je dnevna politika dosta dugo u blokadi držala istinu s kojom se, naravno, nije moglo 
prodrijeti ni u lokalne medije sve do njihovog očišćenja od autonomaških kadrova." 

U borbi protiv razbijača Bosne i SDA 


INTERVJU" DR. IRFANA LJUBIJANKIĆA 
NEZAVISNOM LISTU "IDEJA" 
5. augusta 1993. godine 


IDEJA: Formalno, Vi ste predsjednik Izvršnog odbora stranke SDA Bihać i imate po- 
dršku Glavnog odbora Stranke iz Sarajeva. Šesnaestog juna ove godine Izvršni odbor SDA 
u Bihaću razriješio je dužnosti Nenada Ibrahimpašića i još troje članova tog tijela. Odmah 
nakon toga gosp. Ibrahimpašić saziva Općinski odbor na kojem je izvršena smjena Vas i jo- 
š osam članova Izvršnog odbora Stranke (od ukupno 15). 

IRFAN LJ.: Vaše pitanje obiluje mnogim tačnim faktima, od kojih jedan nije tačan, onaj 
u kojem kažete da gosp. Ihbrahimpašić saziva Općinski odbor. On je sazvao samo nekolici- 
nu članova Odbora, što nije ni natpolovičan kvorum, a kamoli dvotrećinski, predviđen Sta- 
tutom Stranke. Ostali prisutni na tom sastanku bili su ljudi koje je Ibrahimpašić raznim 
općinskim koncesijama i uslugama zadužio da rade za njega poslove političkih bukača. Na 
toj sjednici nisu mogle biti donesene nikakve pravno valjane odluke, te ih neću ni komenti- 
rati, budući da ne proizvode nikakav pravni učinak. 

IDEJA: Na događanja koja su sad na političkoj sceni, stranački utjecaji imaju zanema- 
riv udio, upravo zbog dualizma u SDA, Politika se iz Skupštine spustila i na najniže insta- 
nce. Globalnih stavova nema. Koliko je to opasno u ovom trenutku? 

IRFAN LJ.: Globalnih stavova ima - oni su jasni. 

1. Građanska, demokratska, nedjeljiva, suverena država Bosna i Hercegovina, sa viso- 
kim stupnjem lokalne samouprave. 

2. Armija Bosne i Hercegovine, kao njen garant i kao najveća vrijednost i tekovina ko- 
ju su narodi Bosne i Hercegovine u svojoj historiji stekli. 

Najopasnija je dnevna politika, Ona se temelji na kratkoročnim prizemnim interesima, 
najčešće pojedinaca ili grupa ljudi, ona sitnim koncesijama i pogodnostima kupuje ljude za 
kafić, za stan, za posao. Ona generira u politici najveće podvale i onu njenu stranu koja po- 
litiku čini prljavom. Andre Malraux kaže: "Politika može biti zanat, profesija i filozofija." 
Meni lično nikad nije bila ni zanat ni profesija. Za mene je ona poziv savjesti u najkritični- 
jem trenutku moga naroda i moje zemlje, Za mene je ona filozofija iz koje se rađaju prakti- 
čni potezi za spas našeg naroda i naše zemlje, Nema dualizma u SDA! Imaju oni koji osno- 
vna načela SDA poštuju i provode, i oni koji to ne čine, 

Osnovna načela SDA: 

- Afirmacija države Bosne i Hercegovine kao vrijednosti najvišeg ranga, koja zahtijeva | = 67 
potpuno angažiranje svih potencijala za njeno posvemašnje oživotvorenje i odbranu. 


" Iz intervjua koji je dr, Ljubijankić dao novinaru Amiru Hadžiću a koji je objavljen u bihaćkom listu "Ideja" 
od 5. augusta 1993, godine, izostavljeni su dijelovi koji su za ovu knjigu irelevantni ili je, pak, njihova suština 
sadržana u pratećim dokumentima. 

Odbranu kontinuiteta i daljnje razvijanje demokracije. 

= Samoprepoznavanje i samopoštovanje Muslimana, uz afirmaciju svih historijskih, ku. 
lturnih, tradicionalnih i vjerskih vrijednosti. 

Švi oni koji bilo kakve lične interese stavljaju iznad ovih, ne mogu biti uz SDA. Oni će 
morati sebi potražiti ili osnovati drugu stranku. Istina je da je na lokalnom planu SDA izgu- 
bila utjecaj na državni aparat, jer se čelni čovjek tog aparata oteo utjecaju Stranke. Ne mi:- 
slim da to može dugo potrajati. Pravi odnosi moraju se uspostaviti, 

IDEJA: U dijelu stranke SDA, na čijem ste Vi čelu, vrši se reorganizacija. Da li to zna- 
či prelaz iz jednog političkog pokreta u moderno profiliranu političku stranku? 

IRFAN LJ. Mi nismo nikakav dio SDA. Mi smo SDA, jer postoji samo jedna stranka 
SDA, Oni koji misle o ovome drukčije - morat će sebi oformiti drugu stranku. Naš Izvršni 
odbor, bez Nenada Ibrahimpašića i bez nekolicine drugih neaktivnih ili iz drugih razloga ra- 
zriješenih članova, u punom je pogonu, Točno je da smo bili politički pokret koji je uzdigao 
muslimanski narod i potakao ga na samosvijest i odbranu u trenucima njegove najveće ugro- 
ženosti. SDA nije imala vremena da se mnogo bavi sama sobom. Iza izbora, u stanju razgra- 
dnje državnopravnog organizma od strane SDS-a, otvarao se svakodnevno ogroman broj po- 
litičkih problema koje je SDA u hodu rješavala. Nedostatak brige o našoj unutrašnjoj infra- 
strukturi bio je povremeno generator nekih unutarstranačkih problema. Zato smo sada pri- 
onuli na posao. Od isključenja gosp. Ibrahimpašića održali smo pet sastanaka, donijeli Platfo- 
rmu o radu u ratnim uvjetima, usvojili akcioni i operativni plan koji proizilazi iz te Platforme. 
Radimo na profesionalizaciji stručne službe Stranke. Vrlo savremeno smo tehnički dodatno 
opremili Stranku. Oformili smo Politički, Informativno-propagandni i Marketinški savjet 
Stranke, kao i Savjet za saradnju sa Armijom, što ćergo na narednom sastanku verificirati. Da- 
kle, struktuiramo se iz pokreta koji se svojevremeno pretvorio u pokret otpora muslimanskog 
naroda - u moderno profiliranu stranku. 

IDEJA: Nakon što ste smijenjeni sa funkcije predsjednika Skupštine okruga, Vi i dio 
stranke SDA Bihać koji stoji uz Vas - politički je potpuno potisnut u drugi plan. Desile su 
se i važne kadrovske promjene. 

IRFAN LJ.: Vidite, ja sam bio predsjednik Predsjedništva i predsjednik Skupštine okruga 
u najtežem času u historiji ovih krajeva, u času prijetnje od potpunog uništenja. Hrabro sam 
podnio tu odgovornost, prepoznao svoju patriotsku dužnost i misiju, i časno je odradio. Kako 
- sudit će historija. Činjenica je da u tom periodu nismo pokoreni, da nismo poumirali od gla- 
di i da su međunacionalni odnosi unutar okruga odlučni. To je trajalo deset prvih mjeseci ra- 
ta, sve do marta ove godine. Odlukom Vlade Republike Bosne i Hercegovine, krajem prošle 
godine, postavljen sam za predsjednika povjereništva republičke Vlađe za Bihać i u toj funkci- 
ji osnovao sam Skupštinu u novom sazivu, koja me je ponovno izabrala za predsjednika. "Poli- 
tičkim otklonom" mojih najbližih saradnika, ja sam opozvan sa te funkcije, Odgovornost koju 
sam imao na tom mjestu bila je ogromna i ja sam je dugo nosio, Oslobađanje od te odgovo- 
rnosti mi sada daje vremena da se posvetim Stranci, što i činim. Naš učinak na dnevnu politi. 
ku je momentalno mali, ali to i nije naša opsesija. Ukoliko dnevna politika ne proizlazi iz strac 
teških idejnih opredjeljenja, ona je za narod katastrofalna i mi se od nje distanciramo. Mi ne- 


ćemo učestvovati u podrivanju legalnih organa vlasti Republike Bosne i Hercegovine, Predsje- 

dništva, Vlade i ministarstva, čije odluke zvanična politika na okrugu krši. Ključne kadrovske 
promjene dešavaju se mimo konzultacija i saglasnosti SDA, kojoj je narod dao povjerenje na 
izborima, Takva uzurpacija vlasti od strane pojedinaca ne može potrajati. Strpljivo ćemo gradi 
ti odnose u kojima će SDA ponovo zauzeti poziciju koja joj po zakonu pripada. Svu svoju ene- 
rgiju SDA je ulagala u podizanje samosvijesti naroda, u organizaciji otpora od nukleusa vojnih 
jedinica u mjesnim zajednicama do konačnog formiranja Armije. Za to vrijeme su se drugi ba- 
vili ratnim profiterstvom, švercom i smišljali planove kako da dođu do što većeg kolača vlasti. 

IDEJA: Optužuju Vas da ste slijepi provoditelj politike Alije Izetbegovića! 

IRFAN LJ.: Otkako je rat, sa Predsjednikom sam izmijenio dva pisma i jedan jedini put 
se čuo telefonom. Ja se borim za ideju države Bosne i Hercegovine, čiji je najuporniji i na. 
jstrpljiviji promotor i protagonista gosp. Alija Izetbegović, Da tu ideju istim žarom u drža- 
vnom vodstvu ovaploćuje i Fikret Abdić ili bilo ko drugi, ja bih ga slijedio. Dakle, ja ne pro- 
vodim slijepo politiku Alije Izetbegovića, nego politiku koja proističe iz uzvišenih načela po- 
treba za formiranjem vlastitog državnopravnog prostora Muslimana i ostalih bosanskih na- 
roda, prvi put u svojoj novijoj historiji. 

IDEJA: Da li razmimoilaženje dviju političkih linija, gosp. Fikreta Abdića i predsjedni:- 
ka Predsjedništva Alije Izetbegovića, ima presudan utjecaj na politička zbivanja okruga? 

IRFAN LJ.: Ukoliko su to dvije različite političke linije, onda je svakako ona koju pre- 
dstavlja Izetbegović autentična SDA linija. On je otac Stranke, njena duhovna snaga i ozra- 
čje, njen tvorac i graditelj. Ne postoji druga linija koja bi mogla stati u okvir SDA - postoje 
samo oni koji bi autentičnu SDA pretvorili u nešto drugo po njihovoj mjeri, sukladno dne- 
vnopolitičkim interesima. To su oni koji tvrde: Stranka je dobra, samo joj treba promijeni: 
ti ljude, Program i Statut, Svjedoci smo otvorenih napada g. Abdića na Izetbegovića i nje- 
govu politiku. Oni nisu konstruktivna kritika, nego metod podrivanja pozicije Alije Izetbe- 
govića, što je, u najmanju ruku, neprimjereno teškom trenutku koji naša mlada država pre- 
življava. To se svakako odražava na situaciju u našem kraju. Krajnje posljedice takvog djelo- 
vanja bit će moguće sagledati kasnije. U svakom slučaju, jezgro Stranke je monolitno i ne- 
ma potrebe za sukobima sa periferijom Stranke. Onome kome se ne sviđa politika Stranke, 
poručujem da ne može mijenjati SDA. Takav može promijeniti sebe i eventualno odabrati 
novu stranku, jer u demokratiji postoji takva mogućnost, za razliku od one u prošlom reži- 

mu, kada je stranka odabirala ljude, jer je bila jedna jedina. 

IDEJA: Vaša religioznost često se ispoljava i u Vašim javnim nastupima. Neki Vas čak 
nazivaju fundamentalistom, provoditeljem tvrde linije u stranci SDA. Kako gledate na ulo- 
gu vjere u društvu? 

IRFAN LJ.: Svi ljudi u nešto vjeruju. Neki vjeruju u novac, neki u Marxa, a neki u Boga. 
Držim da je ovo zadnje ono za što se opredjelio sav civilizirani demokratski svijet, Ali ja ne mi- 
slim da svoju vjeru u Boga, poput marksista u svoje vrijeme, učinim zajedničkim teretom, mo- 
rom i obavezom društva. Ne smislim da bi bilo kakva državna prisila, poput one iz prošlog vre- 
mena, mogla nametnuti vjeru drugima, na koncu, jedno od temeljnih kur'anskih načela je za- 
brana prisile u vjeri. To je stvar moje privatnosti koju ja nikom ne namećem, ali sam toliko sa- 
zrio da nemam potrebe ni da je krijem, Optužbe da sam fundamentalista rođene su u fašističko. 
komunističkoj kliki SDS-a i prihvaćene od naših petokolonaša, One služe za kompromitaciju i 

odstrel političkih protivnika. Samo da vas podsjetim da je i Fikret Abdić, od iste klike, proglaša- 
van fundamentalistom. Biti fundamentalista etiketa je poput one iz komunističkog doba da je 
neko revizionista, ili poput one iz doba inkvizicije - da je neko opsjednut đavolom. Neki me zo- 
vu fundamentalistom i zbog muzičkog TV-spota "Čuvaj mi, dragi Bože, Bosnu". Taj spot ima 
svoju priču. Spočetka rata radiostanice emitirale su neprikladnu muziku za ratna zbivanja. Bu- 
dući da mi je muzika jedno vrijeme bila profesija, nisam lahko podnosio tu činjenicu, te sam ura- 
dio spomenutu kompoziciju, a potom organizirao bihaćke muzičare, na čelu sa gosp. Zdenkom 
Badrovim. U bolnici improvizirali smo mali studio u kome se počela stvarati produkcija rodo- 
ljubivih pjesama, koje i danas slušamo na našem Radiju i Televiziji. U spomenutom spotu ja se 
pojavljujem kako klanjam i sviram klavir. Želja mi je bila približiti te dvije naizgled nespojive sli- 
ke mladog čovjeka koji svira klavir i istovremeno moli Boga za spas svoje zemlje. Danas je spot 
zabranjen na Televiziji od strane Nenada Ibrahimpašića, a ljudi sa Radija znaju da su ga bihaćke 
časne sestre često tražile u programu, a mene lično zamolile da im donesem kasetu. Dakle, fu- 
ndamentalizam je jedna ružna etiketa, ali, na sreću, naš narod je davno prozreo takve obmane. 
U vašem pitanju tražite da definiram ulogu vjere u društvu. Po mom mišljenju, u našoj budućoj 
državi, ne bi se smjela razlikovati od uloge vjere u zapadnom svijetu. 

IDEJA: Na Ženevske pregovore bili ste pozvani kao predstavnik okruga. Odlukom Sku- 
pštine umjesto Vas, otputovao je gosp. Ejub Topić, 

IRFAN LJ: Na Ženevske pregovore pozvan sam ja, ne kao predstavnik okruga, nego kao 
član zvanične BiH delegacije na pregovorima po nalogu Ministarstva inozemnih poslova Re- 
publike BiH, na prijedlog g. Izetbegovića. Fikret Abdić je onemogućio moj transfer, iako sam 
cijeli dan proveo u logističkoj bazi UNPROFOR-a čekajući transport. Kada je poslan teleks 
Ministarstva inozemnih poslova koji je od UNPROFORa tražio moj transport, i kada sam 
bio riješio sve prepreke, dobili smo informaciju da Srbi iz SAO Krajine ne dozvoljavaju mo- 
je polijetanje sa heliodroma u Maljevcu. G. Topić, koga je Fikret Abdić poveo kao predsta- 
vnika okruga, naravno, nije mogao učestvovati u pregovorima kao član BiH delegacije, pa ni- 
je dobio ni potrebni diplomatski pasoš, nego je separatno od Predsjedništva, ne konzultira- 
jući vođe naše delegacije - g. Izetbegovića i g. Silajdžića, kontaktirao sa nekim subjektima. To 
je ružna epizoda koju treba zaboraviti. Zanimljivo je u svemu da Izvršni odbor okruga, koji 
nema nikakav izborni legitimitet od ovog naroda, izjavljuje zvanično da ja ne mogu predsta- 
vljati okrug u pregovorima, iako ja imam najveći izborni legitimitet, pa, prema tome, i ne 
sporni mandat naroda da ga predstavljam. O tome da u Ženevi ne pregovaraju okruzi, nego 
delegacija BiH sa separatističkim stranama, taj IO u svojoj častoljubivoj i vlastoljubivoj želji 
da već predstavlja vladu jedne državice na ruševinama Bosne, nije razmišljao. 

IDEJA.: Kako vidite izlaz iz nastale situacije? 

IRFAN LJ.: Izlaz iz nastale situacije je u dosljednom provođenju zakonitosti i odluka ce- 
ntralnih organa vlasti, te u daljem povezivanju kompletnog sistema institucija našeg dru- 
štva u jednu državnu cjelinu, narušenu pogubnim djelovanjem četnika i rata. Armija Bosne 
i Hercegovine u tom pogledu je nezamjenjiva. Ona je naša najviše tekovina. Naša dužnost 
i obaveza je da unapređujemo uvjete za njeno što bolje funkcioniranje, da izgrađujemo si- 
stem odnosa u kome će svako od nas biti vojnik do konačne pobjede, na čelu sa komandom 
Petog korpusa i njenim komandantom. 


— — — — — — — —————— — —————— 


STRANKA DEMOKRATSKE AKCIJE SARAJEVO 


Općinski Izvršni odbor Bihać 


Bihać, 14. 9. 1993. godine 
Broj: 108/93,. 


RADIO:-TELEVIZIJA BIHAĆ 

Obraćamo se zahtjevom Radio-televiziji Bihać da nam omogući da samostalno ili u dija- 
logu sa ostalim političkim partijama iznesemo naše političke poglede povodom tzv. "nicijati- 
ve o autonomiji". 

Nakon niza neobjavljenih saopćenja držimo da ste svjesni posljedica koje mogu proizići iz takvog 
bojkota naše Stranke, te da ćete u duhu demokratskih procesa za koje ste se uvijek deklarativno izja- 
šnjavali omogućiti da se čuju i drukčija mišljenja od onih koji vas trenutno drže pod kontrolom. 

U očekivanju obavijesti o datumu i terminu mogućih emisija, srdačno vas pozdravljamo. 


Predsjednik 
Dr. Irfan Ljubijankić, s.r. 


STRANKA DEMOKRATSKE AKCIJE 
SARAJEVO 

Općinski odbor SDA 

Bihać 


Bihać, 15. septembra 1993. 
Broj: 103/93. 


Na osnovu člana 47. Statuta Stranke demokratske akcije, Općinski izvršni odbor Stra- 
nke demokratske akcije Bihać, na sjednici održanoj 15. septembra 1993. godine, donio je 


ZAKLJUČKE 

U vrijeme dok se biju krvave bitke na bojnim poljima širom države Bosne i Hercegovi- 
ne i vode žive aktivnosti na diplomatskom planu za njen opstanak na našem području, po- 
kreće se inicijativa za formiranje Autonomne pokrajine. ZAPADNA BOSNA - uključene u 
sastav Republike Bosne i Hercegovine. Smatramo da je ovo protivustavni čin. Zbog toga: 

1. Najenergičnije osuđujemo pokretanje ove inicijative koja politički djeli muslimanski 
narod u vrijeme kada mora biti najjedinstveniji, 

2, Zahtijevamo od nadležnih organa da preuzmu sve zakonske i druge mjere protiv po- 
kretača ove inicijative, njihovih promotora { medijatore, 

3, Članovima SDA kojima je povjereno vršenje javnih funkcija a našli su se na strani onih 
koji javno promoviraju ideju o Autonomiji + ZAPADNA BOSNA - ukazujemo nepovjerenje i tra- 
žimo njihovu ostavku, a to su gospoda Fikret Abdić, Nenad Ibrahimpašić i Ejub Topić, 

4. Dajemo bezrezervnu podršku 5. korpusu Armije BiH i stavovima koje je komanda 
Korpusa javno saopćila povodom inicijative o autonomiji, 


Korpusa javno saopćija povodom near 

5, Sve članove i odbornike Skupštine općine iz reda članova SDA obavezujemo da se na 
svim mjestima javno suprotstave i odbace "Inicijativu", za one koji se budu drukčije pona- 
šali, zahtijevamo opoziv i ostavke, 

6. Da se sazove vanredna sjednica Skupštine općine. 


ZA SLOBODNU BOSNU I HERCEGOVINU! 


Predsjednik 
Dr. Irfan Ljubijankić 


STRANKA DEMOKRATSKE AKCIJE 
SARAJEVO 
Općinski odbor Bihać 


Broj: 128/93. 
Bihać, 28. septembra 1993. godine 


Sa zajedničkog sastanka Općinskog izvršnog odbora SDA, predsjednika mjesnih ogranaka 
SDA, odbornika Stranke demokratske akcije u Skupštini općine Bihać, predsjednika mjesnih zaje- 
dnica, predstavnika Udruženja samostalnih preduzetnika i gostiju iz reda građana, daje se slijedeće: 


SAOPĆENJE 

1. Ne prihvatamo akte o proglašenju Autonomne pokrajine "Zapadna Bosna", jer ih 
smatramo protivustavnim činom i aktom veleizdaje. 

2. Rezolutno zahtjevamo od svih odbornika Stranke demokratske akcije u Skupštini 
općine Bihać da se sastanu dana 29. septembra 1993, godine u 10,00 sati u zgradi Skupšti- 
ne općine radi utvrđivanja termina održavanja sjednice. 

Pozivaju se i ostali patriotski opredijeljeni odbornici drugih parlamentarnih stranaka 
da nam se pridruže sa istim zahtjevima. 

3. Tražimo smjenu predsjednika Skupštine općine Bihać, jer svojim odnosom prema ra- 
du i ukupnom ponašanju, a posebno njegovom opredjeljivanju za stvaranje Autonomne po- 
krajine "Zapadna Bosna", ne može biti prvim građaninom našeg grada. 

4. Zahtijevamo da sjednica bude javno prenošena putem sredstava javnog informiranja. 

5. Odbornici stranke demokratske akcije za koje se utvrdi da su potpisali Inicijativu - ne 
mogu imati status odbornika u Skupštini općine Bihać, 

6. Dajemo punu podršku borcima, starješinama i Komandi 5. korpusa Armije RBiH i oče 
kujemo njenu pomoć u borbi za dalji razvoj demokratskih procesa u našoj općini i zoni odgovo- 
rnosti ovog korpusa, 


ZA SLOBODNU BOSNU I HERCEGOVINU! 


Predsjednik, 
Dr. lrfan Ljubijankić 


REPUBLIKA BOSNA I HERCEGOVINA 
STRANKA DEMOKRATSKE AKCIJE 
SARAJEVO 

Općinski odbor BIHAĆ 


Broj: 127/93. 
Datum, 28. 9. 1993. 


PROGLAS 


Poštovani građani općine Bihać! 

U ovom povijesnom trenutku u kome se sudbina naše domovine rješava političkim do- 
govorom njenih konstitutivnih naroda uz pomoć međunarodne zajednice, nepopravljivi 
vlastodršci spremni su nas, pored svih patnji koje proživljavamo i koje smo dosada preživje- 
li, gurnuti u bratoubilački rat, da bi i dalje ostali na vlasti u takozvanoj "Autonomnoj po- 
krajini Zapadna Bosna". 

Sigurni smo da građani naše općine znaju da je prograšenje tzv. "Autonomije" isključi- 
vo u funkciji borbe za vlast i veličanja kulta ličnosti Fikreta Abdića, što se jasno pokazalo i 
na skupu u Velikoj Kladuši, održanom 27. 9. 1993, godine. Zbog besprimjernog načina na 
koji se vodi kampanja protiv naroda koji je odbacio takvu ideju, 

protiv 5. korpusa Armije Bosne i Hercegovine koga je narod stvorio, te protiv svih slo- 
bodoumnih i slobodnomislećih ljudi našeg okruga, općinski Izvršni odbor SDA Bihać po- 
ziva svoje članove, simpatizere i građane Bihaća da nam se pridruže u odbrani zajedničke i 
jedine nam domovine, koja je nakon agresije izvana - sada napadnuta iznutra. 

Građani Bihaća, stanimo u odbranu domovine isto onako kao što smo to učinili na po- 
četku ovog nametnutog nam rata. Ne dozvolimo da nas isprovociraju na nepotrebne suko- 
be, ali budimo spremni braniti ideale naše djece, roditelja, prijatelja i poznanika, njih pre- 
ko 200.000 koji su svoje živote uzidali u temelje naše slobode i buduće domovine. Niko ne- 
ma pravo njihovu krv pretvarati u svoje ratno profiterstvo. 

Dajmo punu podršku 5. korpusu Armije Bosne i Hercegovine, koga smo svi mi stvara- 
li, u kome su naša djeca i roditelji i koji je jedina garancija da će svi narodi na našoj općini 
živjeti dostojanstveno i u miru, kao što su i dosada živjeli. 

Građani Bihaća, naše predstavnike u organe vlasti birali smo da brane cjelovitost naše 
domovine, na šta su se oni zakleli prihvatajući se tih dužnosti. Zahtijevajmo da se u duhu 
te zakletve i ponašaju ili da sa tih funkcija idu. U slučaju da i dalje nastave raditi na neza- 
konit i neustavan način, pozvat ćemo vas da javno manifestirate svoje nezadovoljstvo njiho- 


vom politikom, a njih optužiti za veleizdaju. 
ZA SLOBODNU BOSNU I HERCEGOVINU! 


Dr. Irfan Ljubijankić 

STRANKA DEMOKRATSKU AKCIJE 
A OG SVO 


Broj:126/93. 
Bihać, 24. septembnr 1993, 


Javno preduzeće "Radio Televizija" 


Bihać 


Predmet: Saopćenje za javnost 


Povođom obraćenja javnosti gospodina Fikrete Abdića putem 
ređio Velkatona i radio Dihaće, Opć naki izvršni odbor 50, Bi- 
hać izdaje slijedeće; 


SAOPSTENJE ZA JAVNOST 


Kako je stil gospodina Abdića po kome su svi ili nesposobni 
ili krivi izuzev njega, već prepoznotljiv metodu a sigurni smo i 
med junarodnoj javnosti, Izvršni odbor SDA Bihać ne bi ni reagirao 
ng pomenuti žatu? dotičnog gospodina đa isti u svome dramatičnom 
obraćanju ne poziva na izazivanje sukoba naroda na ovom teritori-_ 
ju preveći namjerna poredjenjs trenutnog stanja ne Bihaćkom okru- 
gu so "Cazinskom bunom" iz 1950. godine. Ovo je još jedan u nizu 
pokuša je da se poslije totalnog krahe tsv."Inicijative"pripremlje- 
ne po ispraznim metođima komunističkog režima, totalno destabili- 
zira stanje na okrugu izazivanjem incidenata u kojima bi se inici- 
jatori "Iniocijative" proglasili žrtvame nevodno nedemokretskog re- 
Zima oličenog u svime onima koji tu inicijativu ne podržavaju. 


Prepuštemo javnosti a i gospodinu Abdiđu, da prosudi kako bi 
u bilo kojoj civiliziranoj zemlji u svijetu Koja je u ratu proš- 
li ljudi koji bi se ponašali poput gospodina Abdića, i kako bi bili 
okvalifiolreni postupci koje je učinio. 


Umjesto sukoba koji se želi isprovocirati, Izvršni odbor SDA 
Bihać, svoje članove, simpatizere i gradjane Bihaća, pozivaju no 
mir, toleranciju, dijalog, razum i strpljenje, i odbranu temelj- 
nih vrijednosti demokratskog društva za koji se Zalažemo, pošto 
znamo da je narod uvijek bio pametniji od ovakvih vodja. 


Make bo 


dre Irfan Ljubi jankić 


(CA 


mao sam čast da tog prefinjenog doktora i diplomatu u uzletu upoznam za vrijeme 
jednog novinarskog zadatka u MIP.u. Izbliza sam osjetio eleganciju i šarm Evropljanina." 
Ovako je u svom sjećanju naslovljenom - Gospodin iz bosanske bašte - zapisao novinar Di- 
nko Omeragić. 
Naredne stranice koje i zatvaraju poglavlje "Radni, ratni, politički domašaji" izbor su re- 
levantnih dokumenata i autorskih radova dr. Irfana Ljubijankića primjerenih naslovu, a 
ovakav uvod u njihovo iščitavanje čini se najprikladnijim. 

Vrstan diplomata, vođa, vizionar... 


PISMO DR. IRFANA LJUBIJANKIĆA 
U BIHAC, POVODOM ODRŽAVANJA 
SABORA GRAĐANA BOSANSKE KRAJINE 


1. G. HAMDIJA KABILJAGIĆ, PREDSJEDNIK OKRUGA 

2. G. ATIF DUDAKOVIĆ, KOMANDANT 5, KORPUSA 

3. G. IVAN PRŠO, PUKOVNIK HVO BIHAĆ 

4.G. MIRSAD VELADŽIĆ, POVJERENIK VLADE RBiH ZA BIHAĆ 


DRAGI KRAJIŠNICI, 


Mi Krajišnici koji živimo u Sarajevu, organizirani u svoja udruženja (bihaćko, banjaluč- 
ko, sansko-unsko i jajačko), čvrsto opredijeljeni za jedinstvenu, suverenu, demokratsku Re- 


publiku Bosnu i Hercegovinu u međunarodno priznatim granicama, zasnovanu na punoj 
ravnopravnosti svih njenih građana i naroda, na ostvarivanju svih građanskih prava i slo- 
boda, odlučili smo organizirati i održati SABOR GRAĐANA BOSANSKE KRAJINE u 
Sarajevu. U tom cilju formirali smo organizacioni odbor za pripremu i održavanje Sabora, 
koji je donio Odluku da se Sabor održi 8. aprila 1995. godine u Sarajevu. 

Sabor treba okupiti sve demokratske i antifašistički orijentirane građane porijeklom iz 
Bosanske krajine, koji borave na slobodnom teritoriju Bosne i Hercegovine, ili se nalaze van 
granica naše zemlje, bez obzira na nacionalnu i vjersku pripadnost; a kojima je interes Repu- 
blika Bosna i Hercegovina i u njoj Bosanska krajina, kao sudbina svih građana koji tu vije- 
kovima zajedno žive, uz punu vjersku, kulturnu i nacionalnu toleranciju. Bosanska krajina 
po svom historijskom, kulturnom i privrednom razvoju predstavljala je jedinstveno i cjelovi- 
to područje u okviru Bosne i Hercegovine. Činom agresije na našu zemlju i izvršenim geno- 
cidom nad nesrpskim stanovništvom, Bosanska krajina se od strane srpskog agresora pro- 
glašava za nekakav srpski teritorij i želi otrgnuti od jedinstvene Bosne i Hercegovine. 

Imajući sve to u vidu i polazeći od navedenih opredjeljenja, Sabor će svoju aktivnost, 
pored ostalog, usmjeriti na slijedeće: 

- zalaganje za punu reintegraciju u jedinstvenu i cjelovitu državu Bosnu i Hercegovinu 
svih dijelova Bosanske krajine, kako slobodnih tako i onih koje se nalaze pod privremenom 
okupacijom srpskog agresora; 

- davanje pune podrške i pomoći našoj Armiji, a posebno pripadnicima Petog korpusa, na- 
rodu bihaćke regije i njihovoj natčovječanskoj i herojskoj borbi za odbranu slobodnih teritori- 
ja od nasrtaja srpskog agresora i izdajničkih kvislinških snaga ratnog zločinca Fikreta Abdića; 

- ukazivanje pune pomoći prognanim licima na području Bosanske krajine, koja su pri- 
vremeno smještena na slobodnim teritorijima, a najviše u srednjoj Bosni. Energično zahti- 
jevati sprječavanje daljeg protjerivanja i dovršenja genocida nad preostalim nesrpskim sta- 
novništvom i onemogućavanje stvaranja etnički čistih prostora; 


- pružanje punog doprinosa procesu vraćanja naših prognanih i raseljenih građana iz di- 
jaspore. U tom cilju razvijati intenzivnu međunarodnu diplomatsku aktivnost, informati- 
vno-propagandnu djelatnost i ostvarivati svestranu saradnju sa svim klubovima i udruženji- 
ma Krajišnika u inozemstvu; 

- ostvarivati redovnu saradnju sa odgovarajućim državnim organima i institucijama ra- 
di utvrđivanja činjenica i izvršiocima ratnih zločina, imenovanje, izručivanje i privođenje 
odgovornosti svih osumnjičenih za ratne zločine, kojih svakako ima najviše na prostorima 
Bosanske krajine; 

- pitanje adekvatnog političkog predstavljanja interesa Bosanske krajine u vrhu državne 
politike Republike Bosne i Hercegovine i Federacije BiH; 

- zalagati se za pružanje adekvatne pravne pomoći na zaštiti prava vlasništva nad priva- 
tnom svojinom prognanih i raseljenih lica, kao temeljnom i neotuđivom pravu, pri čemu 
koristiti sve institucije međunarodnog i domaćeg prava; 

Ova, kao i druga pokrenuta pitanja na Saboru, bit će obuhvaćena općom DEKLARA- 
CIJOM, koju će Sabor usvojiti na svom prvom zasjedanju u Sarajevu. 

Molimo Vas da izaberete i uputite svoje delegate-predstavnike, koji će prisustvovati 
ovom Saboru, Ukoliko niste u mogućnosti poslati svoje predstavnike na Sabor u Sarajevo, 
molimo Vas da svojim pismom ili na drugi način izrazite svoje mišljenje i podršku unapri- 
jed navedenim stavovima, koje Sabor treba usvojiti. 

Pošto nemamo potrebnih finansijskih mogućnosti, troškove vaših predstavnika treba 
da snosite sami. 

Istovremeno vas molimo da nas blagovremeno obavijestite o dolasku vaših predstavni- 
ka, kako bismo mogli osigurati potrebnu pomoć u smještaju i drugim potrebama za vrijeme 
boravka u Sarajevu. 


U očekivanju skorog viđenja u Sarajevu, najtoplije vas pozdravljamo i selamimo. 


PREDSJEDNIK 
ORGANIZACIONOG ODBORA 
Ljubijankić dr, Irfan, s.r, 


Predgovor za knjigu 

"Diplomatska služba u srednjevjekovnoj Bosni", autora Ante Babića 

Pokretanje ovog izdavačkog poduhvata i njegov dosadašnji put pokazuje kako se uspje- 
šno mogu prebroditi razne, pa čak i ratne teškoće, zahvaljujući uvjerenju i odlučnosti nje- 
govih pokretača, redakciji, kao i podršci neposredno zainteresiranih ustanova, društvenih 
i političkih organizacija što, bez sumnje, potvrđuje njegovu aktuelnost, opravdanost i širo- 
ku društvenu potrebu, 

Pored ovog, bilo je i drugih razloga zašto sam prihvatio ponudu da napišem predgovor 
ovoj studiji kao vrijednom historijskom djelu uvaženog historičara, profesora univerziteta i 
akademika Ante Babića (1899. -1974.), Jedan od dominantnih razloga, međutim, sadržan 
je u Babićevom izboru tematike i ozbiljnom i objektivnom naučnom pristupu u njezinoj 
interpretaciji. Ali onaj razlog koji je ipak imao presudno značenje za ovakvu moju odluku 

je autorovo bavljenje historijom nastanka, razvitka i emancipacije bosanske države u njezi 
nom viševjekovnom kontinuitetu, te njegov posebni interes za organiziranje i djelovanje bo- 


sanske diplomacije. 

Cilj ovog teksta, međutim, nije naučna valorizacija Babićeve studije nego, uz iskrenu 
podršku izdavaču, apostrofirati neke od njezinih značajki, aktuelizirati ih i dovesti u vezu s 
našim vremenom, posebno sa današnjom bosanskohercegovačkom diplomacijom, čiji sam 
i ja jedan od poslanika. 

Babićeva višedecenijska i, usudio bih se konstatirati, apsolutna opredijeljenost i usred- 
sređenost na ovu tematiku, kao i konzekventni i snažno izraženi naučni i intelektualni inte- 
res za srednjovjekovnu Bosnu, učinili su njegov naučnoistraživački rad i njegovo sveukupno 
djelo trajno aktuelnim i uistinu zanimljivim historijskim ostvarenjem. Zato je njegov naučni 
opus, kao rezultat dugogodišnjeg naučnoistraživačkog rada, ne samo značajan doprinos cje- 
lovitijem osvjetljavanju historije srednjevjekovne Bosne nego i pouzdana osnova s koje tre- 
ba polaziti u analizama i tumačenjima naše stvarnosti, objašnjavati zakonitosti historijskog 
procesa i sve ono što je novo i aktuelno a obilježava naše savremeno doba u svoj njegovoj 
složenosti i zanimljivosti. 

Ova činjenica je, sasvim sigurno, naročito doprinijela ne samo ponovnom objavlivanju 
ove studije nego ju je, zbog autorove konsekventnosti, jasnoće, shvatljivosti i naučnosti uči- 
nila višestruko primjenljivom i istovremeno prihvatljivom za široku čitalačku publiku. 

lako je teško zaobići biografske podatke o ličnosti kao što je bio akademik Anto Babić, 
humanist i naučnik, ja osjećam obavezu da barem navedem neka od Babićevih djela i ka- 
žem nekoliko riječi o usmjerenosti njegovog naučnog interesa za proučavanje srednjevjeko- 
vne Bosne. 

Anto Babić je prije početka Drugog svjetskog rata objavio dvije rasprave: Kancelarije 
bosanskih vladara (1933.) i Bosansko selo kroz istoriju (1940.), a neposredno nakon završe- 
tka Drugog svjetskog rata, Istoriju naroda Jugoslavije - srednji vijek (1946.), Međutim, u na- 
jpoznatije i svakako najvažnije njegove radove treba uvrstiti rasprave: O odnosima vazalite- 
ta u srednjevjekovnoj bosanskoj državi (1954.), i O pitanju formiranja srednjevjekovne Bo- 
sne (1964.), 

Babićev opus naučnih ostvarenja zaslužuje visoko priznanje i zauzima zasluženo mjesto 


u našoj historiografskoj literaturi. 


IL. 

Posebno značajno mjesto u svom naučnoistraživačkom opusu, posvećenom srednjevjeko- 
vnoj bosanskoj državi, Anto Babić je dao zanimljivoj, aktuelnoj i značajnoj tematici o diplo- 
matskoj službi u srednjevjekovnoj Bosni, njezinoj organizacionoj strukturi i viševjekovnom 
djelovanju, Kao istraživač posebnog senzibiliteta, koji je izbjegavao polemičke grubosti, Babić 
je smjelo i originalno, savjesno i temeljito iznio svoje mišljenje, a istovremeno jasno i shvatlji- 
vo, u krupnim potezima, oslikao svoje viđenje bosanske srednjovjekovne diplomacije. 

Na vrlo trezven i kritički način Anto Babić dovodi u vezu i objašnjava odnos između 
organizacije i funkcioniranja diplomacije i države. U tom smislu Babić ne gleda u diploma 
ciji samo izraz nego i specifičnost bosanskog državnog i političkog razvitka. On je na novi na- 
čin rasvijetlio vanjskopolitičke, odnosno diplomatske odnose i vladarski dvor u srednjovje- 

kovnoj Bosni, dovodeći to u vezu sa izvjesnom podjelom nadležnosti savjetodavnih funkcija 
vlasteoskog sabora, uže vladareve porodice i samog vladara koji je u vođenju vanjske politike 
(diplomacije), ipak, imao konačnu i odlučujuću riječ. 

Babić se donekle udaljava od tradicionalnih shvaćanja prilikom ocjenjivanja diplomatske 
službe, njezine organizacije i djelovanja, a također i kod njezinog nemalog utjecaja na srednje- 
vjekovnu bosansku državu, jer se upravo posredstvom diplomacije manifestirala više ili ma- 
nje organiziranost uprave države, odnosno samog državnog aparata. Babić naglašava da je di- 
plomacija u srednjevjekovnoj bosanskoj državi, uz vladarski dvor (kancelariju) i komoru, vi- 
talni i prominentni dio državnog aparata koji kroz vlastiti prosperitet eksponira (generira) 
čvrstinu i državotvorni kontinuitet same države. 

Svoje stavove, od kojih su ovdje tek neki spomenuti, Babić je redovito i bez izuzetka po- 
tvrđivao bogatom izvornom građom široke i heterogene provenijencije o di plomacii uopće, 
O njezinoj organizacionoj strukturi, viševjekovnom djelovanju, njezinim ustanovama i obi- 
čajima, poslanstvima, poslanicima, misijama, itd., od interesa i važnosti u predstavljanju i 
zastupanju bosanske srednjevjekovne države. Upravo zbog toga ova nevelika studija Ante 
Babića, pokazujući da po obimu mala historiografska djela mogu po svojem značaju biti ve- 
lika, dala je bosanskohercegovačkoj literaturi jedan zaokružen i cjelovit pregled saznanja o 


srednjevjekovnoj (državi) diplomaciji, s posebnim akcentom na sagledavanje njezinog mje- 
sta i uloge u društvu i državi. 
II. 

Država Bosna i njezina diplomacija, dakle, egzistiraju već stoljećima. U viševjekovnoj i 
burnoj historiji nikada im nije bilo lahko, ali nikada ni tako teško kao danas. Cijela svjetska 
zajednica, direktno ili indirektno, participira u rješavanju sudbine jedne male zemlje i jedne 
od najstarijih evropskih država - Bosne. Državno rukovodstvo Republike Bosne i Hercego- 
vine u svojoj diplomatskoj i političkoj aktivnosti nalazi se, najkraće rečeno, pred histori- 
jskom zadaćom - očuvanjem naše državne i društvene zajednice - i tu zadaću ono obavlja do- 
stojanstveno, hrabro i konsekventno. 

Dakako da našu diplomatsku aktivnost olakšava činjenica da se borimo ne samo za na- 
šu državu i za naše opsjednute gradove nego i za neke univerzalne vrijednosti. Ističem dva 
najvažnija principa za čiju odbranu smo dali najveće žrtve: ljudska prva i nepromjenjivost 
međunarodno priznatih granica. Na ovim principima temelji se svijet, a napose Evropa za- 
dnjih pet decenija. Mi smo očekivali od Evrope da nam pomogne u odbrani demokracije. 
Imali smo pravo očekivati od svijeta da spriječi genocid u Bosni. Naša se očekivanja nisu 
ostvarila, Sve slabosti i proturječnosti savremenog svijeta su se prelomile preko leđa naše 
države, Išli smo po svijetu i zahtijevali od međunarodne zajednice da pomogne Bosni i He- 
rcegovini u odbrani principa koje je sama proklamirala, Dobijali smo aplauze na otvorenoj 
sceni, ali malo konkretnih akcija. Obilje papira podrške, obilje rezolucija UN-a nisu mogli 
zamijeniti tako potrebnu konkretnu akciju o kojoj mi je u jednom pismu pisala ledi Marga- 
ret Thatcher. Nažalost, provela se u život samo jedna - ona o zabrani uvoza oružja u Bosnu 
i Hercegovinu. Njome su žrtvi vezane ruke, a globalni politički faktori, uglavnom članice Vi- 
jeća sigurnosti Ujedinjenih naroda, primili su na sebe saučesništvo u genocidu nad Bošnja- 
cima i Hrvatima, najsramnijem zločinu koji se odigrava pred očima svijeta. 
ma a mm 


Jedan od najznačajnijih rezultata borbe naroda Bosne i Hercegovine je uzdržavanje od 
kolektivnog revanša, Osobito su veliku strpljivost i visoku svijest o neminovnosti zajedni- 
čkog života pokazali Bošnjaci - muslimani. Tamo gdje su oni bili u većini sačuvane su sve 
bogomolje, rad političkih stranaka nikad nije ugasnuo, sloboda medija ničim nije ogra- 
ničavana, pa ni tako logičnom ratnom cenzurom., 

Te tekovine su nama, bosanskohercegovačkim diplomatama, davale prednosti kojima 
smo se koristili i kojima smo potukli do nogu daleko brojniju, opremljeniju, školovaniju i 
bogatiju diplomaciju agresora - tzv. SR Jugoslavije. Stalno smo podizali ugled naše zemlje 
afirmirajući njezine vrijednosti: multikulturalnu dimenziju i toleranciju društva i domovi:- 
nu kao višestoljetnu paradigmu jednog modernog ideala - planete kao globalog sela. Mi smo 
očuvali obraz moralnog dijela naše civilizacije. Postigli smo nekoliko čudesnih, gotovo ne- 
mogućih rezultata. Spomenut ću neke: mi u Bosni i Hercegovini prvi put smo ujedinili isla- 
mski svijet u njegovom stavu kad je u pitanju bosanskohercegovačka kriza; Bosni i Herce- 
govini se jednako srdačno aplaudira u Iranu kao i u SAD-u, kao što se i u Bosni i Hercego- 
vini jednako srdačno aplaudira i SAD-u i Iranu; Bosnu jednako podržavaju Arapi i Jevreji. 

U protekle tri godine postigli smo i ono bez čega ne bismo bili država - međunarodno 
priznanje, članstvo u Ujedinjenim narodima, priznanje od 93 zemlje, diplomatske odnose 
sa 62 zemlje, naše predstavnike u više od 40 diplomatsko-konzularnih punktova u svijetu i 
otprilike isto toliko stranih ambasadora akreditiranih u našoj zemlji. 

O ovako bogatoj i vrlo razgranatoj djelatnosti diplomatske službe Bosne i Hercegovine 
danas svjedoči obimna dokumentacija o istupanju odgovornih rukovodećih ljudi iz dome. 
na vanjske politike, nastala prilikom njihovih javnih i zvaničnih istupa, zatim o djelatnosti 
državnih organa i organa društveno-političkih organizacija. Također je bogara diplomatska 
(vanjskopolitička) dokumentacija u klasičnom (državnom) smislu: note, memorandumi, de- 
klaracije, rezolucije, ekspozei i izvještaji O vanjskopolitičkim odnosima, zvanični komentari, 
kominikei, te povori, intevjui, zdravice, kao i napisi rukovodećih političkih ličnosti, čiji duh 
i metode odražavaju zvaničnu politiku Bosne i Hercegovine. 

Aktuelna diplomatsko-politička aktivnost odvija se u sjenci borbi interesa velikih sila i 
njihovih povremenih nesuglasja i nesnalaženja, operativne inertnosti glomazne administra- 
cije Organizacije ujedinjenih naroda, njezinih savjeta, komisija i vojnih snaga, kao i u po- 
vremenoj netrpeljivosti nekih evropskih zemalja, ne samo zbog bosanskohercegovačkog 
unutrašnjeg preobražaja i radikalno izvedenih društveno:političkih promjena nego i zbog 
njezine samostalne, principijelne, konzekventne i superiorne politike. 

Izdavački poduhvat kojim se reafirmira djelo Ante Babića izvlači iz zaborava diploma. 
tsku aktivnost naših predaka i daje nam priliku da učinimo nešto i za svoje potomke, Oni 
će sigurno moći biti ponosni na visoki moralni i profesionalni nivo srednjovjekovnih bo- 
sanskih diplomata. 

Pišući ovaj predgovor, bio sam u cjelosti svjestan delikatnosti, složenosti i odgovornosti 
zadaće koje sam se prihvatio, ali isto tako svjestan da se kao najodgovorniji čovjek bosansko. 
hercegovačke diplomacije u ovom trenutku upravo ja, pa makar i u ovako skromnom pro- 
stornom'obliku, moram oplasiti i iznijeti neka od svojih zapažanja, koja će kasnije, možda u 
jednom posebnom djelu, biti predstavljena opširnije i uz prezentaciju dokumentacionih i 

drugih priloga. Zato sam se u jednoj strogoj selekciji, ne baveći se naučnom valorizacijom 


Babićevog djela, zadržao tek na nekoliko pitanja koja se odnose na uži predmet mojih inte- 


resiranja ili se, pak, naslanjaju na neka njemu srodna područja, Ostavši konzekventno na 
ovim relacijama, pokušao sam na najjednostavniji način, bez predrasuda i popularno, po- 
vezati daleke vremenske epohe, prošlost sa sadašnjošću, i razumljivim kodom dovesti u lo- 
gičnu vezu relevantne sadržaje uz pomoć poznatih činjenica, s jednim jedinim ciljem - do- 
kazati da državnost Bosne egzistira vjekovima (in kontinuo!) i da njezina stara/nova diplo- 
macija to uvjerljivo i eklatantno potvrđuje, kako u prošlosti tako i u sadašnjosti. 


Sarajevo, aprila 1995. godine. 
Dr. IRFAN LJUBIJANKIĆ 
Ministar vanjskih poslova 
Republike Bosne i Hercegovine 


NOVI SVJETSKI POREDAK I BOSNA I HERCEGOVINA" 

Poštovane dame i gospodo, 

Dozvolite mi da vam radi lakšeg praćenja moga predavanja naznačim njegov sadržaj. Na- 
kon kratkog historijata ideje stvaranja univerzalnog svjetskog poretka pokušat ću osvijetliti 
opće karakteristike svjetskog uređenja danas, počev od prvih modernih pristupa tom pitanju 
spočetka ovog vijeka, do ideje UN-a. Nakon tog namjeravam iznijeti svoje viđenje glavnih glo- 
balnih političkih faktora na planeti danas kao i njihove interferencije, te način na koji oni uti- 
ču na Bosnu i zbivanja u njoj. Na koncu želim skicirati one značajke Bosne koje bi imale sna- 
ge da induciraju uticaj globalnih činilaca svjetske politike. U kratkom zaključku, kojim ću za- 
vršiti moje obraćanje vama, muslimanskim intelektualcima i gostima ove tribine, reći ću mo- 
je viđenje položaja Bosne i Hercegovine u okvirima novog svjetskog poretka. 

Ideja uređenja ljudske zajednice kao univerzalnog sistema vrijednosti dakako je vezana za 
prva religijska učenja a historija prvih pokušaja da se takav sistem uspostavi silom vezana je za 
najveće svjetske imperije. Poslužit ću se mišlju da imperije nisu imale aspiraciju biti međunaro- 
dni sistem. Drugim riječima, vlastite vrijednosti sve imperije u povjesti smatrale su univerza- 
Ino aplikabilnim na cijeli poznati svijet. Nametanje cijelom svijetu vlastitog sistema vrijednosti 
do sada je uvijek doživljavalo neuspjeh, a naročito su bili tragični po ljudsku vrstu oni pokuša- 
ji koji su ostvarenja vizija globalnog poretka plaćali milionima ljudskih života, kako je to bilo u 
Napoleonovom i Hitlerovom slučaju. Na svoj način tragično je završila i realizacija Marxovog 
i Lenjinovog učenja otjelotvorenog u komunističkom društvu, koje je imalo ambicija da svijet 
uredi na svoj način. Kao i ovo, svakako da su i druga takva sudbonosna historijska gibanja ima- 
la svoju potporu i filozofskim a ponekad religijskim idejama. Mnoga od tih učenja ostala su pu- 
ko slovo na papiru i utopija. Sjetimo se Tome Akvinskog i njegove ideje o univerzalnoj politi 
čkoj vlasti crkve nad različitim sistemima upravne vlasti u odvojenim državama, ili Danteove 

ideje o univerzalnom miru u obnovljenim Rimskom imperiju, 


y Predavanje ministra vanjskih poslova BiH dr. Irfana Ljubijankića, održano 15. 10, 1994, u Sarajevu, na Tri. 
bini Vijeća kongresa bošnjačkomuslimanskih intelektualaca 


Poslije Prvog svjetskog rata na pozornicu svjetskih zbivanja stupaju Sjedinjene Ameri- 


čke Države, koje presudno utiču na svjetsku zajednicu do danas, i pod čijim se okriljem 
odvijaju sve akcije za uređenje planete kao globalnog prostora sa jednim ili izjednačenim si- 
stemom vrijednosti. One su prednjačile svojim idealizmom i konzekventnošću u odnosu na 
Evropu, koja je svoju viziju odnosa među zemljama ostvarila na pragmatičnoj osnovi, slije- 
deći usko nacionalne interese, kojima se nekom vrstom procesa konsenzuiranja uvijek odre- 
divao minimum zajedničkog. Takav evropski pristup je, naravno, proizašao iz koolapsa sre- 
dnjovjekovnog sna o univerzalnoj imeriji, kada se više država pojavilo na sceni sa manjevi- 
še istom ekonomskom i vojnom snagom, i kad se uspostavila doktrina ravnoteže moći ko- 
ja je u nekim momentima bila presudna za mir u svijetu. 

Wolldrow Wilson i Liga naroda su, s druge strane, preteča američkog sna o dominaciji 
vrijednosti slobodnog tržišta i demokracije u zajednici nacija, koja bi, uredivši svoje međuso- 
bne odnose, bila kadra, bilo preventivno, bilo kurativno, održati mir u svijetu. Svojom eko- 
nomskom i vojnom snagom Amerika je nametnula svoje ideale kao osnove svih glavnih me- 
dunarodnih sporazuma ovog vijeka - od Lige naroda do Povelje UN-a i Helsinškog završnog 
dokumenta, Gotovo svi američki predsjednici ovog stoljeća su hranili američko društvo vje- 
rom - da ostatak čovječanstva može postići mir i prosperitet primjenom američkih moralnih 
recepata; prihvatanjem američkog načina poštovanja međusobnih zakona i demokratije. Go- 
dine 1961. John Kennedy je rekao da je Amerika toliko jaka da može podnijeti bilo koju ci- 
jenu i bilo koji terer da bi osigurala uspjeh slobode. Tri decenije kasnije Kisinger konstatira 


da su Sjedinjene Države u slabijoj poziciji da inzistiraju na momentalnoj realizaciji svih svo- 
ziju velikih sila, te se Amerika susreće sa 


jih želja, jer su i neke druge zemlje poprimile dimen 
vaka mješavina američkih vrijednosti 


izazovom da postiže svoje ciljeve u fazama, od kojih je s 
i geopolitičkih potreba i mogućnosti. Jedna od tih geopolitičkih potreba je, da uz novoizra- 
sle sile, Amerika mora pristati ne neku vrstu koncepta ekvilibrija - ideje uz koju se Amerika 
nikad nije osjećala udobno. 

Govorili smo dosad o nekoj vrsti doktrinarnih pristupa SAD, na jednoj, i Evropskih si- 
la, na drugoj strani. Razmatrali smo to sa stanovišta supstancijalnog uticaja na odluke svje- 
tske zajednice, a ne sa stanovišta forme i procedure donošenja tih odluka. To je vezano za 
OUN i njene institucije, što će zahtijevati dodatnu elaboraciju. 

Uz SAD i Evropu, od značaja je spomenuti Kinu, najmnogoljudniju zemlju na planeti, 
kao i Japan, ekomoskog kolosa na istoku. Ove dvije zemlje, iako, bez sumnje, globalni poli- 
tički faktori, nemaju sve one dimenzije neophodne za presudan uticaj na svjetske tokove. 
Kini nedostaje ekonomska i tehnološka moć, kao i stabilan društvenopolitički sistem, a Ja- 
panu komponenta vojne moći. 

Da bi naše razmatranje globalnih političkih činilaca bilo potpuno, ostaje nam da još 
spomenemo ideologije i civilizacije, dakako samo one koje imaju aspiracija da se šire i svo- 
jim uticajem obuhvataju i one dijelove svijeta na kojima nisu dominantne, Ukoliko bismo 
cijeli zapadni svijet pokušali definirati kao produkt jedne ideologije, onda ne bi bilo mogu 
će. Ipak taj svijet počiva na prilično ujednačenom sistemu idejnih vrijednosti, kojeg može- 
mo označiti kao kršćanskojudaističkom civilizacijom, Judaistička komponenta te civilizacije 
nema pretenzije da se širi niti da taj prostor podvrgava svojim vrijednostima, ali ona pra- 

gmatično koristi taj prostor za svoj razvitak a još više za realizaciju svoga uticaja. Ta je ko- 
mponenta po svojoj prirodi hermetična i u priličnoj mjeri zauzeta učvršćivanjem pozicije 
Izraela, koji je mjera njenog ekspanzionizma. 

Kršćanskoj je, pak, komponenti oduzeta politička dimenzija i ona se svela na poziciju 
moralnog arbitra, čija odgojna moć na generacije slabi. Pogrešno bi bilo procijeniti da je 
ukupni uticaj kršćanske ideje u toj civilizaciji slab. Naprotiv, on je duboko u strukturi i u 
habitusu zapadnog čovjeka i on je izvorište mnogih predrasuda prema drugim idejama. Ako 
se tome doda presudni antički kulturni pečat koji se ogleda u kultu sporta, javnog života i 
umjetnosti i dimenzija tehnološke ekspanzije, onda ćemo dobiti prilično upotpunjenu sliku 
te civilizacije i njene idejne osnove. 

Drugi ideološko-civilizacijski kompleks je komunističko-pravoslavni. Ovu, i po mom 
ukusu rogobatnu i kontradiktornu složenicu, mnogi će nerado prihvatiti. Ja je ipak posta- 
vljam tako, navodeći kao opravdanje činjenicu da su ove dvije ideje - pravoslavlje i komuni:- 
zam - ovog stoljeća presudno odredile sudbinu prostorno najveće zemlje na našem planetu, 
bivšeg SSSR-a a sadašnje Rusije i nekih drugih zemalja koje su nastale raspadom komuni- 
stičke imperije. Tu su te dvije ideologije pokazale svoju virulenciju na način da su i naizmje- 
nično prividno gotovo uništile jedna drugu, a u biti su egzistirale i još uvijek egzistiraju upo- 
redo. Ono što je naročito interesantno za aktuelni trenutak u svijetu je da su interferiraju- 
ći i koegristirajući na specifičan način, ove dvije ideje iznjedrile vrlo agresivni nacionalizam, 
čije se dimenzije još ne mogu sagledati. Pojava Žirinovskog je simbol i nagovještaj širenja 
svih užasa koji je taj nacionalizam donio u Bosni. 

I treća ideja, koja presudno određuje sliku današnjeg svijeta je - islam. Ona je najje- 
dnostavnija, najkoherentnija i predstavlja izvorni sistem vrijednosti, utemeljen u jednoj 
knjizi, Božijoj objavi - Kur'anu, Snaga ove ideje trpi ogromni raskorak sa nezrelošću da je 
situira u prostor i vrijeme koje momentalno zauzima. Paradokasalno je da tu ideju ne na- 
meću njeni baštinici, nego se ona kao uporedna vrijednost nameće samo od sebe ostalom 
svijetu. Logično je da ona kao najsnažnija porađa i najturbulentnija društvena kretanja 
koja zapadni svijet naziva fundamentalizmom, a što, zapravo, predstavlja protest protiv 
vlastite nemoći u društvima u islamskom svijetu da ovu ideju na adekvatan način imple- 
mentiraju u život, Islamskom svijetu dodatnu dimenziju snage daje i ogromno prirodno 
bogatstvo u nafti. 

Ostali idejni religijski i civilizacijski prostori na našoj planeti, koji zauzimaju uglavnom 
Aziju, nemaju aspiraciju da se nameću ostalom dijelu svijeta. Oni egzistiraju uglavnom sa- 
mozadovoljno unutar manje ili više hermetičnih sistema vrijednosti. 

Nakon analize globalnih političkih faktora i ideološko-civilizacijskih osnova, imamo sad 
preduvjete da pokušamo odrediti uticaj tih faktora na definiranju novog svijetskog poretka. 

Novi svjetski poredak u osnovi je teorijska kategorija koju ću, kao takvu, samo ukratko 
elaborirati, Maksimalistički zahtjev unutar modernih modela novog svijetskog poretka po- 
stavljaju svjetsku zajednicu kao sistem federalnih država sa ograničenim suverenitetom i 
izgrađenim sistemom međunarodnih zakona i mehanizmima osiguranja poštivanja tih za- 
kona. Minimalistički zahtjevi podrazumijevaju centralizaciju političke vlasti sa svrhom da 
ona posluži izbjegavanju rata i očuvanju mira, 


Ono što praktično imamo od novog svjetskog poretka i što je sredina između naprijed 
naveđena dva modela je OUN, sa svojim kompliciranim i vrlo često neefikasnim admini- 
strativnim aparatom, čiji je cilj osiguranje mira i stabilnosti, a čije metode su često rezultat 
kompromisa različitih političkih i geostrateških interesa. 

Pokušajmo se pozabaviti načinom na koji navedene ideološkocivilizacijske cjeline inte- 
rferiraju u težnji da se slože oko novog svjetskog poretka, odnosno koja je mjera uticaja na 
institucionalizirane mođele odlučivanja unutar svjetske zajednice, da bismo mogli procije- 
niti proizvođe te interferencije na Bosnu i Hercegovinu. 

Vijeće sigurnosoti UN preko pererice stalnih članova reprezentira četiri od naprijed na- 
vedenih globalnih političkih faktora: to su SAD, Evropa, Kina i Rusija. Islamski svijet i Ja- 
pan interferiraju uglavnom u onoj mjeri u kojoj snagom svoje ekonomske moći mogu na- 
metnuti svoju volju. S obzirom da, s druge strane, Rusija i Kina nemaju dimenziju ekono- 
mske moći, nego je mjera njihova uticaja njihova veličina i vojna moć, onda nije teško za- 
ključiti da najveću moć odlučivanja unutar svjetske zajednice imaju Evropa i SAD. To je či- 
njenica sa kojom svaki pragmatičan političar i diplomata mora računati. 

Pokušajmo definirati koje bi značajke događanja u BiH bile interesantne za svjetsku za- 
jednicu, odnosno za gore navedene najvažnije činioce odlučivanja. 

1. Činjenica da se pojavila zemlja sa većinskim muslimanskim stanovištvom u srcu Evro- 
pe. Taj faktor bio je neprimjetan u Jugoslaviji, jer je u njenim okvirima relativni broj musli- 
mana bio daleko manji, a značaj njihova prisustva za Evropu nije bio veći od mjere doprino- 
sa folklornom koloritu te zemlje. Sada se odjednom Bošnjaci muslimani pojavljuju kao po- 
licički, vojni i državni faktor, objektivno gledano, prvi put u historiji. Za mnoge na našem ko- 
ntinentu je ta činjenica uznemirujuća. Zadnji put kada je Bosna egzistirala kao samostalna 
država u 15. vijeku, ona je bila kršćanska i tu istinu bitno ne mijenja činjenica da je bila ve- 
ćinom bogumilska. U međuvremenu je funkcionirala kao država u okviru dvije imperije. 
Otomanske i Austrougarske, i Jugoslavije - složene tvorevine utemeljene formalo na zajedni- 
čkim vrijednostima, a suštinski, na temeljima srpskog hegeminizma. Ako se prisjetimo daje 
koncept globalnog uređenja svijeta kao imperije prestao egzistirati početkom ovog vijeka 
ustupivši mjesto ideji samostalnih nacionalnih država u Evropi, onda pojava nove takve drža- 
ve sa drukčijom religijskom i kulturnom supstancom nosi sve one elemente sociopsihološke 
reakcije Evrope, koje smo evidentirali u historijskim razdobljima progona hereze i ultrade- 
snih represalija kršćanske Evrope na prisustvo semitskog elementa u Evropi - od progona Je- 
vreja iz Španije do nacizma. 

Ova prilika nam ne dopušta da se bavimo analizom uzroka takve represije. Zadovolji- 
mo se ovaj put samo uočavanjem sličnosti pojava u gore navedenim historijskim razdoblji- 
ma i sada: 1. istrebljenje kolektiviteta drukčije vjere i kulture sa čitavih geografskih podru- 
čja, 2. kolektivna histerija zbog tobožnje opasnosti koje nosi drukčije vjerovanje ili kultura 
i 3. metode koncentracije inkriminiranih, zbog toga što su drukčiji, na jednom mjestu, a 
radi masovnih epzekucija. Sve tri navedene pojave su imanentne jednako inkviziciji kao i 
fašizmu, a mi smo svjedoci njihovog užasnog učinka na naš narod zadnje tri godine. 

Ustvrdit ću ovdje vrlo smjelo da bi pojava Bosne, kao takve, izazvala manje ili više sli- 
čne reakcije u bilo kom drugom dijelu Evrope. U prilogu tome ide činjenica da smo od stra- 

ne grupa Hrvata, sa kojima imamo zajedničku etnogenezu i dugu tradiciju prijateljstva, do- 
živjeli u dlaku isto što i od Karadžićevih Srba, Ako ovaj dokaz nije dovoljan, ponudit ću dru- 
gi, hipotetični: pokušajte zamisliti situaciju u kojoj bi kršćansko Sarajevo opsjedali musli- 
mani ubijajući pritom granatama civile kršćane na pijaci. Mislim da ćemo se složiti da bi to 
bilo sprječeno u roku od 24 sahata. 

2. Ne manje interesantna za svjetsku zajednicu je činjenica postojanja multikulturalne 
i multireligijske zajednice u Bosni, ne kao zbira različitih entiteta, nego kao amalgama koji 
je stoljećima miješan u diobom nerazdjeljiv prostor. Bosna i Hercegovina je jedino mjesto 
na planeti na kojem se isprepliću sve tri ideološkocivilizacijske komponente savremenog svi- 
jeta, od kojih svaka ima ambicije da širi svoje vlastite vrijednosti. Dimenzija multikulturalo- 
sti je od osobitog značaja za Ameriku, koja je i sama takvo društvo. Naravno, prevalentna 
ideološkocivilizacijska osnova Sjeverne Amerike je kršćansko-judejska, ali u poređenju sa 
drugim zemljama Zapada ona nema izraženih predrasuda prema drugim idejama. Budući 
da smo ranije konstatirali da Amerika svoje vrijednosti tokom cijelog perioda svog presu- 
dnog uticaja na svjetsku zajednicu nastoji nametnuti kao univerzalno aplikabilne, onda će- 
mo lahko shvatiti prirodu interesa Amerike za Bosnu. 

3. I treća značajka zbivanja u Bosni za svijet, osobito za Evropu, brutalno je kršenje dva 
principa na kojima Evropa egzistira već pedeset godina: principa nepromjenljivosti granica 
i principa zaštite ljudskih prava. Te principe je KESS ugradila u svoje temeljne dokumente 
kao najviše vrijednosti. Pritom valja imati na umu da je KESS ne samo institucija u koju su 
uključene sve evropske zemlje nego i Amerika kao globalni politički faktor, 

Sve prije navedeno spada u domen teoretske rasprave koja može poslužiti u sagledava- 
nju naše pozicije u sadašnjem trenutku međunarodnih odnosa. Dolazimo na teren pragma- 
tičkog postavljanja naše politike prema potezima svjetske zajednice, Mislim da dijelim vaše 
mišljenje da mi u ostvarenju naših ciljeva u međunarodnim odnosima moramo polaziti od 
relanosti, a ne od principa koje je proklamirala svjetska zajednica. Kukajući nad kršenjem 
principa mi, istina, postižemo javno mišljenje Zapada, kao uticajnog faktora, u našu korist, 
ali se moramo suočiti sa činjenicom da interes za BiH pada i da takav odnos ne donosi mno- 
go koristi, Diplomatske akcije mogu biti od koristi ukoliko iza njih stoji naša stvarna snaga. 
Stoga jačanje Armije i naših pozicija na terenu kao i bolja organizacija države i podsticanje 
proizvodnje moraju biti imperativni najviši nacionali interesi. S obzirom na našu prevlada- 

vajuću muslimansku komponentu, moramo je koristiti na dva načina; osiguravajući veći 
materijalni i politički učinak kod islamskih zemalja i namećući naše društvo kao model to- 
lerantne koegzistencije sa zapadnim sistemom vrijednost, ne zanemarujući pritome odnos 
prema vlastitoj vjerskoj i kulturnoj pripadnosti, Mi smo još daleko od toga da možemo sna- 
gu ideje islama iskoristiti za poboljšanje naše pozicije, ali imamo ogromne komparativne 
prednosti u budućnosti, jer imamo preduvjete da sa vlastitim ljudskim potencijalom, mož- 
da, najbolje na zemlji situiramo islam u sadašnje vrijeme i prostor, na način koji neće pla- 
šiti zapadni svijet, To je težak zadatak koji zahtijeva mnogo vremena i strpljenja kao defini- 
ranje nekih projekata. 

Sadašnji nivo naše organizacije države i dostignuti stepen jakosti Armije omogućava 
nam daleko bolju poziciju nego u dosadašnjem periodu vođenja rata, Držim da će te pozi- 


cije vremenom bivati još bolje, Zato u ovom momentu preduzimamo diplomatsku inicijati- 
vu kojom želimo uvjeriti Kontakegrupu da ne može više donositi odluke bez nas. Predstoji 
nam, po mojoj procjeni, još dugi period borbe, u kojoj ćemo difinitivno ojačati i iznijeti 
ovu, za nas grandioznu ideju, koja se zove država BiH, kao državu bošnjačkog muslimanskog 
naroda i svih onih naroda koji u njoj žele živjeti kao u svojoj domovini. 

Dr. Velajati, MVP Islamske Republike Iran, dr. 
Ljubijankić, MVP BiH i dr. Papoullas, MVP 
Grčke, na trilateralnim razgovorima u Teheranu 
29, 4. 1995. godine. 

ME Bosnu i Hervegovinu. 
{_d | 

Na osnovu Amandma Sač} 
\INe na LI tačka 5, stav 2. na Ustav Republike 


j ; sa zakonskom snagom o mi- 
nistarstvima i drugim organima državne uprave, Predsjedništvo Roe- 


publike 3osne i Hercegovine, na sjednici od 29.oktobra 1993. godi- 
ne, donijelo je 


Bosne i Hercegovine i člana 23, Uredbe 


ODLUKU 


o imenovanju ninistara u Vledi Republike 
3osne i Hercegovine 


I 


a ministre u Vladi Republike Bosne i Hercegovine, imenuju 


- Dipl.ing. Haandija Hadžihasanović, ministar odbrane, 
= Bekir Alispahić, ninistar unutrašnjih poslova, 

= Dr Irfen Ljubijankić, ministar vanjskih poslova, 

= Doc. dr Sead Xreso, ministar finansija, 

= rrof.dr Kasin Trnxa, ministar pravosudja i uprave, 


= Frof,dr Rusmir Nahnutčehajić, ministar namjenske 
proizvodnje, 


= iir Feruk Smailbegović, ninistar privrede, 


- Dipl.ing. Munever Imsmović, ministar obnove, izgradnje, 
okolice, saobraćaja i veza, 


= FPFrof.dr Dragoljub Stojanov, ninistar vanjske trgovine, 


= Prof. dr Arif Smajkić, ministar za izbjeglice, rad i 
socijalnu zaštitu, 


- Frof.dr Mustafa Beganović, ministar zdravlja, 


= Frof.dr Enes Duraković, ministar obrazovanja, nauke, 
kulture i svorte, 


-—- Hr Ivo Knežević, ministar informacija, 


- Dr Salih Kulenović, ministar za koordingpciju za tuzlansko- 
drinski region, 


- Fuad Džićić, ministar za xoordinaciju za zeničko-dobojski 
region, 


"= Dipl.ing. Ivrahin Kolujer, ninister za koordinaciju za 
mostarski region, 


= = Nr Mirsad Veladžić, ninistar.za koordinaciju za bihaćko- 
banjalučki region, 


= Gradimir Gojer, ministar bez portfelja, 
= Dr Hasan Kuratović, ministar bez portfelja, 
= Dipl.prav. Nedeljxo Despotović, ministar bez portfelja. 


II 
Ovu odluku objaviti u "Službenom listu RBiH". 
Broj: 02-111-736/93 PREDSJEDNIK 


20,oktobra 1993,god. PREDSJEDNIŠTVA RBIH 
Sarejevo 


zetbegović PROVEM 
= pLGC) 
/ 


Na osnovu Amandmana LXXIV tačka 2. stav.6. na Ustav. 
Republike Bosne-i Hercegovine, Skupština Republike Bosne, i 


Hercegovine; na sjednici 23.juna 1994, godine, donijela je 


ODLUHNU 
O IZBORU VLADE REPUBLIKE BOSNE I HERCEGOVINE 
X 

U Vlađu Republike Bosne i Hercegovine izabrani su: 

1. dr Jadranko Prlić za ministra oćbrane i zamjenika prenijera 
Vlače RDiII, 

2. Dakir Alispahić za ministra unutrašnjih poslova, 
3. dr Irfan Ljubijankić za ninistra vanjskih poslova, 
4. Nevan Tomić za ministra finansija, 
5. Mate Tadić za ninistra pravđće, 
$6. nr. Faruk Smailbegović za ministra energotike 1 industrije, 
7. Ibrahim Koluđar za ministra prometa i komunikacija, 


8. Munever Imamović za ministra prostornog uređjenja, resursa i 
zaštite okolice, 


9. dr Nikola Grabovac za ministra trgovine, 
10. Muharem Cero za ministra za izbjeglice i socijalnu politiku, 
11. Or Božo Ljubiđ za ministra zdravstva, 
12. ćcr.znes Karić za ministra obrazovanja, nauke, kulture i srorta, 
13. dr Stijepo Andrijić za ministra bez portfelja, 
14. dr Hasan Muratović za ministra bez portfelja, 
15. dr Izet Žigić za ministra bez portfelja, 
16. Neđjeljko Despotović za ministra bez portfelja. 


TI 
Ovu odluku objavti u "Službanom listu RBiH", 


SKUPŠTIN 
REPUBLIKE BOSNE I UERCEGOVINE 


S kroj;A24a 
23, juna 1994 .gođine 
Sarajevo 


SVEČĆČANA IZJAVA 


SVEČANO IZJAVLJUJEM DA ĆU 
POVIRBRESŠSU DUŽNOST OBAVLJATI 
SAVJESNO, PRIDRŽAVATI SE USTAVA 
ZAKONA, ZALAGATI SE ZA LJUDSKA 
RAVA I SLOBODE I DA ĆU U SVIM 
RIDIKAMA ŠTITITI INJERESE BOSNE 
HERCEGOVINE KAO NEZAVISNE U 
DEMOKRATSKE DRŽAVE RAVNOPRAVNII 
NARODA I GRADJANA 


877 Za 

Na osnovu člana 34. Statuta SDA (prečišćeni tekst) i člana 
5, Odluke o organizovanju i djelovanju klubova SNA, Izvršni od- 
bor Stranke demokratske akcije na svojoj XXI redovnoj sjed. 
nici održanoj dana 26, 02, 1995. godine, donio je 


ODLUKU 
o imenovanju Predsjednišiva Kluba Patrlotske lige 


I 
Imenuje se Predsjednistvo Kluba Patriotske lige: 


. ČENGIĆ HASAN — predsjednik i 
. MAHMUTČEHAJIĆ RUSMIR — prvi potpredsjednik 
' LJEVAKOVIĆ IRFAN — drugi potpredsjednik 
HEBIB AVDO 

. VRANJ SULEJMAN 

. KARIŠIK MEHO 

. KARAVELIĆ VAFHIJI) 

. AGANOVIĆ ZIHNIJA 

. VELADŽIĆ MIRSAD 

. ĆIBO SAFET 

. SARAČEVIĆ MUHAMED 

. HALILOVIĆ SEFER 

. LJUBIJANKTĆ TRFAN 

Nadležnost Predsjedništva Kluba Patriotske lige uređena je 
Odlukom o organizovanju i djelovanju klobova SDA 7 Odlukom o 
organizovanju Kluba Patriotske Jige. 


Broj: 03/3-011-296/95 PREDSJEDAVAJUĆI 
Sarajevo, 26. 02. 1995. god. Edhem Bičakčić, dipl. ing. s.v. 


Na osnovu člana 34, Statuta SDA (prečišćeni tekst) i čla- 
na 5, Odluke o organizovanju i djelovanju Klubova SDA, Izvršni 
odbor Stranke demokratske akcije na svojoj XXIV redovnoj 
sjednici održanoj dana 14, 0£, 1995. godine donio je 


ODLUKU 
o dopuni članova Predsjedništva Kluba Patrlotske lige 


I 


Vrši se dopuna Odluke o imenovanju Predsjedništva Klu- 
ba patriotske lige, br. 03/3-011-296/95 od 26. 02. 1995. godine 
imenovanjem Emina Švrakića, i 


II : 
Nadležnost Predsjedništva Kluba Patriotske lige urećtena je 
Odlukom o organizovanju i djelovanju klubova SDA { Odlukom o 
organizovanju Kluba Patriotske lige. 


Broj: (.,1/3-011-900/95 PREDSJEDAVAJUĆI 
Savajevo, 14, 05. 1995, god. Edhem Bičakčić, dipl. ing. s.r. 


POSLJEDNJI BORAVAK U BIHAĆU 


(Ce 


DA daje političku supstancu bošnjačkom narodu. Daju i druge političke stranke, ali 
ona politička supstanca koja bošnjački narod čini narodom je zapravo SDA. Taj uticaj se mora 
osjetiti u svim segmentima života. Ovo je ključni period" poruka je dr. Irfana Ljubijankića sa za- 
dnjeg susreta sa novinarima u njegovom Bihaću, nekoliko sahata pred pogibiju. 

Stigao je još da obiđe borce i položaje 5. korpusa, ulije samopouzdanje pred oslobodilačke po- 
hode, da se sretne sa svojim Bišćanima, da prenese selame i pozdrave predsjednika Alije Izetbegovi 


ća sudionicima Prve konstituirajuće skupštine Unskosanskog kantona u prijelaznom periodu, da 
porazgovara sa novinarima... 

Posljednji javni nastup dr. Irfana ljubijankića 


STENOGRAM 

SA 1. KONSTITUIRAJUĆE SKUPŠTINE 

UNSKO-SANSKO KANTONA U PRIJELAZNOM PERIODU 

održane dana 27. 5. 1995. godine u domu Armije RBiH u Bihaću 

sa početkom u 14,30 sati 

(predsjedava gosp. Adem Borić, predsjednik Skupštine Kantona) 

Prisutni: po pet odbornika iz skupština općina izabranih u skladu sa članom 3. (4.) Po- 
glavlja IX. Ustava Federacije, tj. poslanici općina: Bihać, Cazin, Bosanska Krupa, Velika 
Kladuša, Bužim, Prijedor, Sanski Most, Bosanski Novi i Ključ. 

Gosti: ministar vanjskih poslova u Vladi Republike i Federacije BiH - dr. Irfan Ljubijanki- 
ć, zamjenik ministra pravde - g. Izet Muhamedagić, prof. Hasan-ef. Makić, fra Ivo Orlovac, ko- 
mandant 5. korpusa Armije RBiH - g. Atif Dudaković i predstavnici komande 5. korpusa, pre- 
dstavnici MUP - CSB Bihać, predstavnici GS HVO regije Bihać i ostali uvaženi gosti. 

Sjednicu je otvorio najstariji poslanik Skupštine Unsko-sanskog kantona - g. Nazif Cerić... 


IRFAN LJUBIJANKIĆ 

- Gospodine predsjedavajući, gospodine predsjedniče, gosti i poslanici, dame i gospo- 
do. Prenosim vam selame i pozdrave predsjednika Izetbegovića. 

Ja sam neposredno prije početka ove Skupštine razgovarao sa g. Predsjednikom, iznio 
mu svoje prve utiske o mome boravku ovdje, rekao mu da očekujemo konstituirajuću Skup- 
štinu Kantona i on je to primio s velikim zadovoljstvom. Čestita vam ovaj napor da uspo- 
stavite Federaciju ovdje, čestita 5. korpusu najnovije uspjehe i poručuje da je Vlada i Pre. 
dsjedništvo RBiH uz 5. korpus i uz narod bihaćkog, odnosno Unsko-sanskog kantona. Ja 
sam pri kraju boravka u našem kraju i moji utisci su da su svi segmenti državnog aparata, 
vojske, društva u tendenciji poboljšanja svoje funkcije, Ja izražavam svoje zadovoljstvo zbog 
toga i poručujem svim poslanicima i svim aktivistima i svim državnim poslanicima, nara- 
vno i svim starješinama i vojnicima 5. korpusa na čelu sa generalom Dudakovićem - da istra. 
ju na ovom putu poboljšanja ukupne situacije na okrugu, Republika će sa svoje strane si- 
gurano učiniti sve da i logistika i finansijska pomoć i medijska prezentacija svega ovoga što 
se ovdje radi bude bolja i da bude u tom trendu poboljšanja. 

Čestitam predsjedniku Kantona (Mirsadu Veladžiću, op, a.) na njegovom izboru, čestitam 
poslanicima sa jednom željom da svoje aktivnosti podređe našoj borbi i da uspiju prehraniti voj 
sku, prije svega, da je podupru logistikom, organizacijom civilne vlasti, boljim uređenjem drža. 
ve - jer država to je jedna kategorija koja je bila mislena i apstraktna za bošnjački narod dugi niz 
decenija. Sad je imamo i trebamo svojom zrelošću pokazati da je zaslužujemo. Ja vam se zahva- 
ljujem što ste ovako tečno odradili ovu Skupštinu. Zahvaljujem se na pažnji kojom ste saslušali 
mene, sa željom da se vidimo u slobodnoj BiH što skorije na cijelom njenom teritoriju. 

POSLJEDNJA KONFERENCIJA ZA NOVINARE MINISTRA VANJSKIH POSLOVA 

dr, Irfana Ljubijankića, u Bihaću 27. 5. 1995. g. 

N.: = Međunarodna pozicija Bosne i Hercegovine? 

Irfan: - Međunarodna pozicija naše Republike je definirana našom borbom i našim uspje- 
sima. Ona je u tijesnoj vezi sa našim stanjem unutar Bosne i Hercegovine, a ono je prilično do- 
bro u poređenju sa onim što smo imali prije tri godine. Mi danas imamo organiziranu Armiju, 
organiziranu diplomatiju, relativno stabilne izvore finansiranja, obnovljenu vojnu proizvodnju i, 
naravno, s takvih pozicija kao članica UNRBiH učvršćuje svoju poziciju, Ja sam u nekim preda- 
vanjima o poziciji BiH iznio neke detalje, ali da neke i ponovim. BiH je priznalo oko 100 zema- 
lja, sa 64 zemlje je uspostavila diplomatske odnose, na 40 punktova na planeti mi imamo svoja 
diplomatska predstavništva, više od 20 ambasadora je akreditirano u Sarajevu i, prema tome, to 
je prvi put u historiji, novijoj, da je naša zemlja priznata članica međunarodne familije naroda i 
država i to je, naravno, rezultat naše borbe, ideje koja se zove BiH. Nije samo država nego je to 
ideja to je jedna mala paradigma globalnog sela i ono što smo mi napravili u ove tri godine je 
definitivno učvrstilo naš međunarodni položaj i otvorilo nam perspektive za dalje. 

N.:- Utisci o Bihaću? 

Irfan: - Ja nigdje na svijetu nisam ono što sam u Bihaću, dakle, Bišćanin, čovjek koji je 
rođen tu i ponosan sam zbog svega onoga što smo mi napravili u Bihaću prije rata, uoči ra- 
ta, tokom rata, pa i na ono što ste vi napravili ovdje kad sam ja otišao iz Bihaća na drugu 
poziciju. Ponosan sam na uspjehe V. korpusa, na vojnike koji su postali simbol i mir bosa- 
nskog čovjeka, Bošnjaka. Bihaćki okrug i V. korpus stekli su psihološku dimenziju potpore 
za običnog čovjeka u BiH i više o tome ne treba govoriti. Čim se spomene ime Bihaća, već 
ono nešto znači, već ono nešto određuje za bosanskog čovjeka. Ja kao Bišćanin, odnosno 
moji su prvi utisci ovdje, kao da nikada nisam odlazio odavde i to je jedan lijep osjećaj da 
je čovjek svoj na svome, da je među ljudima koji ga znaju odmalehna, ljudima koji znaju nje- 
gove mane i vrline i kojeg ga zbog toga poštuju. 

N.: = Iskustva sa ostalih prostora BiH! 

Irfan: - Rekao sam već da smo mi definitivno ušli u četvrtu godinu borbe i definitivno 
osvojili ono što se zove organizacija države, Ako se sjetite početaka, odnosno stanja prije ra- 
ta, možete se sjetiti da su SDS i JNA i još neki destruktivni elementi devastirali državu i 
državni aparat, u tom haosu mi smo strpljivo pravili reda. Pravili smo ga sredstvima koja 
smo imali na raspolaganju, i ako me pitate za iskustva, moje viđenje situacije u onom dije- 
lu BiH koje povremeno posjetim, onda ću vam reći da su ta iskustva pozitivna, da se vidi 
da država zaživljava na cijelom svome prostoru koji kontrolira Armija RBiH. 

Nedavno sam imao sastanak sa turskim ministrom vanjskih poslova i ministrom va- 
njskih poslova Hrvatske u Zenici. To je tradicionalni, naš peti sastanak. S obzirom da je Sa- 
rajevo blokirano, imali smo taj susret u Zenici, Ja sam oduševljen kako je Zenica zamijeni- 
la naš glavni grad, na koji je način, da kažemo, čuvala obraz naše države. Organizacija je bi- 
la sjajna, kao da su ovdje sto puta organizirani međudržavni susreti na tako visokom nivou. 
Sve je štimalo; protokol, doček gostiju, ispraćaj, konferencija za štampu, zajednička sopće- 
nja itd. Jedan mali dokaz da država funkcionira na onim dijelovima BiH koje kontrolira 


Armija BiH. Naravno, ima i drugih primjera. 
ze ee em 


N. = Federacija? 

Irfan: - Federacija Bosna i Hercegovina je poželjni oblik organizacije BiH. Ona je na pa- 
piru idelano zamišljena, ponuđena je i srpskoj strani. Nađajmo se da će jednoga dana oni 
koji rješavaju srpsko pitanje u BiH biti dovoljno razumni da taj koncept prihvate. To je ko- 
ncept decentralizirane države sa visokim nivoom lokalne samouprave, to je federacija ka- 
ntona, a nipošto ekskluzivnih nacionalnih teritorija, To je Federacija koja osigurava jedna- 
kopravnost svih naroda, njihov konstitutivni starus u BiH i isto tako integralnu BiH me- 
đunarodno priznatu, sa svim atributima države: odbranom, carinom, monetarnim siste- 
mom itd. To je naš ideal i federacija je veoma pogodan model, veoma pogodan okvir da se 
tako šta ostvari. Kada se tiče situacije na terenu, Federacija je daleko od toga da funkcioni- 
ra kako je zamišljena. To, naravno, ne obeshrabruje niti njene tvorce niti ljude na tericoriji- 
ma pod kontrolom HVO i Armije BiH. Potrebno će biti mnogo strpljenja, mnogo truda i 
odricanja, ponekada i neku nepravdu progutati. Jer, iluzorno je očekivati sto posto pravde 
za sve. To neće biti moguće postići, ali treba težiti ka idealu pravde u toj zamišljenoj državi; 
to je naš zadatak. I 

Glavni problem funkcioniranja i opstrukcije u imeplementaciji Federacije je svakako že- 
lja da se zadrže stari sistemi vlasti, da se zadrže ekskluzivni nacionalni prostor i da se sprije- 
či povratak izbjeglica na njihova ognjišta. Naravno, tu je još sloboda protoka ljudi i roba, 
koja je vrlo važan element Federacije, ali i politička volja koje, čini mi se, nema dovoljno. Ja 
ne bih želio reći nijednu riječ koja bi omela funkcioniranje Federacije i naše napore da je 
uspostavimo, ali moram reći da će dok tzv. prijelazni aranžmani jačaju, a ne slabe, Federa- 
cija teško ići. 

N.: - Izbjeglice i raseljena lica? 

Irfan: - Izbjeglice i raseljena lica su najbolniji problem bosanske svakidašnjice, bosanske 
politike. Računa se da je oko milion ljudi raseljeno. Oni se dijelom integriraju u društva u 
kojima su. To je jedan proces koji mi nastojimo spriječiti. Nama ne odgovara da naši ljudi 
postaju građani Švedske, Australije, Kanade... Mi bismo željeli da ti ljudi dođu u svoje do- 
move. Ima veliki broj prepreka tom povratku. Tranzit kroz Hrvatsku jedna je od prepreka, 
smještaj izbjeglica je druga prepreka, ponekad strahovi od promjene demografske slike... 

Nećemo mi tako lahko uspjeti vratiti izbjeglice i ja se opet vraćam na ovu našu obavezu 
da jačamo; da sami sebi osiguravamo to pravo, kad već agresori nemaju želje da ostave sva- 
kopa da živi tamo gdje živi; da ne prave etničko čišćenje da ne prave Srbiju tamo gdje nika- 
da nije bila Srbija. 

N.: - SDA u Bihaćkom okrugu i BiH? 

Irfan: - SDA daje političku supstancu bošnjačkom narodu, Daju i druge političke stra- 
nke, ali ona politička supstanca koja bošnjački narod čini narodom je, zapravo, SDA. Taj 
uticaj mora se osjetiti u svim segmentima života. Ovo je ključni period. Mi kada ostvarimo 
našu državu, našu samostalnost, onda će vjerovatno postojati neko lijevo i neko desno kri- 
lo Stranke, pa neki konzervativci i liberali, republikanci i demokrati. Sada mi toga nema. 
mo, mi nosimo tu državnotvornu ideju i ta se ideja mora osjetiti u vojsci i državnoj upravi 
i medijima, Nije to nikakva sramota i nije to nikakav diktat; to je, jednostavno, porreba ovo- 
ga naroda da ima zajednički nazivnik na kojem se treba ujediniti. Mi smo se homogenizi- 

rali na malo drukčiji način; mi se nismo homogenizirali na mitu, nego na jednoj strašnoj 
žrtvi koju je naš narod položio i taj narod se definitivno mora okupiti oko jedne ideje dok 
tu državu ne izvuče na sigurno, Zato je SDA ovog časa nezamjenjiva. Svi oni koji bi to po- 
rekli, narušavaju koheziju i homogenost bošnjačkog naroda, a samim tim i bosansku drža- 
vu koja uključuje, ja opet ponavljam, sve one kojima je Bosna na srcu. 

Kada budemo imali državu, onda ćemo imati priliku i moći razviti sve one političke baj- 
rake koji mogu biti u jednom narodu lijeve, desne, radikalne, konzervativne... U ovom ča- 
su za to nema prostora, Svi oni koji se pozivaju na demokratiju - to moraju znati. Preduvjet 
demokratije je država. Ukoliko nema države, demokratija nije ništa drugo nego anarhija. 
Moramo doći do države, imamo jedan stabilan instrument, imamo jednu stabilnu stranku, 
imamo ljude koji je vode i uticaj te stranke se, jednostavno, mora osjetiti svugdje - od armi:- 
je do državne uprave. 

Na vatrenom položaju 


Pogled u dolazeću slobodu. 
A.Dudaković. ILLjubijankić, H. Abdić. 

dv.gen. Atif Dudaković 

ZLOČINAČKO UBISTVO 


ge) Repablika Bosna i Hercegovina 
4! PREDSJEDNIŠTVO 


SAOPĆENJE 


Predsjedništvo | Vlada R BiH, duboko zabrinuti, obavještavaju javnost o slijedećem: 

Jutros oko 2 sata u blizini naše granice sa Hrvatskom, nedaleko od Velike Kladuše, izvršen je 
napad na prevozno sredstvo u kome su se nalazili dr Irfan Ljubijankić, ministar inostranih poslova u 
Vladi R/F BiH, Izet Muhamedagić, zamjenik ministra pravde u Vladi R/F BiH i još pet lica. 

Ovaj akt djelo je četničkih terorista. 

Dr. Irfan Ljubijankić i Izet Muhamedagić su se vraćali sa višednevne misije u bihaćkoj regiji. 

Uprkos svim naporima još uvijek se ne zna dali je neko od putnika preživio ovaj napad. 

Istraga se nastavlja i po utvrdjivanju svih relevantnih činjenica javnost će biti obaviještena. 


Sarajevo, 28. maja 1995. 

MINISTARSTVO VANISKIH POSLOVA 


v Republika Bosna { Hercegovina 


MINISTARSTVO JNOZEMNIH POSLOVA 


Ministarstvo vanjskih poslova Republike Bosne | Hercegovine izražava 
poštovanje diplomatskim misijama i međunarodnim organizacijama 
akreditovanim u Republici Bosni | Hercegovini | sa žaljenjem obavještava o 
tragičnom događaju. 


Danas, 28. maja 1995. godine u jutamjim satima, deset minuta poslije 
polijetanja, četničkom raketom, oboren je helikopter u kome su se nalazili: 
dr Irfan Ljubijankić, ministar vanjskih poslova Republike Bosne i 
Hercegovine, gospodin Izet Muhamedagić, zamjenik ministra pravđe, dr 
Šabulić Mensur, savjetnik Ambasade Republike Bosne | Hercegovine u 
Zagrebu, gospodin Fadil Pekić, pratilac ministra i članovi posade. 


Ministar vanjskih poslova dr Irfan Ljubijankić, sa saradnicima, nalazio se u 
službenoj misiji po nalogu Vlade Republike Boosne | Hercegovine. 


Ministarstvo vanjskih poslova Republike Bosne | Hercegovine koristi i ovu 
priliku da ponovi izraze svog osobitog poštovanja diplomatskim misijama i 
međunarodnim organizacijama akreditovanim u Republici Bosni i 
Hercegovij:2g 


Sarajevo, 28. maj 1995. godine 


DIPLOMATSKIM MISLJAMA I 
MEDUNARODNIM ORGANIZACIJAMA 
AKREDITOVANIM U REPUBLICI BOSNI | HERCEGOVINI 


Magnetogram razgovora neidentificiranih osoba, registri- 
ran na kanalu na kojem komuniciraju "obavještajci" 


28. 5. 1995. 

TIME: 02.05. 

FREK.: 235 800 - VARDAR 
245 800 - DRINA 


UČESNICI: D - DRINA "Lala" V . VARDAR 


D- ovdje "Lala" 
V - Jesi vidio! 


D - Vidio sam od mene 25 00 pravo na sjever. 


D. A ne vidim, idem sad da vidim tamo, jer moram izaći iz ove 
kabine u drugu. 

NASA ME a Tr MO 

D-On je otišo dole.....+++++++++++++-ako ga vidim, ako ne, vi znate vreme. 


TIME: 02.,20 
D - Halo, VARDAR, "Lala" ovde, jeste pripremili? 


Dp. Još ne vidim, čim budem, javićemo vam. 
TIME: 02.35 

D - Jeste li počeli sa radom! 

V - Jesmo, ima li šta? 

D - Samo budite pripremni, javićčemo vam. 


TIME: 02,44 
D:- Alo, evo ga prema tebi 110, 25. 


TIME. 02,49 

D-. Jesi ga pogodio? 

V - (Pa normalno, sad će doći glavni)! 
D - Videli smo lansiranje. 


TIME, 02.,50 

V - Vidiš li? 

D. Ne vidim, čekaj (krak)! Jesi ga pogodio? 

V - Jesam. 

D. Poziciju nam daj. 

V-{KRĐA) 107 
D- U redu, čestitam, siđite i zdravo, 


(VARDAR smo jako loše čuli, Oko 02,50 čuli smo dosta jaki šum i nakon, možda, pola minute 
- nekoliko eksplozija.) 

Ubijen Irfan Ljubijankić 


Navođena raketa ispaljena sa položaja pobunjenih Srba u Hrvatskoj ubila sedam osoba, među 
kojima i šefa bh. diplomatije, te Izeta ?Auhamedagića, Mensura Šabulića i Fadila Penića e 

IZVODI IZ GOVORA SA KOMEMORATIVNIH SKUPOVA 


Prot. dr. Ejup Ganić, član Predsjedništva RBiH i potpredsjednik Federacije BiH, na 
komemoraciji Predsjedništva RBiH, Skupštine, Vlađe i svih državnih organa Republike i 
Federacije BIH - 29, 5. 1995. godine u Sarajevu 


"Ovo je četvrta godina borbe između dobra i zla, ljudi i neljudi, pravde i zločina. Borba 
koju vodi agresor inspirirala je masakr u Tuzli, zločine u Goraždu, Bihaću, sručila se na sve 
dijelove BiH da zatre lijepo i ljudsko, svijetlo i slobodarsko što BiH gaji u svojim njedrima. 

Ali, na sreću, BiH ima sinove koji su spremni za njenu slobodu, neovisnost, cjelovito- 
st, za njenu budućnost dati i svoje živote. 

Među takve svrstali su se i oni kojima danas odajemo počast: dr. Irfan Ljubijankić, Izet 
Muhamedagić, dr. Mensur Šabulić i Fadil Pekić. Iza svakog od njih stoji život ispunjen ra- 
dom, vanrednom borbom, uspjesima i vrlinama koje zaslužuju poštovanje. 

Dr. Irfan Ljubijankić bio je model Bošnjaka - intelektualca, čovjek koji je pokazao kako 
se voli zemlja, koji je posjedovao nacionalnu svijest, primjer dobrog sina i roditelja. Poginuo 
je u društvu ljudi sa kojima je radio i sa kojima je pružao otpor agresoru. Među njima bili su 
Izet Muhameđagić, cijenjeni advokat, zamjenik ministra pravde Vlade R/F BiH, član Gla- 
vnog odbora SDA, dr. Mensur Šabulić, savjetnik u ambasadi RBiH u Hrvatskoj, dobar pri- 
jatelj dr. Ljubijankića, jedan od prvih koji se suprotstavio izdajničkoj struji Fikreta Abdića u 
Bihaću, i Fadil Pekić, pripadnik MUP-a, kojeg njegovi saborci i kolege znaju kao heroja i ko- 
ji je do zadnjeg časa bio u pratnji dr. Ljubijankića. 

Uz sve kvalitete kao stručnjaci, borci, heroji, oni su bili pažljivi supruzi, očevi i braća. 
Njihove porodice uz svu bol mogu biti ponosne što su njihovi sinovi i očevi bili ljudi koji 
su znali časno živjeti i časno umrijeti. Njihova smrt jeste herojska jer su krenuli da pomo- 
gnu narodu. Zato u ovom času više od tuge nas ispunjava ponos, prkos i vjera da svoje ži- 
vote nisu dali uzalud, 

Njihova smrt jeste veliki gubitak za BiH u trenutku dok se međunarodna zajednica ko- 
leba i uzdržava da pomogne odsudnu borbu časnih ljudi ne samo za BiH već i za civilizaci- 
ju svijeta. 

Tovog puta mi ne tražimo da nas brane drugi, ali od svijeta tražimo da nam embargom 
ne uskraćuje pravo na odbranu, slobodu i život. Pretrpjeli smo veliki gubitak, ali BiH jene 
iscrpno vrelo Ljubijankića, Muhamedagića, Šabulića, Pekića i drugih heroja - zaloga naše 
slobode, nezavisnosti i sigurne pobjede. 


ip BiH sa pobjedom ne čeka vrijeme osvete, već vrijeme pravde, vrijeme u kojemu će sva- 
ko dobiti ono što je u ovoj borbi zaslužio - zločinci kaznu, heroji slavu, a BiH i njen narod 
: miri živor dostojan žrtava koje su date u borbi koju vodimo." 

Muhamed Bešić, komemorativna sjednica kolektiva Ministarstva vanjskih poslova BiH 
"Sa hrabrošću i nepokolebljivošću Bošnjaka iz Bosanske krajine, dr. Irfan Ljibijankić 
uključio se prvo u političku, a zatim i oružanu borbu za slobodu Bosne i Hercegovine. Je- 
dan je od organizatora i autentičnih lidera otpora i prvih pobjeda Bošnjaka na području 

okruga Bihać. U borbi protiv agresora iskazao je najbolje vrline naroda ovog kraja. Sa je- 
dnakom snagoni ali i preciznošću hirurga, uočio je, a zatim i poduzeo potrebne zahvate na 
odstranjivanju bolesnog tkiva dijela tog naroda, oličenog u izdajniku - Fikretu Abdiću. 

Danas, kada dr. Irfan Ljubijankić nije više fizički među nama, zbog njega i njegovog ve- 
likog djela, s ponosom možemo reći da je bošnjački narod još neotkrivena riznica talenata 
koji su kroz povijest gradili sve ono što Bosna jeste, i što nijedan od brojnih dušmana Bo- 
sne i Bošnjaka niti je mogao da shvati i prihvati, niti da uništi - unatoč bezbrojnim pokuša- 
jima. Zahvaljujući hrabrosti, znanju i talentima, poput našeg dr. Irfana Ljubijankića, Bosna 
je bila i ostala planetarna zagonetka, prkosna od sna i realna od prkosa. 

Dr. Irfan Ljubijankić bio je drugi ministar vanjskih poslova Republike Bosne i Herce- 
govine. Prihvativši diplomatske obaveze preuzeo je jedan od najtežih državnih poslova, jer 
Bosna i Hercegovina od početka vodi borbu za slobodu na dva fronta - na svakom pedlju 
uzavrele zemlje bosanske i na ništa manje uzavreloj međunarodnoj sceni. Bosna je danas na- 
jveći test svih pozitivnih vrijednosti čovječanstva na kraju drugog milenija. 

Dr. Irfan Ljubijankić hrabro je, svim svojim bićem, preuzeo ovu golemu obavezu i po- 
dredio joj svaki minut svoje devetnaestomjesečne diplomatske karijere. Smrt ga je prekinu- 
la u trenutku kada su obaveze i događaji sustizali jedan drugi, kada je iz minuta u minut, 
upravo na diplomatskom planu, trebalo potvrđivati i učvršćivati ugled naše države i brani- 
ti njeno pravo na slobodu. 

Posljednjih dvadesetak dana života dr, Irfana Ljubijankića to zorno potvrđuju - svojom na- 
zočnošću u Parizu i Londonu svjedočio je da nad danima obilježavanja 50-godišnjice pobjede 
nad fašizmom, avet fašizma još živi i da svjetska zajednica nema pravo da nad tom činjenicom 
zatvara oči. Odmah poslije ove turneje učestvovao je na trojnom sastanku sa kolegama iz Tu- 
rske i Hrvatske u Zenici, da bi istog dana otputovao u Rabat, na skup ministara Organizacije 
islamskih zemalja, a po povratku, bez dvoumljenja i straha, posjetio rodni kraj, nastojeći još 
jednom dati lični doprinos i podršku hrabrim Krajišnicima, spajajući tako, nakratko ali ništa 
manje značajno, svoj vanjskopolitički sa unutarpolitičkim angažmanom. 

Voljom sudbine, na taj način zatvorio se ovovjekovni životni put dr, Irfana Ljubijanki- 
ća, Bošnjaka i heroja naše borbe u njenim prvim redovima, koji je u naponu svoje politi- 
čke i diplomatske karijere završio svoju borbu tamo gdje je i počeo, među svojim Krajišni- 
cima, tim junacima za slobodu i suverenost Republike Bosne i Hercegovine. 

Za svega dvadesetak mjeseci dr. Irfan Ljubijankić nastavio je da učvršćuje diplomatsku 
poziciju Republike Bosne i Hercegovine. Ugradio je u ovaj zadarak sve svoje znanje i urođe- 
ni bošnjački talenat, čime je stekao divljenje mnogobrojnih prijatelja Bosne i uvažavanje di- 
plomatske od zanata. Bošnjak, ljekar po zanimanju, borac po vlastitom izboru, diplomata 

po zadatku, dr, Ljubijankić sublimirao je najbolje vrijednosti ovog podneblja i na nebu 
iznad Bosne svojim djelom ostavio meteorski ali neizbirisiv trag. 

Trag koji će teško biti dostići, ali koji svakako valja slijediti. 

Uz sve kvalitete koje su imali kao ljudi, kao stručnjaci, kao borci i patrioti, ovi heroji 
bili su i uzorni supruzi, dobri očevi, odani sinovi i pažljiva braća. 

Dužnosti koje su vršili uzimale su im gotovo sve vrijeme, ali oni su ipak nalazili trenu- 
tke i načine da svojim najbližim pokažu neizmjernu toplinu i ljubav. Zato njihove porodice, 

uz svu bol koju osjećaju zbog ovog nenadoknadivog gubitka, mogu biti ponosne što su nji- 
hovi supruzi, sinovi, očevi i braća bili ljudi koji su znali časno živjeti i časno umrijeti. 

Briga o njihovim porodicama ostaje naš trajni dug i obaveza, 

Oni su znali svu težinu i sve opasnosti zadatka na koji su krenuli. 

To ih ni na trenutak nije pokolebalo. 

Naprotiv, bili su odlučni da taj zadatak izvrše, svjesni da se radi o misiji u kojoj je smrt bliža 
od života. 

Zato njihova smrt jeste herojska i zato, u ovom času, više od tuge nas ispunjava ponos, 
prkos i vjera da ćemo pobijediti zlo." 


Edhem Bičakčić - Proširena sjednica IO SDA povodom pogibije rahmetli Irfana Ljubi- 
jankića 

29. 5. 1995. 

Draga braćo i sestre, poštovani prijatelji, 

"Poginuo je naš Irfan Ljubijankić, čovjek kojeg su krasila dobra djela i najviše ljudske 
vrline, Poginuo je od zločinačke ruke kao šehid i heroj, kao Bošnjak i Krajišnik, boreći se za 

pravo svoga naroda, za njegovu slobodu. 

Gospodin dr. Irfan Ljubijankić rođen je 26. novembra 1952. godine u Bihaću. Osnovno i 
gimnazijsko školovanje stiče u rodnom gradu na Uni, a Medicinski fakultet završava u Beogra- 
du 1977. godine. 

Po završetku medicinskog studija radi kao ljekar u Libiji i Bihaću. Istovremeno specija- 
lizira i završava postdiplomske studije iz oblasti medicinskih znanosti u Zagrebu. U regiona- 
Inoj bolnici u Bihaću radi kao hirurg i vrši dužnost šefa Otorinolaringološkog hirurškog 
odjeljenja. 

Sa hrabrošću Krajišnika Bošnjaka, i sa snagom svestrano obrazovanog intelektualca do- 
čekuje trenutak osnivanja SDA. Vizionarski procjenjuje potrebu političkog organiziranja 
bošnjačkog naroda i razaznaje put borbe za pravdu - pravi put. Prihvata ponuđene zadatke 
i otpočinje politički rad u Bihaćkoj krajini. 

U svojoj kratkoj biografiji Irfan Ljubijankić je zapisao: 

'Po povratku iz Libije 1989. godine uključujem se u demokratske procese koji rezultira- 
ju osnutkom SDA i slomom komunizma". Ova njegova naznaka pokazuje da je SDA za nje- 
ga značila pojam demokracije i izraz prava na političku slobodu naroda čiju je emancipaci- 
ju gušio srbokomunizam. To je ona ista opcija koja je u smrt u Bosni i Hercegovini poslala 
stotine hiljada Bošnjaka i koja je počinila-zločin nad našim Irfanom. 

Zlo velikosrpskoga fašizma i čemištva Irfan Ljubijankić raspoznaje blagovremeno. Sto- 
ga u red boraca za odbranu bošnjačkog naroda, koju politički artikulira SDA u čijem vrhu 
djeluje i Irfan, članom SDA postaje 25. maja 1990. godine. Na osnivačkoj Skupštini SDA 
Bihać, 23. juna 1990. godine, izabran je za predsjednika Izvršnog odbora SDA Bihać, a 30. 
oktobra iste godine na Skupštini SDA u Brčkom, izabran je za člana Glavnog odbora SDA. 

Na I. Kongresu SDA ponovo je izabran za člana Glavnog odbora. Na prvoj postkongre- 
snoj sjednici Glavnog odbora izabran je za člana Izvršnog odbora. Na sjednici Glavnog 

odbora, održanoj 27. marta 1994. godine, izabran je za Predsjednika Glavnog odbora. Na 
toj dužnosti zatekla ga je smrt, 

Na prvim demokratskim izborima Irfan Ljubijankić je kao nosilac izborne liste SDA 
izabran za poslanika u Skupštini RBiH za bihaćki kraj. Rat ga zatiče u Bihaću. 

Spočetka rata Irfan Ljubijankić je izabran na funkciju Predsjednika Skupštine okruga 
Bihać, a nakon odlaska sa te dužnosti koju je kratko vršio, radi u regionalnoj bolnici Biha- 
ć kao šef Hirurškog otorinolaringološkog odjela u bolnici u Bihaću. Marta 1994. godine 
Vlada RBiH imenovala je dr. Irfana Ljubijankića za ministra vanjskih poslova. Tu dužnost 
gospodin Ljubijankić obavljao je do trenutka pogibije. 

Draga braćo, 

Irfan Ljubijankić je pripadao mlađoj generaciji onih Bošnjaka koji su nesebično radili 
na političkom i nacionalnom osvješćivanju bošnjačkog naroda. Kao darovit političar, viso- 
kostručan liječnik, uzoran suprug i otac, nalazio je načina da uskladi političke, državničke i 
porodične obaveze i istovremeno kao iskreni vjernik da poštuje svoju vjeru i običaje svoga 
naroda. To je mogao samo čovjek ogromne energije i nesebičnog angažmana, čovjek koji je 
imao podršku naroda svoga kraja, svoje stranke i njenog najužeg rukovodstva i, posebno, 
svoje supruge i svoje Selme i Senada. 

Za kratko vrijeme vršenja dužnosti ministra vanjskih poslova, Irfan Ljubijankić je po- 
stao vrstan diplomata, iako nije imao prilike u ratu sticati diplomatsko osposobljavanje u 
posebnim diplomatskim školama. U uvjetima srbočetničke agresije i međunarodne opstru- 
kcije davao je maksimum i u svjetskim diplomarskim krugovima bio poštivan čovjek. 

Zato je Irfanova pogibija nenadoknadiv gubitak za sve nas u SDA, za sve Bošnjake i za 
državu Bosnu i Hercegovinu. 

Neka je rahmet duši Irfana Ljubijankića. 


Prof. dr. Ismer Dautbašić 

Sjećanje 

Povodom ubistva dr. Irfana Ljubijankića, ministra u Vladi R/F BiH i poslanika u Skupšti- 
ni R/F BiH 

Tribina Vijeća Kongresa bošnjačkih intelektualaca, 

Sarajevo, 3. juni 1995, godine 

"Za preminule ljude - koji su izasebe ostavili izuzetne životne rezultate, kažemo da će bol za 
njima biti ublažena djelom koje ostaje. Za dr. Irfana Ljubijankića, sa kojim se ovih dana oprašta 
mo, ne bi se moglo tako reći. Rano je otišao na Ahiret da bi mogao ispoljiti svu potencijalnu 
stvaralačku snagu svoje ličnosti u naponu. lako je po životnom opredjeljenju ljekar sa značajnim 
naučnodstraživačkim opusom, on je bio mnogo više od toga, Bio je, naime, izuzetna ličnost, u 


najboljem smislu te riječi, kakvu nikakav trag na papiru ne može nadomjestiti. Jedan iz one mno- 
gobrojne i neponovljive plejade i generacije branilaca i utemeljivača suverene države Republike 
Bosne i Hercegovine, koji je u najtežim iskušenjima, kada je bio u pitanju biloški opstanak bo. 
šnjačkomuslimanskog naroda i države BiH, stao u prvi red patriota i na tom putu položio svoj 
život. Time je postao i primjer kako se sve mora podrediti društvenoj angažiranosti, građanskoj 


113 


114 


hrabrosti, moralnoj autonomnosti i patriotskoj otmjenosti. Sve to jarko zrači među mlađim Bo- 
sancima i Hercegovcima i ujedno obasjava šire okruženje u kome se nalazimo. 

Dr. Irfan Ljubijankić se izdvajao kao nesvakidašnji primjer čovjeka koji je uživao nepo- 
dijeljeno iskreno povjerenje i duboko poštovanje svoje okoline i cijele BiH. 

Rahmetlija Irfan Ljubijankić bio je kao rijetko ko - upravo otjelovljenje takvog idelanog 
čovjeka i kao takav on će ostati zapamćen kao veliki stručnjak, državnik i humanista. On ki 
govorio, savjetovao odmjereno, jasno, s onom brigom, sigurnošću, otmjenošću i eleganci- 
jom koja se obično pripisuje najnaprednijim ljudima i sredinama iz kojih potiču. 

Bio je umjeren, odmjeren, razložan, otmjen, ljubazan, savršenog ponašanja, što je pro- 
izilazilo iz njegovog poštovanja ljudske ličnosti i humanizma. Bilo je pravo uživanje sluštati 
ga kako govori i gledati ga kako postupa. 

Spoj kvaliteta evropske kulture, koju je stekao tokom redovnog i postdiplomskog studi- 
ja, sa jedne, te tradicionalne kulture rodnog podneblja i patrijarhalnog porodičnog odgoja, 
sa druge strane, koji su objedinjeni i oplemenjeni originalnim individualnim osobinama, fo- 
rmirao je ličnost demokratskog dijaloga, pluralističke misli i sinteze, narodnog senzibiliteta, 
spremne za ravnopravnost toleranciju i suživot. Čovjek za sva vremena koji istovremeno pri- 
pada i onom najboljem u našem svekolikom kulturnom, civilizacijskom naslijeđu ali i našoj 
demokratskoj budućnosti kojoj uporno težimo. 

Baš kao takav, dr. Irfan Ljubijanić je na prvim općim slobodnim višestranačkim demo- 
kratskim izborima 1991. godine izabran za narodnog poslanika u Skupštinu RBiH na listi 
SDA u Bihaću, a prije godinu i po dana imenovan je za ministra u Vladi R/F BiH. 

Još je bilo prerano zaokruživati njegove poglede na našu unutrašnju i vanjskopolitičku 
problematiku, ali je sasvim sigurno da je imao arsenal novih ideja, koje su trebale postati 
sastavni dio naše unutrašnje i vanjskopolitičke doktrine u današnjim tmurnim zbivanjima. 

Njegova vrijednost i sposobnost je i u tom što je znao i umio cijeniti i dobro iskoristi 
sve početne rezultate u našoj mladoj diplomatiji, koje su njegovi prethodnici, polazeći od 
nule, na ovom važnom državnom poslu postigli i po čemu je naša mlada diplomatija posta- 
la respektabilna u savremenom svijetu. 

Rahmetlija, po svojoj profesiji liječnik, sistematičan i ozbiljan, unosio je sve svoje pozi- 
tivne osobenosti i odlike i u svoj politički rad. Sistematično je pristupio svakom ozbiljnijem 
problemu nakon opsežnih konzultacija. Pri tome je otvoreno isticao opredijeljenost za du- 
blje hirurške rezove i u politici, a posebno, poput iskusnog šahiste, bio je pripravan žrtvo- 
vati figuru radi poboljšanja opće pozicije. Ili, koristeći se poznatom pravnom uputom koja 
glasi: 'Radi postizanja većeg prava, valja se odreći neko manjeg', 

Vršeći svoj odgovorni i iscrpljujući posao njega su zaokupljali brojni unutrašnji proble- 
mi našeg aktualnog trenutka i vanjskopolitičkog života, u čije je rješavanje ulagao svu svoju 
stvaralačku energiju, radeći posebno na problematici: 

= Okončanja rata u RBiH, gdje se nalazio razapet između političkih i vojnih solucija, usmje- 
ravajući uvijek poglede za pronalaženje rješenja za restitucijom cjelovitosti Bosne i Hercegovine 
u njenim međunarodno priznatim granicama, naravno, uz sav respekt datih mogućnosti. 

: Opterećen svojom Krajinom pokušao je izgraditi novu doktrinu BiH i njene kompa- 
ktnosti, hrabro zagovarajući pregovore sa svakom stranom koja bi prihvatila ravnopravno 

pregovaranje bez uvjeta i diktata, kako bi se došlo do pravednog mira. 

= Ne skrivajući svoju zabrinutost, tražio je najpogodnije odnose između Republike BiH 
i Federacije BiH, svjestan da je ovo danas najkompliciraniji državno-pravni problem naše 
suvremene politike, i koji će i dalje biti u žiži svih društvenih odnosa i interesa. 

. Bezbroj puta je isticao problem naših brojnih izbjeglica i raseljenih lica koja se nalaze 
na gotovo svim meridijanima zemaljske kugle. Realno svjestan svih tih tegoba oko njihovog 
povratka u domovinu, pri tome nije skrivao veliku brigu zbog moguće demografske destru- 
kcije našeg naroda, bolećivo spominjući svoje raseljene Krajišnike, kao i sve Bosance i He- 
rcegovce. 

- Teško će se moći govoriti o nastanku, razvoju i izgradnji BiH diplomatije, a da se pri 
tome ne uzme u obzir doprinos ministra Irfana Ljubijankića. 

Na nedavnom zasjedanju Skupštine Republike Bosne i Hercegovine, koje je održano u 
Sarajevu 20. 5. 1995. godine, razmatran je (pored ostalih) i Izvještaj o radu Ministarstva va- 
njskih poslova Vlade R/F Bosne i Hercegovine za period: mjesec april 1994. godine - april 
1995. godine, u kome se, pored ostalog, konstatira i slijedeće: 

- 94 države priznale su RBiH, 

- Sa 62 države RBiH uspostavila je diplomatske odnose, 

= RBiH je u 40 država osnovala DKP (ambasade, stalne misije, generalni konzulati, ko- 
nzulati i dr.), 

- U RBiH osnovano je osam predstavništava Međunarodnih organizacija iz okvira 
OUN=a i izvan OUN-a, 

- U pripremi je i posao oko uspostavljanja brojnih međudržavnih unilateralnih i bilate- 
ralnih veza i odnosa sa mnogim državama svijeta. 

Da bi se uspješno obavljali složeni odgovorni zadaci iz nadležnosti Ministarstva na čijem čelu 
je bio dr. Irfan Ljubijankić, na njegovu inicijativu i pomoć organiziran je specijalistički postdiplo- 
mski studij na Pravnom fakultetu Univerziteta u Sarajevu, koji uspješno radi već jedan semestar . 

Svojim upornim zalaganjem za prestanak agresije na RBiH i uspostavu pravednog mira 
na ovim prostorima, dr. Irfan Ljubijankić je širom svijera strpljivo i predano, manirom pra- 
vog diplomate, rušio predrasude i zablude, otvarao vidike svima onima koji nisu mogli uvi- 
jek shvatiti razmjere tragedije kojoj je već više od tri godine izložena RBiH. Nastojeći tako 
podstaknuti međunarodnu zajednicu i njenu diplomatiju da zauzme adekvatniji, aktivniji i 
odlučniji stav na zaustavljanju agresije i genocida, 

Posebnu brigu posvećivao je prikupljanju, obradi, sistematiziranju građe o razmjerama, 
intenzitetu i oblicima vršenja zločina genocida u RBiH, pokušavajući je prezentirati nadle- 
žnim pravosudnim organima, masmedijima i drugim zainteresiranim u inozemstvu, 

Veoma veliki entuzijazam, politički refleks, organizacione sposobnosti dr, Irfan Ljubija. 
nkić je ispoljavao prilikom osnivanja Stranke demokratske akcije u Bihaću i okolnim općina. 
ma. Zahvaljujući tome, SDA prihvaćena je od širokih narodnih slojeva, dobila najveći borj 
glasova i postala osnovni nosilac vlasti na ovom području, Sa izgradnjom nove vlasti, on upo- 
redo radi na daljem idejnom, kadrovskom i akcionom konsolidiranju i Jačanju Stranke, u bo- 
sanskom duhu i bosanskoj državnosti, 

Djelujući u SDA, u kojoj je veoma uspješno obavljao odgovone funkcije, on je u svojim 

stavovima i istupima pokazao veliku erudiciju i kritičnost prema idejama i postupcima ne- 
prihvatljivim bosanskom duhu i bosanskoj državnosti. Tako je bio jedan od prvih koji je 
primijetio i ukazivao na bolesne ambicije i lidersko ponašanje, a kasnije i na antistranačko 
djelovanje Fikreta Abdića, čiji će neprijateljski i antidržavni rad eskalirati u veleizdaju i ne- 
zapamćen zločin koji se ne pamti među bošnjačkomuslimanskim narodom u ovom dijelu 
naše domovine Bosne i Hercegovine. 

Zbog izuzetnih rezultata koje je u svom političkom djelovanju postigao, dr. Irfan Ljubi- 
jankić je uživao veliki ugled i povjerenje u Stranci. Zato su mu povjeravani veoma važni stra- 
nački poslovi i funkcije, Biran je u najviše organe Stranke, a iznenadna smrt zatekla ga je 
na funkciji predsjednika Glavnog odbora SDA i to u vrijeme kada je Stranka preduzimala 
niz veoma krupnih poslova i aktivnosti na realiziranju svog Programa, kako na unutra- 
šnjem tako i na međunarodnom planu. 

I kad se bude pisala historija ove Stranke, ime i doprinos dr. Irfana Ljubijankića bit će 
ispisani krupnim slovima, kao nezaobilaznim pri procjeni njenog rada. j 

Nema više među nama doktora, ministra, predsjednika GO SDA i, prije svega, rodite- 
lja i supruga, brata i izuzetnog čovjeka Irfana Ljubijankića - vedrog, dostojanstvenog Bošnja- 
ka-:Muslimana, sa kojim je bilo intelektualno i ljudsko zadovoljstvo sresti se i porazgovara- 
ti, pred kojim su građani Bihaća, Sarajeva, cijele Bosne i Hercegovine, pa i šire, otvarali svo- 
ja srca, tražili savjet i utjehu te nudili usluge i pomoć. Od njega se očekivalo mnogo i upra- 
vo zbog toga njegovo planirano i podmuklo ubistvo, njegov gubitak, ostavit će u našim du- 
šama duboke izraze boli koji će živjeti s nama. 

Doktor Irfan Ljubijankić je gazija, koji je pao kao šehid na polju časti u nastojanju da pomo- 
gne svome napaćenom narodu i ranjenoj državi. Nadamo se da njegova žrtva neće biti uzaludna. 
Neka najdostojniji preuzmu bajrak slobode i časti koji je on nosio i pođu njegovim koracima ka 
slobodi, sa stalno rastućim našim oružanim snagama i sa većom sigurnosnom kulturom. 

Nama ostaje dužnost, ne samo da se ugledamo na njegov neumoran i nesebičan radi 
rezultate nego i da na njegovom primjeru pratimo i proučavamo šta znači biti INTELEKU-. 
TALAC-PATRIOTA u najuzvišenijem smislu riječi. 

Da je sve ovo što mi, njegovi prijatelji, kolege saradnici i poznanici ovih dana govorimo 
o dr, Irfanu Ljubijankiću, samo mali isječak iz njegovog bogatog i stvaralačkog života, po- 
tvrđuju i sadržaji brojnih brzojava u kojima se izražava sućut njegovih kolega, stranih mini- 
stara vanjskih poslova, šefova vlada i država raznih zemalja i drugih uglednih državnika i 
značajnih ličnosti iz inozemstva. 

Zato se već zasad ukazuje urgentna potreba za svestranom analizom njegovog plodotvo- 
rnog rada i života u kojoj će se potpunije i objektivnije predstviti sve što je ovaj neumorni 
patriota dao za svoj narod i državu. 


Kao žrtve terorizma, dr. Irfan Ljubijankić i njegovi saradnici" neće i ne smiju nikada bi- 
ti zaboravljeni," 


" Od agresorske zlotvorske ruke, zajedno sa dr. Irfanom Ljubijankićem, poginuli su i njegovi saradnici: Izet Mu- 
hamedagić, zamjenik ministra pravde u Vladi R/F BiH, dr, Mesud Šabulić, savjemik u Ambasadi RBiH u 
Hrvatskoj, i major Fadil Pekić, pripadnik Ministarstva unutrašnjih poslova Vlade R/F BiH. 


KOMEMORATIVNA SJEDNICA U BIHAĆU 


Komandant 5. korpusa ARBiH, brigadni general Atif Dudaković: 


u : Kat ; MT dog " " Kej 
Dame i gospodo, tragediji koju preživljava bošnjačkomuslimanski narod dodata je jo- 
š jedna, izuzetno bolna: na časnom zadatku herojski su poginuli dr. Irfan Ljubijankić - mi- 


nistar inozemnih poslova Republike i Federacije BiH, dr. Mensur Šabulić - savjetnik u 
Ambasadi RBiH u RH, dr, Izet Muhamedagić - zamjenik ministra pravde u Republici i Fe- 
deraciji BiH, i Fadil Pekić, pratilac ministra Ljubijankića. 

U veoma značajnom trenutku za BiH, u vrijeme zaživljavanja Vašingtonskog sporazuma 
i primjene Ustava Federacije BiH na ovim prostorima, imali su sluha, osjećali moralnu oba- 
vezu i iskazali izuzetnu hrabrost dolaskom i boravkom među svojim narodom, koji svojim ju- 
naštvom ispisuje svijetle stranice bosanskohercegovačke historije. Neposredno po završetku 
uspješno obavljenog zadatka na ovom dijelu BiH, uputili su se da svoje utiske prenesu našem 
državnom rukovodstvu, narodima i građanima BiH u zemlji i inozemstvu. Smrtonosni pro- 
jektili ispaljeni na helikopter koji je prevozio državnu delegaciju i oborio ga, nanio je državi 
BiH, Unsko-sanskom kantonu, gradu Bihaću i svim patriotima nenadoknadiv gubitak. Za- 
uvijek smo izgubili ljude visokostručnih profila, humaniste, beskompromisne borce i patri- 
ote, koji su se svugdje i na svakom mjestu ponosili narodom i državom kojima pripadaju. Ka- 
da se jednog dana bude pisala bh, historija otpora srbijansko-crnogorskom fašizmu, djelo i 
lik dr. Irfana Ljubijankića će zauzeti počasno mjesto na pijedestalu bh, države. Naša sredina 
će ga upamtiti kao izuzetnog stručnjaka u oblasti liječenja bolesti uha, grla i nosa, aktivnog 
političkog radnika, jednog od utemeljivača SDA stranke na ovim prostorima, organizatora 
pružanja otpora i formiranja oružanih snaga RBiH u okvirima Bihaćkog okruga, predsjedni- 
ka Glavnog odbora SDA i čelnika bh. diplomatije. To je čovjek koji je ličnim primjerom, obi- 
šavši prednji kraj odbrane jedinica 5. korpusa i dajući podršku "sili nebeskoj" - jedan od na- 
jzaslužnijih za njene uspjehe i čvrsto vezivanje za ostale dijelove Armije i BiH u cjelini. 

Njegova tiha narav i sposobnost da sasluša sagovornika ostavila je dojam ne samo na nas 
već i na brojne svjetske državnike, diplomate i duhovne velikodostojnike. Ličnim angažma- 
nom na unutrašnjem i međunarodnom planu doprinio je ne samo jačanju ugleda države i 
afirmacije njene Armije, a posebno 5, korpusa, koji je kao takav postao čuven i cijenjen u 
mnogim zemljama, pa i u onim sa vjekovnim vojničkim tradicijama. U tome nije propuštao 
priliku da naročitu pažnju i brigu posveti porodicama poginulih boraca i ranjenim borcima, 
koje je redovno posjećivao, nastojeći da omogući i osigura liječnički i svaki drugi tretman. 


Mr. Mirsad Veladžić, predsjednik Unsko-sanskog kantona: 
"Dame i gospodo, cijenjeni prijatelji, danas želim kazati nekoliko rečenica o našem šehidu, 
vama dobro poznatom i omiljenom sugrađaninu, radniku u regionalnoj Bolnici Bihać, osni 
vaču SDA u Bihaću, predsjedniku prve regionalne Skupštine okruga Bihać, članu IO SDA 
BiH, predsjedniku Glavnog odbora SDA BiH, republičkom poslaniku i ministru vanjskih po- 
slova Republike i Federacije BiH. 

Moj prvi susret sa velikim sinom ovog kraja, ove Bosne, bio je prvih dana pokretanja 
inicijative za osnivanje stranke SDA. Ono što nas je naviše vezivalo od prvog poznanstva do 
ovih posljednjih dana jest izuzetno visoko uvažavanje i gotovo identično procjenjivanje situ- 
acije, Gotovo uvijek kada bi trebalo da se neko kandidira na neku odgovornu dužnost, jedan 
bi drugom iskreno davao prednost, Znao me često zastidjeti svojom dobrotom i iskrenošću, 
govoreći u krugu funkcionera SDA i republičkih poslanika: 'Mi Mirsada trebamo za sve ko- 
nsultirati, on je od nas najbogobojazniji i ono što on kaže, istina je'. Naša razmišljanja i na- 
stojanja i želje bile su slobodna RBiH, slobodni muslimani-Bošnjaci, jednaki drugima. Nje- 
gov kućni odgoj stvorio je solidne pretpostavke za još studioznije razumijevanje kulture, tra- 
dicije i vjere islama, muslimana-Bošnjaka. Ta duhovna snaga unijela je optimizam i nadu u 
pobjedu dobra nad zlim, vjerovanje u konačnu pobjedu i povratak svome Gospodaru, ne 
plašeći se surove zbilje koja je zadesila Bosnu. Već godinu dana hoće da dođe na ovo podru- 
čje, ali UNPROFOR ne osigurava uvjete. Na kraju donosi odluku da ide, pa šta Bog da. Nje- 
gova uplakana supruga kaže da je prije polaska na Bihaćki okrug rekao da ide bez obzira na 
moguću cijenu i da želi da njegov život završi u Bihaću, ako treba, "jer je to borba za moju 
Bosnu", Teško mu je palo kad je otišao iz Bihaćkog okruga, jer je situacija bila izuzetno te- 
ška, a Irfan bi rekao: 'Mirsade, ja moram nešem predsjedniku pomoći. Vidiš šta mu sve spre- 
maju i rade.' Teška srca sam to prihvatio, jer njegov autoritet niko nije mogao na Okrugu za- 
mijeniti, a posebno u gradu Bihaću. Vrlo brzo se snašao na novoj dužnosti i nastavio poma- 
gati svojoj Bosni, svom bošnjačkom narodu, ne zaboravljajući svoj Bihać, kad je najgore bi- 
lo. Kao i svi mi ovdje koliko smo zaljubljeni u naš 5. korpus, čini mi se da je ta udaljenost 
Irfana još više vezivala za naše najbolje sinove, za naše brigade, naše komandante. "Ne mogu 
se ispričati sa Atifom, znaš kako sam ga poželio. Nema ga u Bosni boljeg.' Za Nanića se ču- 
lo i 505., Hamze, Šargana i tako redom, kao da je želio pobrojati svaku brigadu, svakog po- 
jedinca. Poslije svake rečenice rekao bi: 'Ako Bog da, pobijedit ćemo - mi smo sad sila, sna- 
ga, organizirana država, Imamo sada svoju Armiju, 260.000 boraca. To nema Engleska", Sva- 
ko obraćanje ljudima ovdje, počeo bi sa prenošenjem selama od predsjednika Izetbegovića, 
koga je najiskrenije volio i cijenio. Govorio je: 'Mirsade, ovo je samo Božija milost, od Boga 
je poslan da nas vodi, koja je to snaga duha, mudrost... !' Imali smo veliku želju da u Biha- 
ću, u centru Bosanske krajine sagradimo Islamski centar, da ova vrata Bosne ponude Zapa- 
du umne, napredne Bošnjake koji će na najbolji način u evropskom odijelu i islamskom du- 
hu predstaviti uzorite Bošnjake koji tuđe cijene, a svoje vole, kome ne smeta pravoslavna i 
katolička crkva, ni jevrejska sinagoga. I pjesme je Bosni pjevao, a ja samo podsjećam na me- 
ni najdražu - 'Čuvaj mi, dragi Bože, Bosnu.! Čini mi se da što više govorim o njemu, sve vi- 
še bitno zaboravljam, Rekao bih, na kraju, što nas vjera uči. Kad se susretnemo sa ovakvom 
prilikom; 'Ne recite da su mrtvi za one koji su poginuli na Allahovom putu, oni su živi i sre- 
tni u Džennetu, kod svog Gospodara, ali vi to ne znate,! Bože moj, ja svjedočim da je moj 
brat Irfan volio Bosnu, islam, ljude, pravdu. Učini ga stanovnikom Dženneta, daj mu dru- 
štvo odabranih ljudi i, molim Te, oprosti mu grijehe, jer Ti praštaš i Ti si Milostiv. Naš dug 
prema Irfanu ostaje kao obaveza da ustrajemo u borbi za našu domovinu, da vodimo brigu 
o njegovoj familiji, a posebno o djeci, koja će to za najdražim nositi cijeloga života. Primi na- 
še selame, dragi brate, i ako Bog da, naš ahiretski susret je pred nama." 


Alaga Ajdinović, predsjednik SDA - Bihać: 

"U obavezi sam, tužnoj i časnoj, da u svoje ime, u ime ovog grada i u ime SDA - progo- 
vorim nekoliko riječi - podsjećajući još jednom sebe i vas na draga lica naših hrabrih šehi- 
da, Osvrćući se na njihovu stazu prolaznog zemnog puta na kojoj ostaše njihova velika, ne- 
uništiva djela. Kažem, u obavezi sam da progovorim, mada bih najradije zaplakao, onim na- 
jtežim plačem - bez jauka, samo dubokim uzdasima satkanim. A poslije toga bih da zašutim 
- beskarno dugo i da me ne pitate ništa jer šutnja oduvijek govori više od riječi. I još kad 
bih mogao povratiti kazaljke vremena nazad do 28, 5. tačno u 02,00 i da tako stoje. Da se 
tragedija ne dogodi. Ali to su samo prazne želje, Bože, oprosti mi za njih, jer i sam znaš ko- 
liko sam volio našeg Irfana. Neka mi ne zamjeri rodbina i prijatelji meni isto tako dragih: 
Mensurf, Izeta i Fadila, ali dr. Irfan - moj duhovni brat - zauzimao je posebno mjesto u mo- 
joj duši i zato će, možda, najveći dio ove tužne ispovijesti biti njemu posvećen. 

A upoznao sam ga početkom davne '90., kada su se u našem kraju tražili najhrabriji i 
najvidovitiji muslimani - Bošnjaci da posiju sjeme SDA, stranke koja će vrlo brzo prerasti 
u sveopći muslimanski narodni pokret i u jednom furioznom naletu prosto pomesti sve 
svoje političke protivnike i trijumfalno proći kroz cilj na prvim demokratskim višestrana- 
čkim izborima '90. godine. Ta bujica nosila je Irfana i više se nije moglo a ni htjelo nazad. 
No naši hasumi nam nisu dozvolili da do kraja preuzmemo vlast, SDA, sa Irfanom na če- 
lu, počinje užurbanu pripremu za odbranu od agresije. Prve tajne jedinice zajedno obilaze 
dr. Irfan i Ramiz Dreković te Atif Dudaković, komandant i zamjenik komandanta TO, Vrlo 
brzo dolazi do formiranja USOG-2, a kasnije 5. korpusa, SDA se polahko povlači, nešto i 
zbog sugeriranja nedobronamjernih, smatrajući da je Korpus dovoljno ustrojen i stabilan, 
Ali to se pokazalo kao pogreška, jer vrlo brzo počinju plesti svoju mrežu izdajničke i secesi- 
onističke snage Fikreta Abdića, pripremajući teren za tzv. APZB. SDA ponovo stupa na sce- 
nu i pojačava političku aktivnost, čisti svoje redove, Irfan odlazi na mjesto ministra va- 
njskih poslova i od tada neumorno radi za Bosnu i ovaj okrug - sada kanton. Ali Allahova 
volja je iznad svega. 

Za sve što je učinio za nas, 

Rahmetullahi alejhi vasian ja ahi 
Irfane! Neka je veliki rahmet i dr, Mensuru, zetu i Fadilu!" 


naš grad, okrug, kanton, Bosnu - neka mu je velika hvala! 
Irfan! Neka ti je veliki rahmet, o moj duhovni brate 

N.R. Mandela (Južnoafrička Republika) 


Dragi gosp. Predsjedniče, 

Vijesti o tragičnom incidentu u Bihaćkoj enklavi 28. maja '95., u kojem su unište- 
ni životi sedam ljudi, među kojima i dr, Irfana Ljubijankića, ministra vanjskih poslo- 
va Republike Bosne i Hercegovine, i njegovog savjetnika Fadila Pekića, primljene su u 
šoku i sa bolom u Južnoj Africi, 

Dr. Ljubijankić je bio nadarena a ipak skromna ličnost, čija prerana smrt je stvori- 
la prazninu koju je teško popuniti. 

U ime naroda Južne Afrike i Vlade Nacionalne Unije, želim izraziti moje iskreno 
saučešće narodu BiH, posebno ožalošćenim porodicama nastradalih, 


President Republte of South Africa 


31 May 1995 


His Excellency 

Mr A Izetbegovic 
President of 

Bosnia and Herzegovina 


Dear Mr President 


The news of the tragic incident in the Bihac enclave on 28 May 1995 
which claimed the lives of seven people, among which those of Dr 
Irfan Ljubijankic, Foreign Minister of Bosnia and Herzegovina and 
hig advisor, Fadil Pekic, was received with shovk and sorrow in 
South Africu. 


Dr Ljubijankio was a gilted yet modest person, whose untimely 
death will leave a void difficult to fill. 


On behelf of the people of south Africa and the Governmerit of 
National Unity', may I express iny sincere condolences to the people 
of Bosnia and Herzegovina, in particular to the hereaved families of 
the decetaned. 


Yours sincerely 


log 

SALI BERISHA, Predsjednik Republike Albanije 


Gospodine Predsjedniče, 


Sa dubokom tugom primio sam vijest o ubistvu ministra vanjskih poslova u Vla- 
di Republike Bosne i Hercegovine, gospodina Irfana Ljubijankića. 

Ovaj terotistički akt pokazuje da su Srbi odlučni na putu barbarizma, nasilja i etni- 
čkog čišćenja, te da međunarodna zajednica mora djelovati energično i bez odlaganja 
u zaustavljanju njihove zločinačke ruke. 


Dozvolite da izrazim Vama, Vladi Vaše zemlje i porodici preminulog moje duboko 
i iskreno saučešće, 


DR 


TELEGRAM 


SURKRLOKOJNA A TOJ 
ZOTIT ALIJA IZETBEGOVIĆ 
PRUSIDNNYI NGPUBINKEG SE 


ROSNJEA DHR HARCEGOVINKS 

Zeti president, 

Mao ikegardtyo {u ihello mesovs lajmin o hidhur to vravjos |C 
minlelrit is Puneva io javhino ly uevoriso s; Ropublikes so Bosnjer dly 
Heroogovines, zatit frfau Ljubijankig. 

Ky vaprim lerrorint trogon sa narhat jan te ucađevur no rrugon 
barbariso, dhunus dha pasirinova otnika dho se komunitoti nderkomblar 
dubst te voproje ononjikishi o pa vonese por ndaljen g doros 49 tyro 
kriminalo. i 


Me lejoni {Ju shproh Juva . gaverine 99 vendil twaj.si dlko familjes so 
te ndjerit ngushotlimut c uniju te tholla dho te singerta. 


gali BRJUSNA 


PRESIDENT | REPUBLAKNSY 
SE MICGIPRKELISE 


Tirana, nv 29.,04.,1995 I 
w 


DR. MAHATHIR BIN MOHAMAD, 


premijer Malezije 
Dragi Premijeru, 


Duboko me rastužila i potresla preuranjena smrt rahmetli ministra vanjskih po- 
slova RBiH, Njegove ekselencije Irfana Ljubijankića, i njegovih sunarodnjaka, kao re- 
zultat ničim izazvanog napada srpskih snaga na helikopter. 

U ime naroda i Vlade Malezije, molim primite naše duboko saosjećanje i sućut 
zbog ovog iznenadnog i tragičnog gubitka. 

Malezija najoštrije osuđuje najnoviji kriminalni akt Srba protiv nedužnog naroda 

124 | Bosne i Hercegovine. Ovo je isto tako stravično podsjećanje međunarodnoj zajednici, 
a posebno velikim silama da se teška situacija u BiH pogoršava usljed otvorenog i glas- 
nog izazivanja Ujedinjenih naroda i međunarodne zajednice od strane Srba, 

Svojim gnusnim radnjama Srbi drže UN i NATO kao taoce. Malezija još jednom 
poziva na odlučnu i hitnu akciju za efikasno rješavanje konflikta. 


A CONDOLENCE MESSAGE FROM THE HON DATO SERI DR 


u ATYDR BIN MOHAMAD, PRIME TER OF MALAYSJA TO H 
A RARIS SILAJDZIĆ. PRIME MIKIS TER OF TBRE REPUBLIC OF 
ROSNJA AND HERZRGOVINA : : 


"HUs Excellency 

Dr Haris Silajdzic 

Prime Minister 

Republic of Bosnia and Herzegovina 


Dear Prime Minister 


I am deeply saddened and sho:Ked at the untimely demise.of Ihe late 
Foreign Minister of Bosnia and Herzegovina, H E Irfan LjubijanKić and his 
corapatriots as a result of the unvarranted čttack on their airerafe by Serbian 
forces. On behall of the Government and pćople of Malaysia, please accepi 


ovr deepest condolences and syrupathies ori this sudden and rragic loss, 


Malaysla condemas in the strongest terms rbis latest criminal action by 
the Serbs against (he Innocent people of Bosnia and Berzegovina, IX is also a 
grim reminđer to the International community and especially the major 
powers, that the deteriorating situation in Bosnia and Herzegovina is taking 
a turn for the worse because, of the open and blatant defiance by the Serbs of 
the United Nations and the iarervational community, By their heinous action, 
the Serbs are holding both the United Natlons and NATO hostage, Malaysia 
calls once agaln for resolute and urgent action 10 effećtively resolve the 


conflict. 


MAKTOUM BIN RASHID AL MAKTOUM, 
potpredsjednik i premijer Ujedinjenih 
Arapskih Emirata 


Sa dubokim žaljenjem čuo sam vijest o tragičnoj smrti rahmetli dr, Irfana Ljubi- 
126. |jankića, ministra vanjskih poslova Republike Bosne i Hercegovine. 
U svoje ime i u ime Vlade Ujedinjenih Arapskih Emirata upućujem Vašoj ekselen- 
ciji, Vladi i cijelom bratskom narodu Bosne i Hercegovine naše najdublje saučešće i 
iskreno saosjećanje. 
Neka se Svemogući Bog smiluje njegovoj duši. 


KZNLLINOMUN AS 
Leg ENLL} 


UNITED ARAB EMIRATES 


MINISTRY OF FOREIGN AFFAIRS 


PROTOCUL DEPARTMENT 


LAHLE 


LTATPRIORITY 


REF. PRT/ 
A /5/\1995 
ABU OMHABI 


HIS CXCILI ONLY DR. HARIS STIAJAZIĆ 
PRIME MINJSTER OF TI NF PUBLIC OF BOSNIA AND HERZEGOVINA 


SARAJEVU 


11 1$ WITH PRUFUUNO GRICF THAT T {CARD THE IRAGIC DEATH Of THE LATE H.E. DR. 
IRFAN LJUBLJANKIC, MINISIER Of TORE IGN AFFATRS Of THE NUPUBLIC OF GDSNJA ANO 
HERZEGOVINA, IN MY NAME AND ON BEHALF Of TH(, GOVLANMCNT or THE UNITED ARAB 
(MIRATES, 1 EXTEND TO YOUR EXCILLENCY, TI GUVERNMENT AND TUC (NTIRE RROTKERLY 
PEUPLE OT BUSNJA AND HEHZTGOVINA OUR DLEPEST SYMPAIHY AND SINCIRI CONDOLCNCES. 


MAY ALMIGHTY GOD HAVE MERCY ON HIS SOUL, 


om OGOD5B 


MAKTOUM BIN RASHID AL MAKTOUM 
VICE-PRESIDENT ANO PRIMC MINISTER 


ZO ije i OF 1lr UNITED ARAB EMIRATES 


MARIS GAILIS, Premijer LATVIE 


Vaša ekselencijo, 


U ime naroda i Vlade Republike Latvie, dozvolite, Ekselencijo, da Vam uputim 
128 | izraze mog dubokog žaljenja nakon što sam obaviješten o tragičnoj smrti Njegove ekse- 
lencije Irfana Ljubijankića, ministra vanjskih poslova Republike BiH. 
U ovom pretužnom trenutku, molim Vas, Ekselencijo, da prenesete izraze iskrenog 
saosjećaja i saučešća Vladi i narodu RBiH. 
Molim, Vaša ekselencijo, primite izraze mog visokog uvažavanja. 


May 31, 1995 


His Excellency 
Haris Silajdzic 
Prime Minister 
Republic of Bosnia and Herzegovina 


Your Excellency, 


On behalf of the people and Government of the Republic of Latvia let 
me assure you, Your Excellency, of my deep regret after being informed 
of the tragic demise of H.E.Irfan Ljubljankic, Minister of Foreign Affairs 
of the Republic of Bosnia and Herzegovina. 


At this saddest moment may I ask you, Your Excellency, to convey this 
expression of our heartfelt condolences and profound sympathy to the 
Government and all people of the Republic of Bosnia and Herzegovina. 


Please, accept, Your  Excellenoy, the  assurances of my  highest 
consideration, 


36 Brivibas Blivd., Riga LVY-1520, Latvla, tel. +371—2-332232, fax +371—2-286598 

DR. HAMID ALGABID 


Ekselencijo, 


Duboko nas je rastužio gubitak ministra vanjskih poslova Irfana Ljubijankića i 
'ostalih visokih službenika Vlade Republike Bosne i Hercegovine, koji su poginuli slu-' 
žeći svojoj zemlji. 

Irfan Ljubijankić, koga sam imao čast lično da poznajem, bio je veliki patriota, 
odan plemenitoj ideji mira, slobode i pravde. I 

Na našem posljednjem Ministarskom sastanku o BiH u Rabatu, Irfan Ljubijanki:- 
ć je dao izuzetan doprinos, unoseći više dinamike u napore Organizacije islamske ko- 
nferencije, za ostvarenje mira i pravde. u Bosni i Hercegovini. 

U ime Organizacije islamske konferencije i moje lično ime, želim uputiti Vama i 
putem Vas Vladi i narodu Republike Bosne i Hercegovine naše iskrene osjećaje žalje- 
nja, saučešća i solidarnosti zbog velikog gubitka. 

Molim Vas da ujedno uputite naše saučešće članovima ožalošćenih porodica. 

Molimo Svemogućeg Allaha da obaspe svoje blagoslove na dr. Irfana Ljubijankića 
i ostale velike patriote koji su pali kao žrtve nečuvenih zločinačkih napada srpskih te- 
rorista. 

Ovom prilikom bih dozvolio sebi da ponovo izrazim Vašoj ekselenciji potpunu po- 
dršku i solidarnost sa Vladom i narodom Bosne i Hercegovine u ovoj kritičnoj situaci- 
ji, kada Srbi nastavljaju sa svojim barbarizmom i još više uvećavaju svoju moralnu pro- 
valiju, 

Zatražio sam od Kontaktgrupe OIC-a u UN-a da se hitno sastanu te razmotre i ko- 
ordiniraju odgovarajuću akciju u Savjetu sigurnosti. 

Molim, primite, Ekselencijo, izraze mog osobitog uvažavanja. 


HAMID ALGABID 
Srarvtocy Soon 


(eponiiaki 
f Me Miomic Gonfanance 


Ne. OTC/CAB-1/93 Jeddah, 2 9 MAY 1005 


His Tusall Mija Izat U 
Prasiđant ot he da rantbeguvion 
Republic of BosniascKerzagovinia, 


Rxoalljency, 


Ha ura danply saddanad by tha losa of 
Foreign Ninister Irfan Ljubiljankis and other bigh 
offlolales of the Governmant of thu Rapublla of 
EIocsnia-Herzžzegovina, uho fall in the morvica or their 
country. 


" Irfan Ljubijankis, whom I had the pleasura 
to knou parmonally, vas a grsat patriot dađicateđ to 
the rnoble cause of Daace, fregdon and justice. 


At our  racent  MNinisterial meeting on 
Bosnia-HMaerzegovina in Rabat, Irfan Ljubijankio made an 
eutstanding  ovpntribution  tovarđe  imparting  fresh 
dynamlam to OTIC aeffertas for the cause of peace and 
justioces in Bosnla-Narzagovina. 


on behalf of tha Organisatijon of tha Islanioc 
Conferenca and on ny ovn personal beahall, I voulđ like 
to corrvay to you and through you to tha Government and 
People of the Republic of Bosnia=Harzegovina, our 
sincere santinenty of sorrow, syapathy and solidarity 
en this granat loss. Plaaza also convay our ocondolances 
to tha menbers of the barenveod fazily. 


We pray to Alszighity Allah to shovwer His 
Blassinga on Irfan Ljubijankio and other great 
patriots, who Zfell vistim to the  outragsous rrininal 
attacku of Serb terrorista. 


I vould alsa like to avall myself of this 
oportunity to ranev to Your Excellanoy our sentiments 
ef total support and soligarity vith the đovernnent and 
psople of Bosnia-Herzegovina at this critical junotura 
am the Serba ravaal furthar by thalr barbarity and 
deprasdation the depth of thoir moral depravity. 


I hava Zaegueostađ tha OIC Contact Group at 
the Unitod Matlons to meet urgantly ta oonsidar and 
goordinate appropriate aotion in the Šecurity Council, 


Plaaua aocept, Euaallenoy tha asaurances Or 
ny highest oonaideration. 
zb- 


Dr. Mamld Algabiađ 


SABAH AL - AHMAD AL - DŽABER, zamjenik 
predsjednika Ministarskog vijeća i MVP Kuvajta 


S dubokim bolom i tugom saznali smo vijest o žalosnom i tužnom događaju kojem 
je bio izložen helikopter MVP vaše drage zemlje, merhuma Irfana Ljubijankića, koji je 
sa svojim pratiocima to platio životom. 

Vašoj ekselenciji izražavam iz srca najiskrenije žaljenje i saučešće u povodu tragedi- 
je, moleći Uzvišenoga da izgubljenog i njegove pratioce prekrije širinom svoje milosti, 
da im boravište Džennetom učini, a Vas, porodicu izgubljenog i njegovih pratilaca, 
kao i stameni bosanski narod obdari strpljenjem i saburom. 

\4a0/o/YA 
igala gala f SSSAM EN la 
Zijpnali ujHly diagill Lj PISI U 


SIM pi gi) ČSLAM LU oezjani ZLI OJ Žlla Sade 
AA psa Sal PSS La ia SG i BILA AI a Ja 
KERR JAP EEC PR NE TE TEO ETEIT TED EET 
gi ga se B3 s SLI ladi 13gx Adi os jal BL ga) Gala će 
JESENI PLC EM EIN E SI PO PE OITE EK TEE 
1 LA KRAJEM NPR PETER ESME 


TEJJETPAMMA 


ErO IPEBOCKO AHTEIBGTBN 
TOG IIO 


PEMb P.MAHHCIPY Y SEČAVENAKA 
BOĆHHH H TEPIJETOBHHBI 


r.CapaeBo 
VBaxXKaeMBIH rocIIoOJIHH IIpeMbep-MHHHCTPp, 
TIDAMAUTeE  MOH  HCKpeHHHE cobojrjezHOBaHHA=B CBA3H OC 


rTparuyecKof rH6GEeJIbIO MHHHCTpa UHocTrpaHHbix JleJt= PecriyĆ6JIHKH 


Bocuuu u Tepnerosuubi HpipaHa JIIO6HAHKH9A. 


W hee PEB 


MocKgBa 
14%) Mag 1995 roja 


POVILAS GYLYS, ministar vanjskih poslova 
Republike Litvanije 


Ekselencijo, 
136 | = (PNG AT i ; sibijantić 

Tužna vijest o tragičnoj smrti Njegove ekselencije, gospodina Irfana Ljubijankića, 
primljena je sa dubokim žaljenjem širom Litvanije. Molim Vas, prenesite Predsjedni- 
ku Republike Bosne i Hercegovine i članovima Vlade iskreno saučešće, moje i naroda 
Litvanije, u ovoj velikoj boli, 


—  —-D-—— — === 


Republic of Lilhuama 
Minister of CGoreign Alan 


Vilnius, 1 June, 1995 


Excellency, 


The sad news of the cruel loss of H.E. Mr. Irfan 
Ljubijankic has been received with  deepest  regret 
throughout Lithuania. Please, convey to the President of 
the Republic of Bosnia and Hercegovina and the members of 
the Government the heartfelt sympathy of myself and the 
people of Lithuania in this great gorrow. 


H.E. Mr. Haris Silajdzic 
Prime Minister of the Republic of 
Bosnia and Hercegovina 

AMBASADOR SAD, VICTOR JACKOVICH 


Dragi gospodine ambasadore, 


Molio bih da prenesete Predsjedniku Izetbegoviću i porodici Ljubijankić u Saraje- 
vu moje iskrene izraze saučešća nakon posljednjeg napada koji je izazvao tragičnu po- 
gibiju ministra vanjskih poslova Irfana Ljubijankića. 

Smatrao sam ministra svojim bliskim ličnim prijateljem. Oduvijek sam ga znao 
kao čovjeka koji je radio neumorno za slobodnu, demokratsku, nezavisnu i multietni- 
čku Bosnu i Hercegovinu, To je, bez sumnje, bio razlog što je njegov mladi život ova- 
ko okončao. Njegov predani rad i njegova ubjeđenja bili su očigledna prepreka onima 
čiji su planovi totalno uništenje najboljeg u Bosni. 

Nama u SAD i drugdje, koji smo blisko sarađivali s ministrom, on će nedostajati, 
ali ćemo se i dalje pridržavati ubjeđenja kojih se on nepokolebljivo držao. 


United States Department of State 


Washington, D.C. 20520 


May 30, 1995 


The HKonorable B$ven Alkalaj, Ambassador 
Rapublic of Bosnia and Herzegovina 
1707_L Street, 5-760, NW 

wWasnington, D.C. 20036 


Dear Mr. Ambassađor: 


IT would appreclate it if you could convey to President 
Izetbegovic and to the Ljubijankic family in Sarajevo my 
profoundest expressionu of sympathy folloving the recent attack 
which resulteđ in the tragic killing of Foreign Minister Irfan 


Ljubijankić. 


1 considered the Minister a good personal friend. I knew 
him always ss a man who worked tirelessly for a free, 
democratic, independent and multi-ethnic Bosnia and 
Herzegovina. ' It was, no đoubt, precisely bacause of these 
convictkions Lhet his young Life was enđed. His good vork and 
hig beliefs were an obviouy obstacle to thosa whose agenđa 
includes the total destzuctlon of the best of Bosnia. 


Those of us in the Unitad States and elsawhere who 
collaborated closaely mith the Minister will miss him, but will 
continue to adbere to the convictions he šo staunchly held. 


Binca 


MUHAMMED IBRAHIM TAHERIAN, 
ambasador Islamske Republike Iran 


U IME BOGA, 


Ekselencijo, 


Obaviješten sam o šehadetu svog prijatelja i saradnika dr. Irfana Ljubijankića, min- 
istra vanjskih poslova Republike Bosne i Hercegovine, 

Izuzetno je cijenjena i zapažena njegova vrlo aktivna uloga na međunarodnom 
nivou u svjetskoj zajednici u cilju ostvarenja prava bosanskohercegovačkog naroda. 

Sasvim je sigurno da bosanski narod nikada neće zaboraviti napor koji je ulagao 
niti će zaboraviti njegovu požrtvovanost, 

Povodom ovog bolnog događaja, izražavam svoje saučešće Vladi i narodu Bosne i 


Hercegovine i želim da Uzvišeni Bog umrlom podari svoju milost i oprost, a njegov- 
oj porodici strpljenje i nagradu. 


JR 


PLISVLI Srki 


sgljlu 


ali a 


IK je skr SV le 

gol 3351 gl s gr SLI lp SL s gl NOP KOFE TI EM 


Vatikan, 1. lipnja/juna 1995. 

Gospodine Predsjedniče, 


S velikom sam boli primio vijest o tragičnoj smrti 
cijenjenoga Gospodina Irfana Ljubijankića, ministra vanjskih 
poslova Republike Bosne i Hercegovine i Hrvatsko-Muslimanske 
Federacije. 

Vašoj Preuzvišenosti, Vlađi i svima koji vođe Vašu zemlju 
želim u ime Svete Stolice i u svoje osobno izraziti najiskrenije 
suosječanje. 

Uvijek će mi u uspomeni ostati srdačna suradnja koju mi je 
pokojni Ministar Irfan Ljubijankić pružao za vrijeme svoje 
službe. 

Dok molim za vječni pokoj cijenjenoga Pokojnika, žarko želim 
da njegova nasilna smrt ne buđe uzaludna, nego da bude zalog 
toliko željenoga mira. 

Vrlo rađo koristim prigodu da Vam potvrdim osjećaje svojega 
najvećeg poštovanja, 

Vašoj Preuzvišenosti 
ođani 


brinnana Jet 


+ Francesco Monterisi 
apostolski nuncij u Bosni i Herzegovini 
c/o Segretario di Stato, Citta đel Vaticano 


Veleposlanstvo Republike Hrvatske u R/F Bosni i Hercegovini 
Ulica Mehmeda Spahe ( Boriše Kovačevića ) 20, Sarajevo 
Tel. 444-330, 444-331 Fox. 472-434 


Njegova ekscelencija 

gospodin Alija Izetbegović 
Predsjednik Predsjedništva 
Republike Bosne i Hercegovine 


Sarajevo 


Uvaženi gospodine Predsjedniče, 


a su dr. Irfan Ljubijankić, ministar vanjskih poslova u Vladi 
Izet Muhamedagić, zamjenik ministra pravde, kao i gospoda 
tra, tragično preminuli usljed velikosrpskog 


Duboko smo pogođeni viješću d 
R/F Bosne i Hercegovine i g05p. 
Mensur Šabulić i Fadil Pekić iz pratnje gosp. minis 
terorističkog napada na helikopter u kome su se nalazili. 

Primite moju osobnu sućut kao i sa strane vrhovništva i Vlade Republike Hrvatske, te onih 


diplomatskih predstavnika koji u ovom času nisu nazočni u Sarajevu ili nisu još doznali za 


ovaj tragičan događaj. Keane NOT it 
Molimo, također, da izrazite našu sućut ožalošćenim obiteljima poginulih, 


26 Pune 


Dr. Zdravko Sančević, 

Izvanredni i opunomoćeni veleposlanik 
Republike Hrvatske i doajen diplomatskog 
zbora u Sarajevu 


IIIIDDTDT_UL_L_E_DL_LDDLEL_E_E_ELE_EL_E_E_UGVEG"9 PITT aa znn a, 


FEDERICO MAYOR, 
GENERALNI DIREKTOR UNESCO-a 


Vaša ekselencijo, 


Duboko me potresla i rastužila tragična smrt ministra vanjskih poslova Republi- 
ke Bosne i Hercegovine Irfana Ljubijankića. 

UNESCO je izgubio prijatelja koji je bio istinski privržen njegovim idealima, Mo- 
je kolege i ja se živo sjećamo njegovog potresnog obraćanja velikom auditoriju prili- 
kom otvaranja izložbe u sjedištu UNESCO-a u aprilu 1994,, u kojem je opisao barba- 

144 rske zločine koji neprestano muče Vašu zemlju i izrazio čvrsto uvjerenje da se mir mo- 
ra postići svim sredstvima. 

U ime UNESCO-a i moje ime, želim izraziti Vama i putem Vaše Vlade naše sauče- 
šće porodici Irfana Ljubijankića, kao i porodicama ostalih žrtava koje su bile s njim. 

Primite, Vaša ekselencijo, izraze mog osobitog uvažavanja. 


ii 


The Director-Gencral 


DG/16.1.6/95351 27 U MAY 1995 


"Your Fxcellency, 


IL am deepiy shočked and sadđened at the lragić deulh of Forciga Minisler ol' ihe 
Republic of Bosnia and Herzegovina, Irfan Ljubijankic. 


UNESCO has lost a friend who was deeply committed to ils ideals. My colleagues and 
I vividly remember his proloundly moving address to a lurge public when opening an an 
exhibition held at UNESCO Headguarters in April 1994, in which he denounced the barbarić 
atrocities besetting your country and expressed his strong conviction that peace must be 
sought by all mcans. 

On behalf of UNESCO und in ray own mimo, 1 wish (o express 10 you and through 
your government our sincere condolences to the family of Irfm Ljubijankić as well as to the 
familjes of the victims who accampanied him. 


Accept, Your Lxcellency , the assurinees of' my highest consiđeralion. 


Federico Mayor 


H.E. Mr Alija Izetbegović 
President of the Republic 
of Bosnia and Herzegovina 


Sarajavo I 
Fax : 19 (871) 144 62 55 


REPUBLIKA BOSNA I HERCEGOVINA 
GENERALŠTAB ARMIJE RBIH 


KABINET KOMANDANTA 
Broj: 1/2-680 
Sarajevo, 29.05,1995, godine. 


Telegram saučešća povodon 
pogibije dr. Irfana Ljubijankića, 
dostavlja.- 
MINISTARSTVO VANJSKIH POSLOVA R BiH 


U ime pripadnika Armije R BiH i u svoje lično ime upućujem Vam izraze 
najdubljeg saučešća i bola za čovjekom koji je dao svoj život na zada- 
tku vojnika - branioca naše jedine države. 


Hrabrost, odlučnost i želja da posjeti svoj rodni kraj i da u sklopu 
svega izvrši još jedan u nizu zadataka koji je u funkciji odbrane i 
stasavanja države Bosne i Hercegovine bila je jača od svih opasnosti 
koje donosi taj put. To u nama vojnicima stvara poseban osjećaj, i mi 
to znamo cijeniti. 


Lik Irfana Ljubijankića trajno će ostati u srcima i dušama naših bora- 
ca, na svim dijelovima BH ratišta, jer u borbi za svoj Bihać i Bosnu i 
Hercegovinu, on je vjerovao da se sve može i da sve mora biti samo bolji. 


ma, 
u 


(KO IMA N.D AN T 
armijsk'! general 


Rasim)Delić, s.r. 
=} /) 
" E / , — 


Nike, 
ka jili, GA 
MISLIM — 
, 


SDA + Relneburgstr, 11 IVA + 70107 Btvttgari_._ 


Vlada Republike Bosna 1 Harcagovine 
n/r gosp.prodajednika Harisa Šilajdilća 


4+ s _— 


Bkuttgurt, 229,05. 1995, godine 


ovim {zražavamo svaju duboku bol i saučešće povodom 
ubistva minlstra inostranih PR kepuhlika BiH, or.Trfa- 
na Ljubijankića od steana rašlaktlčkih zlučluaca. 


nullmu Vam Ju užlullu m.o Ja bl po godnam, DA Ira 
zna koji put, ukazall svjetskoj Javnosti na agresiju Srbi- 
je i Crne (Gore na suverenu Republiku Bosnu 1 Hercegovinu, 


Ogorčeni smo sramnim ponašanjem svjetake diplomacija 
prema ovom zločinu. 


Zahtjevamo ostavku generalnog sekretara Ujedinjenih 
nacija Butrosa att; kao jednog od saučesnika u genocidu 
nad bošnjačkim ravrođom. 


Predsjednik ZO SDA Evropu 


s+25- vo ot 


ZAJEDNICA OGNANAKA SDA EVROPE 
Anachriti Bot tr, 111/A 0 70107 Btuligari 
Telalon ; OF ALSOOLIZA o Pax ; 07117 4180912 


Rea. Nr. UM tlo Arlopavieh! Blulljuzl s O 1488 Fnonzanel Btulovy} AAJOJSGho NA) 


Bankverbladung : Latdoaglroknsea Blutigart s : 000 BO1OT s Kenka sr, ZA 


_—r 


Zajednica demokratske akcije - SDA 


Gemeinschaft der muslimansko-bosanski 
demokratischen Aktion - SDA SIJA. kulturni krug, Wien, Austrija 
Mosglemisch-Bosnischer Ž 7 . iot Dorada goNi=SIJA 
Kulturkreis, Wien, Osterreich ZIME Moslem-Bosnian ulbiral Circle, Vienna, Austria 

1040 Argentinierstrače 36/8 
Pada: ; SAMOA remi sva TE Wien, 29.051995. 
Tel:,+43,1,, 503.78,60. Fax:,,., 443,41, 305.32,3%,,, I 

505 65 75 Unser Zeičhen:, 1 23/05 

Izvršnom Odboru Stranke demokratske akcije Ihr Zeichen: 

Republike Bosne i Hercegovine 

Sarajevo 


Poštovana braćo, 


Našoj dubokoj tuzi i ogorčenosti poslije strašne vijesti o pogibiji preko 70 nevinih 
mladića i djevojaka i o još većem broju ranjenih od terorističkog napada zločinačkih 
Karadžićevih topdžija na Tuzlu, pridružila se tuga i žalost nakon vijesti o pogibiji 
predsjednika Glavnog odbora naše stianke i minisua vanjskih poslova Republike 
Bosne i Hercegovine Dr Irfana Ljubijankića i ostalih nakon kukavičkog obaranja 
helikoptera u kojeme se prevozio naš ministar vanjskih poslova. 


Mi se ovim pismom pridružujemo i vašoj ruzi i izražavamo nepokolebljivu podršku 
vama, članovima Izvršnog odbora stranke, sigurni da ćete dostojanstveno i hrabro i 
dalje stajati na braniku slohodne i demokrarske Republike Bosne i Hercegovine. 
Neka ih Svemogući obaspe svojom milošću, Amin. 


Ranjenim i tugujućoj rodbini želimo snagu i sabur u trpljenju. 


U ime članstva i Odbora Zajednice 
demokratske akcije-SDA za Austriju 


Predsjednik 


STRANKA DEMOKRATSKE AKOJE 


SDA 
SCHWEIZERISCHER VERBAND der KULTURVEREINE von BOSNIEN-HERZEGOWINA 
(SVKBH} d 


ZAJEDNICA: DURANAKASJRANK I 


———r 1 men OD ODER 


SVKAH = 
Poslluch 
8036 ZuMEH 
Feldylrasso 55 
lol, 01 242 60 30 
lax, 01 242 60 52 
sasalaai (SLE ZEN. (aaa) saranie 1 ve b See, Sav ET 


Prodajednistvu RO BIH , 
predsjedniku Aliji Izolbegovicu 


Prodajedniku VJade R BiH 
br.Ilarisu Si Va jdkicu 
Ministarstvu vanjakih poslova 
Glavnom odboru SDA 

Porodici glradalih 


Telegram Baucesca: 


U ime SDA Svjcarske i svoje licno imo upucujem izraze Saucescao, 
povodom tragicne pogibije ministra vanjskih poslova u VJađi Bill 
ar.Iyfana Ljubijanklca i drugih clanova delegacije:zamijenika 
ministra pravđe u Vladi Bili T/eta Muhameđagica savjetnika u 
kubasadi u Hrvatskoj Mensura Saulica rpratiocadministra Ljubijankica. 


Fadila Penjica kao i dr.clanovo, 

Vijest u pogibij!) ministra Ljubi jankica duboko nas je potresla, 
jo nemozemo vjerovati da takvog borca i diplomate vise nejma 
medju nama,Njegov lik oslatce vjecno modju nama kao { nve 
upute koje nam je uspio da prenese.Pbored avojih diplomatakih 
poslova nasao je vremona đa nas posjeti u nasim prostorijama 
i u nama proveđe puno vremena da pop cano i dosta korisnih 
uputa za bolji nas rad koje ce vječno ostali u nijecanju. 
Svjesni smo gupitka naseg minjatra Ljubijankica, jer nan je 
trebao u ovim teskim vremenima i da Skupa docekamo pobjedu. 
Svojim berojeskim odlaskom uzor JE pravog borca za slobodu, 
Molimo Alaha dz. da im podari Ađzentska baste, 


Rahmetulah a)cijhi. 


Bvicarska 29,Maja 1995 god. Prednjndnik 
yO au 
VAT 


Brhuelrerivcher Runkuereln, CJL-HOJ 
aga ; , CJE-KOJU Zllpleh,P1-AR1,9-IH-U PIK 
Kehwoelzerleeher Verhond der Kulturcereine von Buuilen und Uterrogoea. Kaotooti 0456-1 


Izvodi iz knjiga žalosti (London, New York, Bihać) 


PAP Lja ho lu Saud 
CCM be feet) , 


ZA ime reli, Ova Tao 


Njegov život je žrtvovan za veliku stvar koju je spasio. 
Ukazujemo mu posebnu čast i izražavamo sućut njegovoj porodici. Nećemo ga 


zaboraviti, 


Margaret Thatsher 

Izražavam saučešće povodom tragične smrti ministra vanjskih poslova Bosne i 
Hercegovine dr, Irfana Ljubijankića 


Din Huasun, ambasador Narodne Republike Kine 
pri Ujedinjenim narodima 


ERU NaN 
Sve GLAS SURI £ se wir 4 
Pa ofA Kata a Lav VOZIM bobm—a | ertjre 


Tho alat FAA CA ZN paol. 


Tavikijili su POOIA velik gd) Penn 


IK PJEŠ KO Guide SLvjeće u 7 £, EuDA 
ra / Mi (DOSM? 4 ii u 


"MS'Y SK. 
bro Ja 

Sestra dr. Ljubijani ičđ b. 
naaujesto pađa Netikoptera 


'mokratske akcije u Sarajevu 27. 3 
ne 


O ISLAMSKOJ DUŠI DR. IREANA LJUBIJANKIĆA 
(REISU-L-ULEMA DR. MUSTAFA-EF. CERIĆ) 


Prepoznavanje važnosti islamskog identiteta 


za imena dr, Irfan Ljubijankić stajali su stavovi, koji su govorili o čovjeku, politi- 

čaru, koji je prepoznavao vrijednosti bošnjačkog naroda. Njegov islamski identi- 

tet davao mu je sigurnost. 

Pošto su 1993, i 1994, godina bile godine općih blokada gradova u Bosni i He- 
rcegovini, fizički susret sa Krajinom nije bio moguć, Kontakti putem radija bili su vrlo 
važni. Oni su nas povezivali i davali nadu, kako nama ovdje u Sarajevu tako i drugima 
koji su bili u to vrijeme na različitim mjestima u odbrani naše slobode. 

Imao sam želju da se vidim sa Krajišnicima. To je omogućeno 1993. godine, u 
oktobru i novembru, uz pomoć tadašnjeg UNPROFOR i komandanta Brickemonta, 
koji je, za razliku od ostalih komadanata, bio fer i korektan, Tada je omogućeno da 
prva delegacija otputuje u Bihać, U toj delegaciji bili su komandant Armije RBiH Ra- 
sim Delić, tadašnji ministar unutrašnjih poslova Bakir Alispahić, ja i još neki ljudi. 

Susret sa Krajišnicima, tadašnjim komandantom Petog korpusa Ramizom Dreko- 
vićem i sa političkim vođstvom Krajine bio je vrlo dirljiv i nezaboravan. Taj odlazak mi 
je omogućio da se upoznam i sa dr. Irfanom Ljubijankićem. Pošto smo otišli da obiđe- 
mo sve džemate u Krajini, mi smo ostali iza komandanta Rasima Delića i ministra Ba- 
kira Alispahića u Bihaću. 

Iz Bihaća smo posjećivali tadašnje slobodne gradove i slobodne džemate. Tada smo 
formirali Muftijstvo bihaćko i izabrali Hasana-ef. Makića za muftiju bihaćkog. 

Naš povratak iz Bihaća se iskomplicirao. Pošto se kopnom ni na koji način nije mo- 
glo izaći iz Bihaća, mi smo tražili da nas UNPROFOR helikopterom prebaci ili u Sa- 
rajevo ili u Zagreb. Spletom tih okolnosti ostali smo u Bihaću više od mjesec dana. Nji- 
hov argument je bio da se nismo vratili kad smo trebali. 

Tih mjesec dana mi je omogućilo da se bliže upoznam sa dr. Irfanom Ljubijankićem i 
da to vrijeme proveđemo zajedno. On je tada bio predsjednik Skupštine okruga Bihać, 

U tom periodu funkcije nisu bile toliko važne, Niko se nije isticao po funkciji, ne- 
go su svi sve radili na tome da se održi moral kod ljudi. Možete zamisliti kako je živje- 
ti u jednom takvom okruženju, gdje ne dolazi ni hrana, gdje ima problema sa vodom, 
gdje svaki dan padaju granate, gdje su različita psihološka stanja među stanovništvom. 
Ima onih koji mogu izdržati više, neki manje, neki su hrabri, a neki nisu, Naš zada. 
tak bio je da ljudima održavamo nadu i osnažujemo otpornost. 

To stanje približava ljude jedne drugima i to iz dva razloga, Prvi je što je prostor 
na kome se ljudi kreću smanjen i oni se onda češće susreću, a drugi zato što je opasno- 
st svakome i u toj opasnosti svako traži mjesto gdje će mu biti sigurnije. Odnosno, po- 
kušava se naći grupna snaga koja omogućava da se dalje živi i radi. 27 

U svim tim mojim susretima i sijelima, razgovorima u kritičnim stanjima prepo- 
znao sam dr, Irfana Ljubijankića kao jednog od natprosječnih Bošnjaka. On je bio na- 


tprosječan Bošnjak u svakom pogledu. Znam kada bismo u nekim mirnim trenucima 
i a ER rit 

šetali Bihaćem i obilazili neke prijatelje - da je uživao veliki ugled kod svih Bišćana. Kao 
stručnjak, ljekar-humanista, bio je čovjek koji nije žalio ni vremena ni truda da pomo- 
gne ljudima. 

Znam da je pripadao jednoj velikoj porodici. Njegov odnos sa sestrama i braćom 
pokazivao mi je koliko je dobra duša, jer sam vidio da ga starija braća poštuju, kao mla- 
đeg, zato što je on, zapravo, potvrdio ugled u društvu cijeloj familiji. 

Dr. Irfan Ljubijankić je proveo svoju mladost kao i svi drugi Bošnjaci toga vreme- 
na, On nije imao onu redovnu vjeronauku ili intenzivni vjerski život kao što su to ima- 
li oni što su išli u medresu. Njegov otac je bio imam. Uvijek je lijepo govorio o svom 
ocu, Nije imao kompleks od toga, naprotiv, isticao je to kao posebnu vrijednost. 

No njegovo znanje, njegovo učenje o islamu u mladosti je bila karakteristika svih 
njegovih vršnjaka. On se više posvetio medicini. Pričao je da je prvi put ozbiljno ra- 
zmišljao o svom identitetu, posebno o svom islamskom identitetu, prilikom zatvaranja 
muslimanskih intelektualaca 1981. godine i prilikom susreta sa Istanbulom i Tu- 
rskom. Tada je nekako počeo taj njegov proces zapitkivanja, kako to obično biva, ko je 
on, šta je on? Kome pripada, kojoj kulturi, kojoj vjeri, kojoj civilizaciji? 

Činjenica da je on bio dijete iz imamske porodice, sigurno je utjecalo na njegovo 
kasnije opredjeljenje i tu njegovu odlučnost da se suprotstavi izdajničkim djelatnosti- 
ma Fikreta Abdića i da se identificira sa onom poličkom grupom u Krajini koja jest 
imala tu pomiješanu angažiranost, islamsku i bošnjačku. 

U tovrijeme je bilo teško povući jasnu liniju između onoga što je vjersko, što je po- 
litičko, što je vojno. Sve je jednostavno bilo sabrano u jednoj riječi, a to je odbrana i 
težnja za slobodom. Mi smo, naravano, razgovarali o islamu. Primijetio sam da on ni- 
je bio tradicionalista u smislu imitacije nekoga ili slijeđenja nekoga. On je bio spreman 
da sluša i alime i učene ljude, ali se o islamu upoznao sam. On je želio sam doći do 
određenih spoznaja. On je želio da islam vidi kao neku višu intelektualnu formu. 

Uvažavao je ono što rade naši imami, ono što rade u džamijama. Nije on želio pra- 
viti zabunu. Naravno, nije on ni bio kvalificiran za to. Ali sam primijetio da je sebi sta- 
vio u zadatak da komunicira sa svojom generacijom, koja je bila otuđena od islama, otu- 
đena od bošnjačkog identiteta. On je želio sebe osposobiti da bude neka vrsta misiona- 
ra među svojim vršnjacima umjetnicima, književnicima, profesorima, ljekarima itd. 

Tako da se može kazati da je on u toj fazi, u kojoj ga ja poznajem, definitivno za- 
vršio proces samoislama ili svoga islama, Osjećao se toliko sigurnim da više nije bilo 
upitno njegov odnos prema islamu, već je bio u fazi da to što on ima, prenosi na dru- 
ge. To je mene jako obradovalo, bio sam radostan zbog toga, jer je on tim svojim odno- 
som olakšavao nama posao. 

Sa našim Bošnjacima, koji su, nesrećom, čitali tuđu volju, nisu prepozanavali volju Bo- 
žiju, niti volju svoga naroda, on je priređivao susrete u privatnim kućama, sijela i sastanke, 

Prilikom tih sijela njegov zadatak je bio da razbije komplekse koji su u početku ima- 
li Bošnjaci u odnosu na sebe, na svoju tradiciju, što je onda olakšavalo nama da se uve- 
demo u razgovor o onim bitnim stvarima, Nisu trebali više oni dugi uvodi u našu vje- 


ru i tradiciju. Tu je uloga dr, Irfana Ljubijankića bila vrlo značajna, 
RE a NE mr me 


Posebno želim istaći njegovu suzdržanost, njegovu sposobnost da ne reagira na sva- 
ku stvar odmah. Bio sam prisutan nekoliko puta i kada je izravno bio kritiziran od na- 
jbližih suradnika, jer je situacija u Bihaću bila takva da je svako tražio krivicu u nekom 
drugom zato što se ne može ići dalje, što se ne oslobađaju okupirani teritoriji. 

Sjećam se tih vrlo teških ali, rekao bih, dobronamjernih razgovora između njega i ko- 
mandanta Petog korpusa Ramiza Drekovića, zatim razgovora između njega i Mirsada Vela- 
džića. U svemu tome dr. Irfan Ljubijankić je pokazivao svoju suzdržljivost i razumijevanje. 

Sjećam se jednog momenta, kada ni on nije mogao izdržati i kada je morao sam 
sebe braniti. Bili su to teški trenuci i lomovi. 

Fikret Abdić je u to doba jačao, jačala je njegova vojna formacija, S druge strane, 
Peti korpus, odnosno narod u oslobođenom dijelu, nije slabio. On je ostao sa istom 
snagom, ali u odnosu na napade, na žrtve koje je donosio taj sukob, kod njega se, s 
vremena na vrijeme, pojavljivala kriza. 

Najteže je bilo kako prepoznati i kako biti pravedan i korektan prema onim ljudi- 
ma koji su zalutali s Fikretom. Jer je Radio Velkaton širio laži, koje su zbunjivale našeg 
običnog čovjeka, koji je nemajući nikakvog kontakta sa Sarajevom bio pod snažnim 
psihološkim pritiskom, 

Dok smo mi bili tamo, u oktobru i novembru 1993. godine, dobili smo vijest da 
je dr. Irfan Ljubijankić imenovan za ministra vanjskih poslova, a da je Ramiz Dreko- 
vić premješten iz Petog korpusa u Četvrti korpus. Tada se aktuelnije postavilo pitanje 
izlaska iz Bihaća. 

Pošto smo mi kao delegacija bili u Bihaću, tražili smo da dr. Irfan izađe sa nama, da 
dođe u Sarajevo. Priča oko našeg izlaska je zanimljiva i ona je malo poduga, zato ću je skra- 
titi. Tamo, u Bihaću, djelovao je francuski i bangladeški bataljon, ali su Francuzi vodili 
glavnu riječ. Pojavljivali su se s vremena na vrijeme i evropski posmatrači. U tom jednom 
razgovoru mi smo ozbiljno prigovorili što nam ne omoguće da izađemo iz Bihaća. 

Opravdavali su to činjenicom da je to preskupo, da Srbi ne daju, a, zapravo, oni su 
nas ucjenjivali sa Fikretom Abdićem. Oni su htjeli od nas iznuditi da se mi obratimo 
Fikretu Abdiću koji bi to, naravno, naplatio vrlo debelo. 

Mi smo shvatili tu igru i nismo pristajali. No nakon više tih naših pritisaka, oni su 
odlučili da nas prebace helikopterom do Zagreba. Pozvali su nas u njihov bataljon u Ćo- 
ralićima. Ušli smo u transporter, vozili se nekoliko klometara i onda su nam kazali da su 
postavljene barikade i da se moramo vratiti. Mi smo se bez prigovora vratili u Bihać. 

Drugi put, opet, mi dolazimo i oni nama saopćavaju da ne možemo ići jer nema- 
ju dozvole od krajiških Srba. Mi smo se vratili. Treći put oni nas pozivaju. Pozivaju nas, 
zapravo, na razgovor. Komandant francuskog bataljona kaže da se izvinjava što, navo- 
dno, nije moguće osigurati odlazak u Zagreb, 

S nama je tada bio i dr, Irfan Ljubijankić, Mi smo, zapravo, shvatili da se oni sa 
nama poigravaju, da nas ponižavaju. Mi smo odlučili da im kažemo da nećemo ići iz 
njihovog bataljona dok nam se ne omogući izlazak, 

Oni su u početku mislili da se mi šalimo, ali kada su vidjeli našu odlučnost, onda 
su to ozbiljno shvatili, Dr, Irfan je ostao dva dana. Onda smo im kazali da ćemo štraj- 
Rm i mm 

kovati glađu. I stvarno, postili smo. Dr, Irfan je odatle otišao na svoje poslove, a nas 
nekoliko je ostalo. Ostali smo tu oko sedam dana, Onda su nam oni poslije osigurali 
helikopter, Tada je dr. Irfan Ljubijankić došao u Sarajevo i preuzeo dužnost ministra 
vanjskih poslova, 

Sjećam se 1994. godine, predsjednik Alija Izetbebović je odredio dr, Irfana da bu- 
de njegov izaslanik na Kurban-bajramu u Tuzli. Dr, Irfan je bio neobično sretan što je 
mogao zastupati predsjednika Aliju Izetbegovića i on je tu svoju misiju, izaslanika Pre- 
dsjednika, obavio vrlo uspješno. 

Posebno želim kazati da je ta njegova skromnost, to njegovo mirno držanje odava- 
lo sigurnost kod onih koji su bili u njegovoj blizini. Posebno je bio pažljiv prema insti- 
tucijama Islamske zajednice. Taj period dr. Irfana Ljubijankića, to djelovanje u Saraje- 
vu, bilo je vrlo uspješno i on je pokušavao, koliko sam mogao razumijeti, da uteme- 
lji Ministarstvo vanjskih poslova na čvrstim principima. 

Znam da je vrlo intenzivno učio zanat ministra. Bio je ponosan na to da je, kao 
Bošnjak-musliman, doktor, imao puno kolega ministara vanjskih poslova koji su tako- 
der bili ljekari. Volio je pričati o dr. Velajatiju, ministru vanjskih poslova Islamske Re- 
publike Iran. Posebno je isticao da je i Mahatir, premijer Malezije, također ljekar. On 
je u tom krugu, kao ministar vanjskih poslova, pored toga što je pronosio poruku, da- 
kle, borio se za državu Bosnu, imao smisla i za prijateljevanje. Želio je prvo učvrstiti 
osobno prijateljstvo sa tim ljudima kad bi to bilo od koristi za Bosnu. 

U razgovoru sa mnom uvijek je govorio o detaljima koji se tiču islama. Zapažao je 
džamije, a posebno mi je drago što se borio da pomogne studentima. To se posebno 
pokazalo prilikom njegove prve posjete Maleziji i upoznavanjem sa tamošnjim Isla- 
mskim univerzitetom, 

Sjećam se njegove pjesme koju je napisao, a pošto je poznavao i muziku, svirao je 
klavir. Napravio je jedan spot na Bihaćkoj televiziji u kome on recitira tu svoju pjesmu 
u "Slavu Boga i slavu islama", čineći sedždu. 

On je to objašnjavao kao svoju želju da pokaže Bošnjacima:muslimanima kako 
Allah (dž. š.) voli ljepotu. On je na taj način htio osloboditi Bošnjaka teškog komple- 
ksa kojeg su mu nametali njegovi susjedi. 

Mislim da je Irfan Ljubijankić dosta u tome uspio, Zaista mi je žao što dr. Irfan 
Ljubijankić nije dočekao svoju Krajinu slobodnu i svoju Bosnu ponosnu. 

Ovaj njegov sudbonosni odlazak u Bihać bila je njegova odluka. 

Želim poručiti, posebno Krajišnicima, da ne zaborave tu žrtvu koju je dr, Irfan Lju- 
bijankić napravio. Njegova odluka da krene na taj rizični put po cijenu vlastitog živo- 
ta jest čin herojstva kojeg ne mogu napraviti svi ljudi. Međutim, dr, Irfan je nosio je- 
dnu neupitnu vjeru. On je vjerovao da mu se ništa ne može dogoditi, da, zapravo, ne 
postoji nikakva ljudska sila na ovome svijetu koja njega može omesti na putu do naše 
slobode. On je zaista u to vjerovao. 

Dr. Irfan Ljubijankić predstavlja jedno od bisernih otkrića na programu islamskog 
preporoda u Bošnjaka. Želio bih da posebno skrenem pažnju bez mistifikacije, da je 
dr, Irfan Ljubijankić simbol metamorfoze bošnjačkog duha iz jedne indiferentnosti 
——— === 


prema islamu u jedno aktivno sudjelovanje u onome što se zove islamsko. 

= u + je ćo posugno vijsticim trudom. Allah upućuje na pravi put koga hoće. 
a a NG u je Irfana uputio na pravi put, stvorivši mu ljubav prema islamu, On je 
bio oličenje jednog Bošnjaka koji je rođen u Evropi bez opterećenja zbog svog porije- 
kla i vjere. 

Stoga mislim da bi dr. Irfanov lik trebali čuvati njegovi vršnjaci, njegova generaci- 
ja, i takvi muslimani koji su u ovoj agresiji i genocidu na naš narod prepoznali svoj 
identitet. Naravno, Irfan to ne bi postigao tako brzo da nije imao pretpostavke za to. 
On je te pretpostavke ponio iz obitelji, iz okruženja u kojem je živio. 

Posebno što bih želio naplastiti je to da je dr. Irfan imao vrlo bistre političke stavo- 
ve u odnosu na Bosnu i Bošnjake. Kod njega tu nije bilo nikakvih pomućenosti, ni di- 
lema. S njim se moglo o tome razgovarati sa već usvojenim principima o kojima uo- 
pće ne treba više raspravljati, samo treba vidjeti kako se na tim principima može gra- 
diti napredak Bosne i Bošnjaka. 

U tom smislu meni je čast da mogu kazati da sam bio jedan od poznanika dr. Lju- 
bijankića. Drago mi je i čast mi je da sam sudjelovao u toj njegovoj borbi za dostoja- 
nstvo bošnjačkog muslimanskog naroda i drago mi je da sam susreo takvog jednog Bo- 
mogao komunicirati sa svim ljudima ali uvijek ostati ono što 


šnjaka-muslimana koji je 
ez straha, obrazovan, sposoban, odlučan i sigurno po- 


jeste bez kompleksa, bez stida, b 


nos našem narodu. 
Želio bih kazati da bi mi bilo drago da dr. Irfan Ljubijankić bude prepoznatljiv si- 


mbol žrtve i otpora Krajišnika, Krajine i cijele Bosne i to u dva fundamentalna znače- 


nja bošnjačkog naroda. U njegovom prepozn 
i u njegovoj spremnosti na žrtvu da bošnjački n 


avanju važnosti islamskog identiteta za 


bošnjački narod arod izbori slobodu 


na cijelom teritoriju. 
Izražavam svoje duboko žaljenje što dr. Irfan Ljubijankić sada nije sa nama davidi 


svoju Krajinu i da se sada prošetamo Bihaćom, Cazinom i Velikom Kladušom. 


Neka Allah (dž. š.) nagradi dr. Irfana Ljubijankića sv 
ka i poruka. 


'ojim magfiretom i rahmetom, 


a svima nama neka njegov put bude pou 
Amin! 

+ Poe će " 


Reisu-hulema brof dr. Mustafa-ef. Cerić HM obilasku mezatluka u Harmanima, jula 1995. godine. 


DŽENAZA U BIHAĆU 


ekoliko hiljada Bišćana, brojni prijatelji, poštovaoci, saborci, sugrađani, rodbina, 
brojni Krupljani, Cazinjani, Bužimljani, Kladuščani i Krajišnici širom Unsko-sanskog kanto- 
na, odali su posljednju počast velikom sinu bošnjačkog naroda - dr. lrfanu Ljubijankiću, mini: 
stru vanjskih poslova Republike i Federacije BiH. Ispred džamije u Harmanima 8. juna 1995. 
godine klanjana je dženazanamaz, a zatim je na mezarlucima Harmani, uz državne počasti, 
obavljena dženaza." Oproštajnim govorom od svoga ministra, suradnika, prijatelja i saborca 
oprostili su se mr. Mirsad Veladžić, predsjednik Unskosanskog kantona, bihaćki muftija prof. 
Hasan-ef Makić i komandant 5. korpusa Armije RBiH, brigadni general Atif Dudaković, 


" Tijelo rahmetli Irfana Ljubijankića preuzeto je nakon teških pregovora sa zločinačkom, agresorskom stranom i 
sahranjeno'tek 8. juna 1995. godine. 

Prof. Hasan-ef. Makić: 

81 ne recite za one koji su poginuli na Allahovom putu da su mrtvi, naprotiv, oni su 
živi, ali vi to ne osjećate. Naš Irfan kojeg smo došli danas ovdje ispratiti i klanjati mu dže- 
nazu, poginuo je na Allahovom putu prema onome što mi znamo i umijemo. Naime, mi 
znamo da je on poginuo izvršavajući svoj zadatak, svoju dužnost. S druge strane, znamo ga 
kao čovjeka koji se nikada nije stidio što je musliman, nije se stidio što je Bošnjak, čak šta- 
više, ponosio se time. Kao takav, poznat je širom BiH, pa i širom svijeta. Bio je ministar va- 
njskih poslova naše države, koji se zdušno zalagao za interese naše države i našeg naroda. S 
druge strane, i u Sarajevu je poznat kao čest posjetilac Begove džamije, poznat kao nepriko- 
snoven borac za prava našeg naroda, za prava naše domovine. Zbog toga se možemo s veli- 
kim uvjerenjem nadati da je on, ako Bog da, šehid. Zbog velikog značaja i uloge koju je on 
obavljao u našem društvu i našoj državi, reisul-ulema dr. Mustafa-ef. Cerić naredio je da se 
u odsustvu njemu klanja dženaza u prošli petak. Međutim, ta dženaza je klanjana u odsu- 
stvu. Hvala Allahu dž.š., danas imamo priliku da je on ovdje pred nama, da smo ga uspje- 
li dobiti i da mu lično ovdje u njegovom prisustvu klanjamo dženazu i oprostimo se od nje- 
ga na dostojanstven način, na način koji je on i zaslužio kao velikan našeg naroda." 


Brigadni general Atif Dudaković: 

"Dragi prijatelji! Mi danas na vječni put ispraćamo našeg saborca dr. Irfana Ljubijanki:- 
ća. U ime boraca 5. korpusa i njegovih saboraca, želim da mu odam dužnu poštu i zahva- 
Inost za sve ono što je učinio za nas, počev od organiziranja SDA, od učešća u Patriotskoj 
ligi, od učešća u organiziranju odreda TO, doprinosa formiranju 5. korpusa i našoj borbi, 
do uspostavljanja Unsko-sanskog kantona. Želim istaći da sam bio osobni njegov prijatelj, 
često smo razgovarali telefonom, neprekidno se brinuo o svojoj Krajini, dokle smo stigli, 
kako smo naoružani, kako stojimo. Danas ispraćamo jednog od najvećih sinova na ovom 
prostoru. Dao je svoj život za državu BiH, za slobodan bošnjački narod. Pored svih vrlina 
koje krase jednog čovjeka, želim istaknuti dvije, požrtvovanost i hrabrost, Malo je onih lju- 
di koji su u određenim momentima za naš narod smogli snage stati na njegovo čelo, On je 
to učinio u početku rata, on je to činio svojim radom širom svijeta. 

Dragi Irfane, mi se danas opraštamo od tebe, a na nama ostaje da slijedimo tvoj put. 


Opraštam se od tebe sa borbenim pokličom 5. korpusa : 'Tekbir!' " 


Mr. Mirsad Veladžić: 

"Dame i gospodo, cijenjeni prijatelji, draga braćo. Ispred nas se nalazi dr. Irfan Ljubi. 
jankić, rahmetli, koji je položio život za domovinu BiH. Danas kada ispraćamo velikog si- 
na, velikog muslimana-Bošnjaka koji je ugradio svoj život u našu domovinu, našu Bosnu, 
naša je obaveza da ono što je Irfan volio, za šta se borio, šta su njegovi ideali bili, da te ide- 
ale podržimo, da tim putem nastavimo. A njegov najveći ideal je bio slobodna domovina, 
da njegova djeca, da njegovi prijatelji žive u takvoj državi, Zbog ratnih aktivnosti mi ne mo- 

žemo držati velike govore, nego samo podsjetiti da smo izgubili velikog borca za našu domo- 
vinu, velikog sina, patriotu koji nije znao meziti. 

Njegova je bila najveća vrijednost što je bio veliki zaljubljenik u Bošnjake, u sve ono što 
čini jedan narod narodom, bio je izuzetno pravedan i na tom putu je dao svoje posljednje 
atome snage. I njegov posljednji dolazak u naš kanton bio je upravo u tom pravcu da nam 
prenese ono što je učinio za BiH, za Bihać, za naš kanton. 

Prema tome, ja ću vas pozvati da našem rahmetliji oprostimo, ukoliko je slučajno on ne- 
kog uvrijedio, jer je zaista bio spreman oprostiti i nikada nije imao pogrdnih riječi i nikada 
nije ružno govorio. Uvijek je to stavljao u nekakav kontekst nerazumijevanja, neshvatanja, 
a nikako da se radi o ljudima koji žele zlo. 

Ja vas pozivam da učenjem Fatihe odamo i ovo naše posljednje oduživanje pažnje i po- 
časti prema našem velikom sinu Irfanu." 


%,.. Moram, nažalost, ovo izlaganje završiti podsjećanjem na jedan tragičan događaj. 

Vraćajući se sa uspješno završene misije u bihaćkoj regiji, poginuli su ugledni 
prvoborci Stranke: dr. Irfan Ljubijankić, Izet Muhamedagić, dr. Mensur Šabulić i 
major Fadil Pakić, Dr. Ljubijankić je uz to bio predsjednik, a Muhamedagić član 
Glavnog odbora Stranke, 

Svojom junačkom smrću - a ona je junačka jer se dogodila u izravnom i svjesnom 
ueićiuća neprijateljem - četverica naših mučenika pridružila su se dugoj koloni na-| 17; 


ših šehida koji su pali u borbi za vjeru i slobodu." 


" Citat iz govora predsjednika Predsjedništva RBiH i predsjednika SDA Alije Izetbegovića na sjednici Izvršnog 
odbora SDA povodom obilječavanja petogodišnjice SDA u Sarajevu 9. jula 1995. godine. 


UVIJEK JE KRAJINA IMALA SVOJE JUNAKE 


a sam iz neposredne blizine, znatno prije početka rata 1992. godine, pratio rad dr. {rfa- 
na Ljubijankića i vrlo brzo, od "opservatora", postao njegov saradnik i savjetnik i, na- 
jzad, suborac, sve do njegove tragične i herojske pogibije. Ali, pogibije i smrti takvih 
ljudi kao što je dr. Irfan Ljubijankić, koji su u sudbonosnim historijskim vremenima, 
rvavim i olujnim ratnim stradanjima izrasli u vođe - nisu obične smrti, nego smrti koje 
u sebi sadrže političke konotacije najviših razmjera i izvorno moralne snage. Dr. Irfan Lju- 
bijankić je, kao "čovjek svog vremena", svojim političkim i nacionalnim stavovima, svojom 
hrabrošču i konzekventnošču obilježio to vrijeme, a svojom herojskom smrću postao sino- 
nim najviših moralnoetičkih vrijednosti sve do čiste "nacionalne simbolike i istinskog mo- 
numenta", Epitaf na tom monumentu, trebao bi, po mojem mišljenju, postati moto" mo- 
nografske studije o Ljubijankićevom životu i njegovoj borbi, kao opomena neprijateljima na- 
še domovine i kao poruka mladim naraštajima (Posebno, mladim naraštajima Bošnjačkog 
naroda) kako se domovina brani i kako se za domovinu umire (Gine!). 

Bosanska krajina, u svojoj dugovjekoj historiji, uvijek je imala upravo takve ličnosti kao svoje 
omiljene junake i svoje vođe, o njima su se pričale priče, njima su se dičili i ponosili, o njima i nji- 
hovim djelima pjevale su se pjesme, koje su kao epski ciklusi i kao narodna umjetnost sačuvane, 
i kao predanja. S koljena na koljeno, stigle i do naših vremena, kao memorirane ili, pak, zapisa- 
ne, kao ' svojevrsni oblik historije u poeziji". Junaci i njihova djela opisani u tim pjesmama i pri- 
onalne umjetnosti i stvaralaštva, pravo folklorno, kulturnohistorijsko i spomeničko blago. 

Dakle, u memoriji i u dušama" Krajišnika, u njihovoj psihološko-emocionalnoj strukturi, u 
njihovim mislima i osjećanjima, uvijek su bili prisutni (Uvijek su živjeli), takvi junaci, oko kojih 
su se oni 'okupljali" u koje su vjerovali i u koje su se kleli, kojima su pridodavali i neka nepriro- 
dna svojstva i s kojima su se na kraju identificirali, želeći barem u mašti "doseći" njihovu snagu, 


hrabrost, plemenitost i popularnost, jer drugih uzora, idola i primjera nisu imali... U jednoj slo- 


bodnoj interpretaciji, mogli bismo konstatirati, da se i ovim putem može pratiti, Skulturnohisto- 
rijski kontinuitet Bosanske krajine", njezina historija i, najzad, sudbina hrabrih "Krajišnika, kroz 
minula vremena, sve do naših dana. U tom smislu, možda, treba gledati i tumačiti najnoviju hi- 
storiju ovog dijela naše zemlje i njezinih žitelja, historiju koja je obilježana ratom i borbom za tra- 
jni i pravedni mir", borbom u kojoj su upravo Krajišnici, vojska i civilno stanovništvo, bili pri- 
mjerom hrabrosti i junaštva, Oni su se borili i ginuli, ginuli i borili, njihova borba natprirodnih 
snaga, trajala je gotovo pune četiri godine (Traje i danas |) iu najtežim uvjetima totalne neprija- 
teljskoagresorske blokade, oni su izdržali a da se nijedanput nisu pokolebali okupljeni oko svojih 
vođa, među kojima je jedan od prvih bio, upravo, dr. Irfan Ljubijankić. Slobodno i bez pretjeri- 
vanja, mogli bismo to vrijeme nazvati "Vremenom dr, Irfana Ljubijankića" i pišući o njemu, na- 
učno valorizirajući njegov život i njegovo djelo, mi ćemo, ustvari, pisati o ljudima i događajima, o 
tom "novom vremenu", o njegovim graditeljima. 

Prof. dr. Krešimir Izaković 


, 

BILJEŠKA O PRIREĐIVAČU 
Sulejmen Vlajčić rođen je 4. 1. 1948. u općini Goražde. Osnovnu školu i gimnaz- 
iju završava u Goraždu, a Filozofski fakultet u Sarajevu. 
U novinarstvu radio 25 godina i prošao sva novinarska zvanja od saradnika do 
glavnog i odgovornog urednika. 177 
U ljeto ratne 1993. godine, iz TVBiH prelazi u Ministarstvo vanjskih poslova, 
nakon čega biva postavljen za kulturnog atašea pri Ambasadi RBiH u Sloveniji. Po 
isteku mandata, na poziv MVP, 28. februara 1995. godine vraća se u Sarajevo u Sektor 
za međunarodne bilateralne odnose MVP BiH, gdje i sada radi. 

" Za štampariju: Rapa Rasim 


PREDSJEDNIŠTVO 
REPUBLIKE BCSNE I HERCEGOVINE 


na osnovu Amandmana LI tačka 1. na Ustav Republike Bosne i 
Hercegovine i člana 4. i 13. Zakona o odlikovanjima Repub- 
like Bosne i KHercegovine ("Službeni list RBiKE", br. 9/94), 
odlučuje da se 


= povodom l.marta - Dana nezavisnosti Republike 
Bosne i Hercegovine, a za naročite zasluge u borbi protiv 
neprijatelja za oslobodjenje Republike Besne i Kercegovine, 
za organizovanje i učvršćivanje cdbrane, sigurnosti i neza- 
visnosti zemlje, kao i za zasluge u izgradnji demokratskih 
odnosa u Bosni i Hercegovini 


POSMRTNO ODLIKUJE 
ORDENOM ZLATNOG LJILJANA SA ZLATNIM VIJENCEM 


Dr IRFANA LJUBIJANKIĆA, 
ministra vanjskih poslova Bosne i Hercegovine 


ovaj ukaz objaviti u "Službenom listu RBiH". 


Broj: 02-136-267/96 
o2.aprila 1996.god. 
Sarajevo 


ZAMJENJUJE 


of.dr Ejup Ganić 


SJEDNIKA PREDSJEDNIŠTVA 
IKE BOSNE I HERCEGOVINE . 

